ရုပ်သေးသမ္မတွေရဲ့ ပြဿနာ | Monywa Gazette\nHome ဆောင်းပါး ရုပ်သေးသမ္မတွေရဲ့ ပြဿနာ\nThe Economist မဂ္ဂဇင်းက ဆောင်းပါးတစ်စောင် ဖတ်ရတယ်။ ပြီးခဲ့တဲ့လက ရွေးကောက်ပွဲမှာ အပြတ်အသတ် အောင်ပွဲခံသွားပြီးတဲ့နောက်ပိုင်း နိုဝင်ဘာလ ၈ ရက်မှာ ဘိုလစ်ဘီးယားသမ္မတ လူးဝစ်အာရဆေး (Luis Arce) ဖြစ်လာတယ်။\nနောက်ရက်မှာတော့ သူ့ကို ကိုယ်စားလှယ်လောင်းအဖြစ် ရွေးချယ်ခဲ့တဲ့ အီဗိုမိုရဲလစ် (Evo Morales) အပြန်ကို ပြည်သူတွေက သောင်းသောင်းဖြဖြ ကြိုခဲ့ကြတယ်။ အီဗိုမိုရဲလစ်ကဘယ်သူပါလဲ။ သူက ရွေးကောက်ပွဲ မဲလိမ်မှုတွေပေါ်ပေါက်ပြီးနောက် လူထုက ဆန္ဒပြကြလို့ဘိုလစ်ဗီးယားကနေ အာဂျင်တီးနားကို ထွက်ပြေးခဲ့ရသူ သမ္မတဟောင်းပဲ။\nသမ္မတသစ် ရွေးချယ်ခံရသူ မစ္စတာအာရဆေးက “သူဟာ သူ့ကိုယ်ပိုင်သာ” ဖြစ်တယ်။ ဘယ်သူ့လူမှ မဟုတ်ဘူး။ အီဗိုမိုရဲလစ်အနေနဲ့ လာမယ့်အစိုးရသစ်မှာ အခန်းနေရာ မရှိပါဘူးလို့ ဆိုတယ်။ မစ္စတာ အာရဆေးက ပြီးခဲ့တဲ့ သမ္မတ အီဗိုမိုရဲလစ် လက်ထက်မှာ ဘဏ္ဍာရေးဝန်ကြီး တာဝန်ယူခဲ့ဖူးတယ်။ ဒါပေမယ့် တချို့လူတွေ ယုံကြည်နေတာက အီဗိုမိုရဲလစ်ဟာ သမ္မတသစ် အာရဆေးရဲ့ နှာခေါင်းပေါက်နဲ့ အသက်ရှုနေလိမ့်မယ်လို့ မြင်ကြတယ်။\nအခုလို ရုပ်ပြသမ္မတတွေ ဖြစ်နေတာ မစ္စတာအာရဆေး (Mr Arce) တစ်ယောက်ထဲ မဟုတ်ဘူး။ လက်တင်အမေရိကမှာ ကျန်သူတွေ ရှိသေးတယ်။ သြဇာကြီးတဲ့ ခေါင်းဆောင်တွေက နောက်ကွယ်ကနေပြီး ရှေ့မှာ ရုပ်ပြတင်ထားတာ။ ကိုလံဘီယာနိုင်ငံက အီဗန်ဒုကေး (Iván Duque) ကလည်း အတွေ့အကြုံမရှိတဲ့ ဆီးနိတ်လွှတ်တော်အမတ်တစ်ယောက်ပဲ။ သူ့ကို ၂၀၁၈ ခုနှစ်မှာ သမ္မတနှစ်ဆက် တာဝန်ယူခဲ့သူ ကွန်ဆာဗေးတစ် ရှေးရိုးစွဲဝါဒီ အယ်ဗာရို အူယိဘ် (Álvaro Uribe) က ကျောထောက်နောက်ခံပေးပြီး ထိပ်ကို တင်ပေးခဲ့တယ်။ အကြောင်းကတော့ သမ္မတဟောင်း အူယိဘ်က သက်တမ်းနှစ်ခု တာဝန်ထမ်းဆောင်ပြီးဆိုတော့ ထပ်ပြီး ထမ်းဆောင်ခွင့် မရှိတော့ဘူး။\nအာဂျင်တီးနားနိုင်ငံမှာလည်း ၂၀ဝ၇ ကနေ၂၀၁၅ ခုနှစ်အထိ သမ္မတဖြစ်ခဲ့သူ ခရစ္စတီးနာဖာနန်ဒက်ဇ် ဒီကရစ်ချနာ (Cristina Fernándezde Kirchner) က အယ်လ်ဘာတို ဖာနန်ဒက်ဇ် (Alberto Fernández) နဲ့ သဘောတူညီချက် ရယူနိုင်ခဲ့တယ်။ ဘာမှ ဆက်စပ်အမျိုးတော်တာတော့မရှိဘူး၊ သဘောတူညီချက်က သူနဲ့အတူရွေးကောက်ပွဲဝင်ဖက်အဖြစ် အရွေးခံပြီး ၂၀၁၉ ခုနှစ်မှာ အနိုင်ရရှိဖို့ပဲ။\nအီကွေဒေါက နောက်တစ်နိုင်ငံပါ။ ၂၀ဝ၇ ခုနှစ်ကနေ ၂၀၁၇ ခုနှစ်အထိ နိုင်ငံမှာ အာဏာထက်ခဲ့သူ ရေဖဲလ် ကော်ရီးယား (Rafael Correa) က လူငယ်စီးပွားရေးပညာရှင် အန်ဒရေ အာရုဇ် (Andrés Arauz) ကို ရှေ့ထွက်သမ္မတတင်ပြီး ပြန်လာဖို့ ရှိနေတယ်။ မစ္စတာကော်ရီးယား (Mr. Correa) က အခု ဘယ်လ်ဂျီယံမှာ ရှိနေပြီး၊ သူ့နောက်ကွယ်မှာ အကျင့်ပျက်ခြစားမှုနဲ့ မျက်ကွယ်အပြစ်ပေးခံထားရတယ်။\nအခုလို ရုပ်ပြသမ္မတတွေ ပေါ်ထွက်လာခဲ့တာ အကြောင်းရှိပါတယ်။ အချက်တစ်ခုကတော့သက်တမ်း ကန့်သတ်ထားတာဖြစ်ပြီး၊ နောက်တစ်ခုကတော့ သက္ကရာဇ် ၂၀ဝ၀ ခုနှစ်များ ဝန်းကျင်မှာ လူသုံးကုန်ပစ္စည်းတွေ ဖောဖောသီသီဖြစ်လာတာပါပဲ။ ဒါကြောင့် ခေါင်းဆောင်တွေ ကံကောင်းထောက်မစွာ နေရာရလာကြပြီး၊ လူကြိုက်များလာ၊ နိုင်ငံရေးအရ အားကောင်းသြဇာထက်လာကြတာ ဖြစ်ပါတယ်။ ဒီလို ကစားကွက်ကောင်းက တစ်ခါတလေမှာတော့ ပြဿနာကြုံရတတ်ပါတယ်။\nမစ္စတာ ကော်ရီးယား (Mr.Correa) ထင်တာက သူက သူ့ ဒုသမ္မတ လီနင်မိုရန်နို (Lenín Moreno) ကို သူ့ပါတီ ဆက်ခံသူအဖြစ် ရွေးတင်လိုက်ရင် အဆင်ပြေမယ် ထင်ခဲ့တယ်။ သူ့ဆက်ခံသူက သူ့အတွက် လုပ်ပေးမယ် ထင်ခဲ့တယ်။ မစ္စတာအူယိဘ် (Mr. Uribe) ကတော့ သူ့ ကာကွယ်ရေးဝန်ကြီး ဂျူအန်မန်နျူယယ်ဆန်တို့စ် (Juan Manuel Santos) ကို မပေးချင်ပေးချင်နဲ့ ၂၀၁၀ မှာ သူ့ကိုဆက်ခံဖို့ ထောက်ခံပေးခဲ့တယ်။ အဲဒီနှစ်ယောက်က နောက်ပိုင်းမှာ တကယ့်ကို ရန်သူကြီးတွေ ဖြစ်လာခဲ့တယ်။\nဘရာဇီးလ်နိုင်ငံမှာတော့ ၂၀ဝ၃ ကနေ ၂၀၁၀ အထိ အာဏာရှိခဲ့သူ လူးဝစ်ဇ် အင်နာစီယိုဒီဆီးလ်ဗား (Luiz Inácio Lula da Silva) က ဒီလ်မာရူးဆက်ဖ်လ် (Dilma Rousseff) သူလိုလားတဲ့သမ္မတအဖြစ် နေရာပေးခဲ့တယ်။ မစ္စရူးဆက်ဖ်လ် (Ms. Rousseff) က တစ်ကွက်ကျော်ပြီး ဒုတိယအကြိမ် သက်တမ်းအတွက်ပါ ထပ်အရွေးခံခဲ့တယ်။ ဒါပေမယ့် ဘတ်ဂျက်ဥပဒေကို ချိုးဖောက်လို့ အယုံအကြည်မရှိ အဆိုတင်သွင်းခံရတယ်။\nဒီလို အကွက်ရွေ့ ကစားတာတွေ အလုပ်ဖြစ်တာတောင်မှ ကြီးမားတဲ့ ပြဿနာတွေ ရှိတတ်ပါတယ်။ ရုပ်ပြသမ္မတတွေ ဖြစ်ကြတဲ့ အလျောက် ချိနဲ့အားပျော့တဲ့ သမ္မတတွေ ဖြစ်လာကြပါတယ်။ သူ့ကို ကျောထောက်နောက်ခံပေးထားတဲ့သူက ချမှတ်တဲ့ ဆုံးဖြတ်ချက်တွေကို လိုက်ဆောင်ရွက်ပေးဖို့ပဲ။ နောက်ကလူကတော့ ဘာတာဝန်ယူ၊ တာဝန်ခံမှုမှမရှိဘဲ အာဏာ ကျင့်သုံးနေနိုင်တယ်။\nကိုလံဘီယာနိုင်ငံကို ကြည့်ပါ။ အလယ်အလတ် သဘောထားရှိသူ မစ္စတာဒုကေး(Mr. Duque) က သမ္မတဖြစ်တာ ၂၆ လ ရှိပြီ။ ခုချိန်ထိ သူ့အစိုးရအပေါ်မှာ တံဆိပ်တုံးထုရတာ မရှိရသေးဘူး။ မစ္စတာ အူယိဘ်(Mr. Uribe) ကတော့ FARC ပြောက်ကျားတွေနဲ့ ငြိမ်းချမ်းရေးသဘော တူညီချက်ဖြစ်တဲ့ အချက်တစ်ခုဖြစ်တဲ့ စစ်ရာဇဝတ်မှုတွေကို စုံစမ်းစစ်ဆေးဖို့အထူးခုံရုံးတွေကို ဖျက်သိမ်းဖို့ လုပ်နေရတယ်။ အရင်တုန်းက မစ္စတာဆန်တို့စ် ညှိနှိုင်းသဘောတူညီခဲ့တာ။ မစ္စတာဒုကေး (Mr. Duque) ကတော့ အခုအချိန်မှာ ကုလသမဂ္ဂ၊ အခြားအဖွဲ့အစည်းတွေနဲ့ သဘောတူညီထားချက်တွေကို အကောင်အထည်ဖော်တဲ့ ကိစ္စတွေမှာ ခုခံပြောဆိုနေရတယ်။\nမစ္စတာဒုကေးလက်ထက်မှာ လုံခြုံရေးက ယိုယွင်းပျက်စီးလာတယ်။ သူ့အရင်ကနဲ့ လက်ရှိကာကွယ်ရေးဝန်ကြီးများက မစ္စတာအူယိဘ် (Mr. Uribe) နဲ့ နီးစပ်သူတွေဖြစ်ကြပြီး၊ ဘာလုံခြုံရေးစီမံမှုအတွေ့အကြုံ မရှိကြဘူး။ မစ္စတာအူယိဘ်ပါတီရဲ့ ထင်ရှားသူတွေက ဖရော်ရီဒါမှာ ဒေါ်နယ်ထရမ့်အတွက် မဲဆွယ်ထောက်ခံစည်းရုံးပေးနေကြတယ်။ အကယ်၍ သူ့ပြိုင်ဘက် ဂျိုးဘိုင်ဒန်သမ္မတဖြစ်လာရင်တော့ ခက်ပြီ၊ မစ္စတာဒုကေး (Mr. Duque) က အသစ်တဖန် ဘယ်လိုရင်ဆိုင်ရမယ် မသိဘူး။\nမစ္စတာဒုကေးထက်ပိုလို့ အရေးပါတဲ့ အာဂျင်တီးနားက နိုင်ငံရေးသမား မစ္စတာဖာနန်ဒက်ဇ် (Mr. Fernández) ကတော့ သူ့ အာဏာစက် တည်ဆောက်ရေးကို ကြိုးစားနေရတယ်။အငြင်းပွားဖွယ် ဒုသမ္မတ၊ လက်ဝဲဝါဒီ လူကြိုက်များခေါင်းဆောင်ကတော့ ဗျူရိုအေးရိစ်ရဲ့ လမ်းမတွေပေါ်က လူထုတွေကို ဆက်ပြီး ထိန်းချုပ်နိုင်တုန်းပဲ။ မစ္စတာ ဖာနန်ဒက်ဇ် (Mr. Fernández) က ကမ္ဘာပေါ်မှာ အရှည်ကြာဆုံး လော့ခ်ဒေါင်း (Lockdown) ကို ချမှတ်ကျင့်သုံးခဲ့တယ်။ ကိုရိုနာဗိုင်းရပ်စ်ကို မတားနိုင်ခဲ့ပါဘူး။ နည်းနည်းတော့ အချိန်ဆွဲထားနိုင်ခဲ့တယ်။\nဒီအချက်က နိုင်ငံရေးအရ အားနည်းချက် ဖြစ်စေခဲ့ပြန်တယ်။ အစိုးရက ငွေတိုက်စာချုပ်ဝယ်ယူထားသူတွေနဲ့ ကြွေးမြီ ပြန်လည်ဖွဲ့စည်းပြင်ဆင်ရေးအစီအစဉ် ညှိနှိုင်းနေရာကနေပြန်နှုတ်ထွက်ခဲ့ပါတယ်။ ဒါပေမဲ့ ပြဿနာက လူထုယုံကြည်နိုင်တဲ့ စီးပွားရေး အစီအစဉ်တစ်ခုကို ငွေဖြည့်တင်းဆောင်ရွက်ဖို့လည်း မဖြစ်နိုင်ပြန်ပါဘူး။ ဖြစ်နိုင်တာကတော့ ခေါင်းဆောင်နှစ်ယောက်ကြားမှာ သဘောတူညီမှုတွေ မရလို့လည်း ဖြစ်ကောင်းဖြစ်နိုင်ပါတယ်။ မစ္စတာဖာနန်ဒက်ဇ် (Mr. Fernández) က သူနဲ့အတူ ဝင်ပြိုင်ဘက်အပေါ်လာဘ်စားမှု စွဲချက်တွေကနေ ကယ်တင်ချင်တာနဲ့ တရားရေးပြုပြင်ပြောင်းလဲမှုတွေကို ဦးစားပေးလုပ်ချင်နေတာကြောင့် ပေးလိုက်ရတဲ့ နိုင်ငံရေးတန်ဖိုးလည်း ဖြစ်နိုင်ပါတယ်။\nဒါတွေကတော့ ရုပ်ပြသမ္မတတွေ ကြုံတွေ့နေရတဲ့ ပြဿနာတွေပါပဲ။ သူတို့ကို ကျောထောက်နောက်ခံပေးထားတဲ့ စပွန်ဆာတွေမှာ နိုင်ငံအတွက် အကျိုးစီးပွားဆိုတာ စဉ်းစားကြတာမဟုတ်ပါဘူး။ မစ္စတာအူယိဘ် (Mr. Uribe) ကတော့ သူ့ရန်သူတွေကို လက်စားချေဖို့ပဲ စိတ်သန်နေပြီး နောက် ၂၀၂၂ ခုနှစ်မှာ နောက်ထပ် ရုပ်ပြသမ္မတအသစ် တစ်ယောက်ကို တင်လိုနေပါတယ်။ ကိုလံဘီယာနိုင်ငံရေးကို ဆက်ပြီးကွဲပြဲဖို့ ဖန်နေပါတယ်။ မစ္စတာကော်ရဲလား (Mr. Correa) ကလည်း လက်စားချေချင်နေပါတယ်။ မစ္စတာဖာနန်ဒက်ဇ် (Ms. Fernández) ကတော့ တရားရုံးတွေကို ထိန်းချုပ်ချင်နေပါတယ်။\nမစ္စတာအာရဆေး (Mr. Arce) အတွက်တော့ ကက်ဘိနက်ဝန်ကြီးအဖွဲ့ နာမည်စာရင်းတင်သွင်းခဲ့ပြီး၊ အဲဒီမှာ အရင်လူ မစ္စတာမိုရဲလစ်နဲ့နီးစပ်သူက ကာကွယ်ရေးဝန်ကြီးအဖြစ် ပါဝင်နေပါတယ်။ သူတို့ရဲ့ နိုင်ငံရေးပါတီ (ဆိုရှယ်လစ်စနစ်အတွက် လှုပ်ရှားမှု Movement to Socialism)က လူထုအကျယ်အပြန့် ပါဝင်ပြီး၊ အရင်သမ္မတဟောင်းကို ဝေဖန်ပြောဆိုနေကြသူတွေလည်း ပါဝင်နေကြပါတယ်။ မစ္စတာအာရဆေး (Mr. Arce) ကတော့ အရင်လူ မစ္စတာ မိုရဲလိဇ်နဲ့ ပတ်သက်လို့ စိတ်ကူးယဉ်နေမှုတွေ မရှိပါဘူး။ “သူကတော့ ပြောင်းလဲမယ့်သူ မဟုတ်ပါဘူး”လို့ သမ္မတသစ်က ပြောပါတယ်။\nသိပ်မကြာခင်မှာတော့ မစ္စတာ အာရဆေး (Mr. Arce) တစ်ခုခု ရွေးချယ်ရတော့မှာ ဖြစ်ပါတယ်။ သူ့အာဏာ တည်အောင်လုပ်မှာလား၊ ဒါမှမဟုတ် အရှုံးပေးမှာလား ဆိုတာပါပဲ။\nဘာရယ်လို့ မဟုတ်ပါဘူး။ လက်တင်အမေရိကနိုင်ငံရေးက အတော့်ကိုရှုပ်ထွေးတာပဲ။\nThe Economist. (November 14, 2020 edition).\nPrevious articleတိုင်းစည်ပင် နည်းဥပဒေအတွက် ထောက်ရှုစရာ ၁၀ ချက်\nNext articleမန္တလေးက ကိုဗစ်လှိုင်း မုံရွာအပေါ် ဘယ်လိုတွေ ရိုက်ခတ်နေသလဲ


ယဉ်ကျေးမှုဆိုတာ (၂) – မြန်မာ့လူ့အဖွဲ့အစည်းအစ ယဉ်ကျေးမှုဖလှယ်ပုံကို လေ့လာခြင်း | MoeMaKa Burmese News & Media\nယဉ်ကျေးမှုဆိုတာ (၂) – မြန်မာ့လူ့အဖွဲ့အစည်းအစ ယဉ်ကျေးမှုဖလှယ်ပုံကို လေ့လာခြင်း\nယဉ်ကျေးမှု ကူးလူးဖလှယ်မှုနဲ့ပတ်သက်လို့ ပထမဆောင်းပါးနိဂုံးမှာ လူ့အဖွဲ့အစည်းတစ်ခုရဲ့ စားသောက်၊ နေထိုင်၊ ဝတ်ဆင်၊ ပြုမူ၊ ဆက်ဆံ ပုံတွေဟာ ခေတ်သစ်ကမ္ဘာရဲ့ ကမ္ဘာလုံးဆိုင်ရာဖြန့်ကျက်ဖြစ်ထွန်းမှု သဘောအရ၊ တနည်းအားဖြင့် အတွေးအခေါ်၊ ယဉ်ကျေးမှု၊ သတင်း အချက်အလက်၊ အရင်းအနှီး၊ ကုန်စည်၊ လူမှုဆက်ဆံရေး စတာတွေဟာ ခေတ်ဆက်သွယ်ရေး၊ နည်းပညာတိုးတက်ဖြစ်ထွန်းမှုနဲ့အတူ မြေကျောရှုံ့ပြီး ကမ္ဘာ့ပထဝီကိုဖြတ်သန်းဆီးစီးလာတဲ့ဖြစ်စဉ်သဘောကြောင့် ပြောင်းလဲလာတယ်လို့ ဆိုခဲ့ပါတယ်။\nဒီဆောင်းပါးမှာတော့ လူအဖွဲ့အစည်းတွေရဲ့အစ သမိုင်း၊ ယဉ်ကျေးမှုတွေကို ပြန်လည်လေ့လာရင်လည်း လူ့အဖွဲ့အစည်းအချင်းချင်း ကိုး ကွယ်ယုံကြည်မှု၊ ယဉ်ကျေးမှု၊ ဓလေ့ထုံးတမ်း၊ နေထိုင်၊ စားသောက်၊ ဝတ်ဆင်မှုပုံစံတွေဟာ မျက်မှောက်ခေတ်လို မြန်ဆန်၊ ကြီးထွား၊ သိ သာမှု မရှိသည့်တိုင်အောင် အပြန်အလှန်ကူးယူလေ့ရှိတာပါပဲဆိုတဲ့သဘောကို ဆက်လက်ဆွေးနွေးပါမယ်။\n• အကြိုသမိုင်း (Prehistory)\nသမိုင်မတင်မီခေတ် (ဝါ) မြန်မာ့အကြိုသမိုင်းကိုကြည့်ရင် ခုလက်ရှိ မြန်မာပြည်အထက်ပိုင်းမှာ တွေ့ရတဲ့ ကျောက်ဖြစ်ရုပ်ကြွင်း အထောက် အထားတွေအရ လွန်ခဲ့တဲ့ နှစ် ၄၀၀,၀၀၀ ခန့်ကစပြီး အညာသားလို့နာမည်ပေးထားတဲ့ လူလို့ပြောနိုင်တဲ့သူတွေ ရှိနေပြီဖြစ်တယ်။ ဒီရှေးလူ (သို့) အညာသားတွေဟာ ဂျာဗားလူ၊ ဘေဂျင်းလူတွေလိုပဲ မတ်တပ်ရပ်ပြီး သွားနိုင်နေပြီ။ ခေါင်းသေးငယ်၊ မျက်နှာမလှ၊ ကိုယ်လက် အချိုး မကျပေမယ့် လိင်အပါအဝင် ကိုယ်လက်အင်္ဂါ စုံနေပြီ။ ယခင်အနှစ် ၄၀,၀၀၀ ခန့်စပြီး မနုဿလူသား စစ်စစ်ဖြစ်နေပြီဖြစ်တယ်။\nပထမတော့ အညာသားတွေဟာ ကျောက်ခေတ်လူရိုင်းတွေ (Savages) ဖြစ်တယ်။ အညာသားတွေရဲ့ ယဉ်ကျေးမှု (Anyathian Culture) ကလည်း ကမ္ဘာအနှံ့အပြားက ရှေးဦးလူတွေလိုပဲ ပထဝီ၊ ရာသီဥတု စတဲ့ သဘာဝရဲ့ ပုံသွင်းခြင်းကို ခံရတယ်။ သူတို့ဟာ အဝတ်မဝတ်ဘူး၊ မီးကို အသုံးချတတ်ပြီ။ သဘာဝဒဏ်နဲ့ သူတို့ထက်ကြီးတဲ့ သတ္တဝါကြီးတွေရဲ့အန္တရာယ်ကလွတ်အောင် ဂူထဲမှာ နေလေ့ရှိတယ်။ အပူပိုင်း သစ်တောတွေကရတဲ့ အပင်၊ အသီး၊ အရွက်၊ အခေါက်၊ အမြစ်တွေ၊ သူတို့ဖမ်းနိုင်တဲ့ သူတို့ထက်အင်အားနည်းတဲ့ အကောင်တွေ၊ ငါးတွေကို စားတယ်။ လက်နက်အဖြစ် ကျောက်ခေတ်ဦးမှာ ကျောက်ခဲကြမ်း၊ နောက်ပိုင်း (လွန်ခဲ့တဲ့နှစ်၂၀၀,၀၀၀ ခန့်) မှာ ကျောက်ကို လက်နက် အဖြစ် ပီပီပြင်ပြင်လုပ်တတ်လာတဲ့အပြင် သစ်သားတင်းပုတ်၊ ဝါးချွန်၊ လောက်လွှဲတွေကိုပါ အသုံးပြုလာတယ်။ မုဆိုး၊ တံငါအဖြစ် အသက် မွေးတယ်။ ပုဂ္ဂလိက မိသားစုပုံစံမျိုး မဟုတ်ပေမယ့်လည်း ဘုံ အိမ်ထောင်၊ သားမွေးပြုကြတယ်။ လင်၊ မယား (ဝါ) ယောင်္ကျား၊ မိန်းမ တန်း တူ အိမ်ထောင့်တာဝန် (ဝါ) အုပ်စုတာဝန် စားဝတ်နေရေး၊ လုံခြုံရေးကို ထမ်းတယ်။ အုပ်စုတစ်ခုနဲ့တစ်ခု ရန်ဖြစ်လေ့ရှိနေပြီဖြစ်တဲ့အတွက် လူအင်အားလိုတော့ မျိုးဆက်ပွားမှုမှာ အဓိကျတဲ့မိန်းမတွေဟာ အရေးကြီးတဲ့အခန်းကဏ္ဍမှာ နေရာပေးလေ့ရှိတယ်။ ခေတ်မီသားဖွားပညာလို့ မဆိုနိုင်ပေမယ့် သူတို့နည်း၊ သူတို့ဟန်နဲ့ စနစ်တကျ သားဖွားပညာတတ်နေပြီ။ လူဦးရေးပွားစီးပွားမှုတန်ဖိုးကို နားလည်နေပြီဖြစ်တဲ့အတွက် ကလေးအရွယ် အသေအပျောက်ဖြစ်မှုကို အလေးထားတယ်။ အုပ်စုတွေရန်ဖြစ်ရင် ရှုံးတဲ့အုပ်စုကယောင်္ကျားတွေ အသတ်ခံရလေ့ရှိပြီး၊ မိန်းမတွေ မယားအဖြစ်အသိမ်းခံရတယ်ဆိုတော့ ရှေးလူတွေဟာ အများအားဖြင့် အုပ်စုမတူ (မျိုးကွဲ) တွေကို အိမ်ထောင်ပြုလေ့ရှိတယ်လို့ ဆိုနိုင်တယ်။ သူတို့အကြောင်းတွေကို ခုခေတ် ရှမ်းပြည်မှာရှိတဲ့ ပြဒါလင်းဂူ ယခင်အနှစ် (၁၀,၀၀၀ – ၂၀,၀၀၀) ခန့်ကလို လှိုဏ်ဂူတွေမှာ ရေးဆွဲထားတဲ့ ကျောက်နံရံဆေးရေးပန်းချီတွေကတဆင့် သိရတယ်။\nကျောက်ခေတ်သစ် တော်လှန်ရေးစပြီးတော့ အညာသားတွေဟာ လူရိုင်းကနေ လူကြမ်းတွေ (Barbarians) အဖြစ် ပြောင်းလဲတိုးတက်လာ တယ်။ ကျောက်ခေတ်သစ် (ယခင်အနှစ် ၉,၀၀၀ – ၃,၀၀၀) မှာ ယဉ်ကျေးမှုလည်း တိုးတက်လာပြီ။ အဝတ်ကို အရှက်လုံရုံ ဝတ်တတ်ပြီ။ မုဆိုး၊ တံငါဘဝကို လုံးလုံး မစွန့်ပေမယ့် စိုက်ပျိုးရေးနဲ့ မွေးမြူရေး စလုပ်လာပြီဖြစ်တယ်။ အညာသားတွေဟာ သဘာဝကရတဲ့ ထန်းရည်၊ ထန်းလျက်တို့ကို လွန်ခဲ့တဲ့နှစ် ၁၀၀,၀၀ ခန့်က စားသုံးတတ်နေပေမယ့် လူကစိုက်ရတဲ့ ဆန် (စပါး) ကိုတော့ လွန်ခဲ့တဲ့နှစ် ၈,၀၀၀ ခန့်က စ စိုက်ပြီး စားကြတယ်။ လွန်ခဲ့တဲ့ အနှစ် (၃,၀၀၀) ခန့်ကစပြီး ဆည်ရေသောက် စပါးစိုက်တတ်ပြီဖြစ်တယ်။ ကွမ်းရွက်ကိုသိနေပြီဖြစ်ပေမယ့် ကွမ်းစားတဲ့ ဓလေ့မရှိသေးပါ။\nမြေပြန့်တွေမှာ အိမ်ဆောက်၊ ရွာတည် နေထိုင်လာကြပြီ၊ အိုးထိန်းစက်မလုပ်တတ်သေးပေမယ့် လက်လုပ်အိုးတွေလုပ်ပြီး ချက်ပြုတ် စား သောက်တတ်နေပြီ။ လက်နက်အတတ်မှာလည်း လေးနဲ့မြှားလုပ်တတ်ပြီ ဖြစ်တယ်။ ဝန်တင်လှည်းလုပ်တတ်ပြီး လှည်းနဲ့နွား တွဲသုံးတတ်ပြီ ဖြစ်တယ်။ အစားအစာရှာဖွေစုဆောင်းရတဲ့ဘဝကနေ အစားအစာ (အသီးအနှံ၊ အသား) ကို ထုတ်လုပ်နိုင်ပြီ။ စုပေါင်းထုတ်လုပ်၊ စုပေါင်းစား သောက်ကြတဲ့ သမိုင်းဦးဘုံမြေစနစ် အစပြုပြီလို့ဆိုနိုင်တယ်။\nကျောက်ခေတ်တလျောက်လုံးကို ကြည့်ရင် ကိုးကွယ်ယုံကြည်မှု အနေနဲ့ ညောင်ပင်ကြီးတွေ၊ ကျောက်တုံး၊ ကျောက်တောင် အကြီးကြီးတွေ ကို ကိုးကွယ်တာတွေရှိတယ်။ တမလွန်ဘဝယုံကြည်တယ်လို့ ယူဆရတယ်။ အုပ်စုမတူတဲ့သူတွေကိုဖမ်းပြီး ယစ်ပူဇော်တယ်။ လူသားစား တယ်လို့တော့ တထစ်ချ မဆိုနိုင်၊ စားတဲ့အုပ်စုတွေ ရှိကောင်းရှိမယ်။ ပျော်ရွှင်မှုအနေနဲ့ ယစ်ပူဇော်ပွဲတွေမှာ ယောင်္ကျား၊ မိန်းမ သေရည်၊ သေရက် သောက်ကြတယ်။ ကျောက်ခေတ်သစ်မှာ ပန်းချီ၊ ပုံဆွဲ၊ အနုပညာကို ခံစားဖန်တီးတတ်ပြီလို့ ယူဆနိုင်တယ်။\nသူတို့တွေဟာ လက်ရှိလူမျိုးအခေါ်နဲ့ ဘာလူမျိုးတွေလည်းလို့ သေချာမပြောနိုင်၊ တိဗက်မြန်မာ၊ ပျူ၊ မွန်ခမာ၊ ထိုင်းရှမ်းတွေ ဖြစ်စရာရှိတယ်။ လက်ရှိ မြန်မာပြည်အနှံ့အပြားမှာနေပြီးတော့ မနုဿဗေဒအခေါ်အရတော့ မွန်ဂိုလွိုက်၊ နီဂရွိုက်၊ သြစတြေလွိုက် စတဲ့အမျိုးတွေ ဖြစ်တယ်။\nမြန်မာအပါအဝင် အရှေ့တောင်အာရှ၊ တရုတ်၊ အာရှအလယ်ပိုင်း ကျောက်ခေတ်လူ့အဖွဲ့အစည်းတွေမှာ လူဦးရေစီးကြောင်းတွေရှိပြီး ယဉ် ကျေးမှု၊ ဓလေ့၊ အတတ်ပညာဖလှယ်တာတွေနေပြီ ဖြစ်တယ်ဆိုတာကို အဆိုပါဒေသတွေမှာ တူးဖော်တွေ့ရတဲ့ ပုံသဏ္ဍာန်တူညီတဲ့ ကျောက်ခေတ်လက်နက်တွေက သက်သေပြုတယ်။ အနောက်ဘက် အိန္ဒိယနဲ့တော့ အဲ့အချိန်အထိ ထိစပ်မှုမရှိသေးပါ။\nခု အထက်မှာ တင်ပြခဲ့တာတွေ အများစုဟာ မြေထဲမှတူးဖေါ်ရရှိတဲ့မြေထဲသမိုင်း (Archaeology)၊ အထောက်အထေားအပေါ် အခြေခံတယ်။ ကျောက်နံရံ အရုပ်တွေက တဆင့်သိရတဲ့ အစသမိုင်း (Protohistory ) မှ အချက်တွေလည်းပါတယ်။\n• အစသမိုင်း (Protohistory)\nလွန်ခဲ့တဲ့ နှစ် ၃,၀၀၀ ခန့် လက်ရှိမြန်မာတွေနေတဲ့နေရာမှာ လူတွေစုစည်းနေထိုင်မှု၊ လူမှုအဖွဲ့အစည်း ကျယ်ပြန့်လာပြီး မြို့တွေ စပေါ်လာပြီ ဖြစ်တယ်။ လက်ရှိတူးဖော်တွေ့ရှိချက်အရ အစောဆုံးဟု ယူဆနိုင်တဲ့မြို့မှာ ကူမဲမြို့အနီးရှိ ပျူမြို့ဟောင်း မိုင်းမော (ယခင်နှစ် ၂,၁၀၀) ဖြစ် တယ်။ တွေ့ရှိပြီး ကနဦးရှေးမြို့ဟောင်းတွေကတော့ ပျူလူမျိုးတွေပဲတည်တဲ့ တောင်တွင်းကြီးမြို့အနီးရှိ ဗိဿနိုး (ယခင်နှစ် ၂,၀၀၀)၊ ဝက် လက်မြို့အနီးရှိ ဟန်လင်း (ယခင်နှစ် ၁,၇၀၀)၊ မော်ဇာအနီးရှိ သရေခေတ္တရာ (ယခင်နှစ် ၂,၁၀၀) တို့ဖြစ်တယ်။ ကုန်ဘောင်ခေတ် ဘကြီး တော် (၁၈၁၉-၁၉၃၇) လက်ထက် မှန်နန်းရာဇဝင် (The Glass Palace Chronicle of the Kings of Burma) (၁၈၂၉) မှာ ဘုရား (ဗုဒ္ဓ)နဲ့ အမျိုးတော်အောင် ကြံဖန်ပြီး “တကောင်း အဘိရာဇာ သာကီမျိုး” လို့ မှတ်တမ်းတင်ခဲ့ရတဲ့ အထက်ဘက် (မြောက်ပိုင်း) က တကောင်းလည်း မြေထဲသမိုင်းတွေ့ရှိချက်အရ ပျူမြို့ပြနိုင်ငံပဲ ဖြစ်တယ်။\nအရှေ့မြောက်ကလာတဲ့ပျူတွေဟာ မြန်မာတွေလိုပဲ မွန်ဂိုလွိုက်လူမျိုးနွယ်၊ တိဗက်-မြန်မာ (တိဗက်တို-ဘာမင်း) စကားပြောသူတွေ ဖြစ် တယ်။ ပျူခေတ်ရောက်တော့ အိန္ဒိယနဲ့အဆက်အဆံရှိတာ တော်တော်ကြာနေပြီဖြစ်တဲ့အတွက် အိန္ဒိယယဉ်ကျေးမှု၊ ဟိန္ဒူ၊ ဗြဟ္မဏအယူ (Barhmanism)၊ ဗုဒ္ဓသာသနာ စတာတွေလွှမ်းမိုးတယ်။ အိန္ဒိယတိုင်းသားတွေဟာ ယဉ်ကျေးမှု၊ ဗိသုကာ၊ နိုင်ငံရေး၊ အတွေးအခေါ်၊ စီးပွား ရေးနယ်ပယ်ပေါင်းစုံမှာ အထောက်အပံ့ပေးခဲ့တယ်။ မြန်မာတွေ လက်ရှိမြန်မာတွေနေနေတဲ့ နေရာတွေကို မဝင်ခင်ကတည်းက သူတို့ဟာ ပင်လယ်ကတဆင့် အောက်မြန်မာနိုင်ငံကိုဝင်လာနေထိုင်နေပြီ ဖြစ်တယ်။ [ပါမောက္ခလုစ့် (G.H.Luce) ၁၉၄၀ မှာ ရေး၊ ဒေါက်တာ သန်းထွန်း ၂၀၀၅ မှာ ပြင်ဆင်၊ ဖြည့်စွက်၊ တည်းဖြတ်၊ ဘာသာပြန် “Economic Life of the Early Burma” စာတမ်းမှ]။\nအကြမ်းအားဖြင့် ပျူတွေ လက်ရှိမြန်မာတွေ နေတဲ့နေရာမှာ နေသွားတဲ့ကာလက ခရစ်ရာစု (၄) ရာစု မှ (၉) ရာစု အထိလို့ သတ်မှတ်နိုင်တယ်။ ခရစ်နှစ် (၇) ရာစုခန့်မှာ အိန္ဒိယအက္ခရာကိုသုံးပြီး ပျူတွေ စာရေးတတ်လာတယ်။ အဝတ်အစား၊ ဓလေ့၊ ထုံးစံ၊ ယဉ်ကျေးမှုတွေမှာ အိန္ဒိယ ဟန် တော်တော်လွှမ်းမိုးတယ်။ မြို့နာမည်တွေကိုလည်း ဗိဿနိုး (Vishnu)၊ သရေခေတ္တရာ (Sri Ksetra) အစရှိသဖြင့် အိန္ဒိယကလာတဲ့ ပါဋိ (Pali)၊ သက္ကတ (ရိုက်) (Sanskrit) ဘာသာစကား နာမည်တွေပေးတယ်။ အများစုဟာ ထေရဝါဒဗုဒ္ဓ (Theravada Buddhism) ဘာ သာဝင်တွေဖြစ်တယ်လို့ ယူဆနိုင်ပေမယ့် မဟာယန (Vajrayāna)၊ ဟိန္ဒူ (Hinduism) ၊ ဗြဟ္မဏအယူ (Barhmanism)၊ လောကနတ်အယူ (Avalokiteśvara)၊ နတ်ကိုးကွယ်မှု စတာတွေလည်းရှိတယ်။ ကျွဲ၊ နွား ယစ်ပူဇော်မှုတွေ၊ အရက်သေစာ သောက်စားမှုတွေလည်း တွင်တွင် ကျယ်ကျယ် ရှိသေးတယ်။\nကျောက်ခေတ်ကနေ ကြေးခေတ်ကို ပြောင်းသွားပြီ။ နိုင်ငံရေး၊ စီးပွးရေးအရဆိုလည်း သမိုင်းဦးဘုံမြေစနစ်ကနေ အိန္ဒိယကရတဲ့ မြေရှင် ပဒေသရာဇ်စနစ်ကို စပြောင်းပြီ ဖြစ်တယ်။ လူမလိုင်အလွှာ (Elite) ပဒေသရာဇ်တွေ၊ အုပ်စိုးသူလူတန်းစာ၊ ကုန်သည်၊ သာသနာ့ဝန်ထမ်း၊ အုပ်ချုပ်ခံ သူဆင်းရဲ၊ စတဲ့ လူတန်းစားတွေပေါ်လာပြီ ဖြစ်တယ်။ ကျွန်စနစ်လည်း ရှိတယ်။ နိုင်ငံခြားကုန်သွယ်မှု၊ ငွေကြေးစနစ် (ပျူ ငွေ ဒင်္ဂါး) စတဲ့ ခိုင်မာတဲ့စီးပွားရေးစနစ်လည်း ရှိပြီဖြစ်တယ်။ ပျူမြို့ပြနိုင်ငံတွေဟာ တရုတ်နဲ့ အိန္ဒိယကြား ကုန်သွယ်မှုလမ်းကြောင်းပေါ်မှာ ရှိ တော့ စီးပွားဖွံ့ဖြိုး၊ ကြွယ်ဝချမ်းသာတယ်။ ရောမသံအဖွဲ့တွေတောင် ဒီလမ်းကြောင်းကိုဖြတ်ဖူးတယ်လို့ တရုတ်မှတ်တမ်းတွေမှာ ပါတယ်။ အဓိကကုန်သွယ်မှုကတော့ တနင်္သာရီကမ်းရိုးတန်းမှတဆင့် ပင်လယ်ရေကြောင်းကုန်သွယ်မှု ဖြစ်တယ်။\nပျူဟာ အိန္ဒိယမှ ကိုးကွယ်ယုံကြည်မှုတွေ၊ ယဉ်ကျေးမှု၊ စာပေ စတာတွေရပြီးဖြစ်လို့ ယဉ်ကျေးမှုအဆင့်တန်းမြင့်ပြီး အင်မတန် ယဉ်ကျေး ကြတယ်။ နောက်ပိုင်းခေတ်တွေလို မိန်းမခွဲခြားခံရမှုလည်း မရှိဘူး။ မိန်းမတွေလည်း ယောင်္ကျားတွေနဲ့အတူ စာတတ်မြောက်ကြတယ်။ အနု ပညာ၊ လက်မှုပညာ၊ ဗိသုကာပညာ အင်မတန်ထွန်းကားတယ်။ အံ့သြဖွယ်ကောင်းလောက်အောင် လက်ရာမြောက်ကြတယ်။ တရုတ်မှတ် တမ်းတချို့က ပျူတွေဟာ အလွန်ယဉ်ကျေးသိမ်မွေ့ပြီး ငြိမ်းချမ်းရေးကို လိုလားတယ်။ စစ်ပွဲကို မကြိုက်ဘူး။ အဝတ်မှာ ပိုးထည်ဝတ်ရင် ပိုး ကောင်လေးတွေကို သတ်တယ်ဖြစ်မှာစိုးလို့ ချည်ပဲဝတ်တယ်လို့တောင် ရေးကြတယ်။\nခုလက်ရှိ မြန်မာတွေနေတဲ့နေရာမှာ ပျူလိုပဲ အရင်နေနေတာက ယခု ကမ်ပူချာ၊ ဗီယက်နမ်ရှိ လူမျိုးတွေနဲ့ အမျိုးတူ၊ သြစတြိုအေရှား တစ် အနွယ်ဝင် မွန်ခမာမျိုးနွယ် မွန်တွေဖြစ်တယ်။ မွန်တွေဟာ မြန်မာပြည်အောက်ပိုင်း မြစ်ဝကျွန်းပေါ်မှာ အဓိကနေတယ်ဆိုပေမယ့်လည်း မြန် မာပြည်အလယ်ပိုင်းကိုလည်း ရောက်တယ်။ သူတို့ဟာ ပျူလိုပဲ အိန္ဒိယယဉ်ကျေးမှု၊ ဓလေ့ထုံးစံ၊ စာပေ၊ အက္ခရာကိုလက်ခံတော့ ဗြဟ္မဏ ဘာသာဝင်၊ ဗုဒ္ဓဘာသာဝင်တွေဖြစ်လာပြီး ခရစ်နှစ် (၈) ရာစုလောက်မှာ စာရေးတတ်လာတယ်။\nပျူနဲ့ မွန်တွေ ထိတွေ့မှုရှိကြတော့ ယဉ်ကျေးမှု၊ ဓလေ့ထုံးစံ၊ လူမှုရေး၊ စီးပွားရေး အပြန်အလှန် ဖလှယ်၊ အကျိုးပြုတယ်။ ပိုအားကောင်းတဲ့ အိန္ဒိယယဉ်ကျေးမှုကို နှစ်စုစလုံးရတော့လည်း ယုံကြည်မှုကိုးကွယ်မှု၊ စာပေ စတဲ့ယဉ်ကျေးမှုတိုးတက်ပြောင်းလဲမှုတွေ ရှိလာတယ်။ ပျူမြို့ ပြနိုင်ငံတည်ဆောက်မှုပုံစံတွေရဲ့သြဇာဟာ နောက်ပိုင်း မြန်မာမြို့ပြတည်ထောင်မှုတွင်သာမက ယိုးဒယား (Siamese) အထိပါ သက်ရောက် တယ်။ မြန်မာတွေ ခုလက်ရှိ မြန်မာအများစုနေထိုင်တဲ့ အလယ်ပိုင်းကိုဝင်လာတဲ့ အချိန်မှာ အိန္ဒိယ၊ ပျူ၊ မွန်တို့ဆီက ကိုးကွယ်ယုံကြည်မှု၊ ယဉ်ကျေးမှု၊ ဓလေ့၊ ဗိသုကာ၊ စာပေ စတာတွေရလို့ တောင်ပေါ်သား လူကြမ်း၊ လူရိုးကြီးတွေအဖြစ်ကနေ နောက်ပိုင်း ပုဂံလက်နက်အင်ပါ ယာကြီးထူထောင်နိုင်တဲ့အထိ တိုးတက်ဖြစ်ထွန်းခဲ့ရတယ်။\nပျူနဲ့ မွန်တွေ တန်ခိုးကျဆင်းတဲ့အချိန် မြန်မာတွေ မြေပြန့်ဆင်းလာပြီး အခြေချပုံနဲ့ ယဉ်ကျေးမှု ဆက်လက်ဖြစ်ထွန်းပုံတွေကို နောက်ဆောင်းပါးမှာ ဆက်လက်တင်ပြပါမယ်။\nကိုးကား။ ။ ဖတ်ဖူးတဲ့ ဒေါက်တာသန်းထွန်းရေး “မြန်မာ့သမိုင်းမြေပုံများ” လို သမိုင်းစာအုပ်တွေ၊ သုတေသနစာတမ်းတွေ၊ ဆောင်းပါးတွေ၊ ဗိုလ်မှူးဘရှင်ရေး “အနော်ရထာအရင်က မြန်မာနိုင်ငံ” လို သမိုင်းစာအုပ်တွေ၊ ပါမောက္ခလုစ့် (G.H.Luce) “Pre-Pagan Burma” လို စာ အုပ်တွေနဲ့ အခြားသမိုင်းနဲ့ဆိုင်တဲ့စာတွေမှ အချက်အလက်များကို ကိုးကားပါတယ်။\nဓာတ်ပုံ – ဝီကီပီဒီးယား အခမဲ့လိုင်စင် မှ – ပျူမြို့ပြနိုင်ငံများကို လက်ရှိခေတ် ဗမာပြည်မြေပုံတွင်ဖော်ပြချက်။\n• ဗိုလ်မှူးဘရှင်၊ အနော်ရထာအရင်က မြန်မာနိုင်ငံ၊ ဆွေဆွေမော် စာအုပ်တိုက်၊ ဒုတိယအကြိမ်၊ ၁၉၇၅။\n• ဒေါက်တာသန်းထွန်း၊ မြန်မာ့သမိုင်းမြေပုံများ၊ မုံရွေးစာအုပ်တိုက်၊ ၂၀၀၄။\n• ဒေါက်တာသန်းထွန်း၊ ပုဂံခေတ် လူမှုရေး၊ “ရှေးမြန်မာတို့ ဝမ်းစာရှာပုံ” အခန်း၊ ရာစုသစ်စာအုပ်တိုက်၊ ၂၀၀၅။ (မူရင်း – “Economi Life of the Early Burma” by G. H. Luce၊ JBRS၊ တွဲ ၃၀၊ ပိုင်း ၁၊ ဧပြီ ၁၉၄၀ ပါ သုတေသနစာတမ်းကို ဒေါက်တာသန်းထွန်း ပြင်ဆင်၊ ဖြည့် စွက်၊ တည်းဖြတ်၊ ဘာသာပြန်သည်။)\n• ဒေါက်တာသန်းထွန်း၊ “မြန်မာ့ဓလေ့” ဆောင်းပါး၊ The Waves မဂ္ဂဇင်း၊ အတွဲ ၄၊ စင်တင်ဘာ၊ ၂၀၀၆။\n• Janice Stargardt, “The Ancient Pyu of Burma: Early Pyu cities inaman-made landscape”, Illustrated Edition, 1990.\n4 Responses to ယဉ်ကျေးမှုဆိုတာ (၂) – မြန်မာ့လူ့အဖွဲ့အစည်းအစ ယဉ်ကျေးမှုဖလှယ်ပုံကို လေ့လာခြင်း\nmaungKhit on April 19, 2012 at 7:31 pm\nIt looks like this isavery good article.\nReference list should consist of ‘\nISBN, if any,\npage number from 123- 134 etc .\nAs article coversahuge topic and such topic is grand, the reference should be also ‘ likearesearch paper ‘ as well, so that the article is well supported with references. Then the article become more priceless and full of credits.\nNYEIN CHAN AYE on April 19, 2012 at 10:09 pm\nYeah, I’m also aware about that and now trying to re-collect the books names, publishing date (at least). I’ll try to mention more detail in next article. I really don’t think I could put the exact page numbers as I’m away from home at the moment. Besides I only intend it to be informative article rather than academic research paper, targeting the young people who haven’t got much chance to learn the origin of Burmese or Burmese culture.\nleon on April 21, 2012 at 8:47 am\nI’d like u to write about the Pyu.Do u think Pyu and Burmans are the same? In my opinion I don’t think so,cos the functions of these two are not all the same. I’ll expecting yr writing.Thanks for this article.\nအညာသီရံ on April 21, 2012 at 8:25 pm\nဆရာဘုန်းတင့်ကျော် ရဲ့ before 2200 of Myanmar စာအုပ်ကို ကြိုက်တယ်ဗျာ၊ ဗိုလ်မှူးဘရှင် ရဲ့ စာ ဖတ်ရတာတော့ စိတ်ထဲ မရွှင်ဘူး၊


Project Management - Spiceworks Myanmar\nညီမကတော့ Spiceworks Myanmar မှာ Web Developer position နဲ့ဝင်ရောက် အလုပ်လုပ်ကိုင်နေတဲ့ မြတ်နိုး ဖြစ်ပါတယ်ရှင့်။ ဒီတစ်ခေါက်မှာတော့အရင် blog နဲ့မတူတဲ့ ခေါင်းစဉ်တစ်ခုကို knowledge sharing လုပ်ပေးသွားမှာပါရှင့်။ မျှဝေပေးဖို့ ရွေးချယ်ထားတဲ့ ခေါင်းစဉ်လေးကတော့ Project Management ဆိုတဲ့ခေါင်းစဉ်ဘဲဖြစ်ပါတယ်ရှင်။ အခုခေတ်မှာဆိုရင်ဖြင့် လူငယ်တော်တော်များများ Project Management အပိုင်းကို ပိုပြီး အလေးပေးလေ့လာနေတာကို သတိထားမိနိုင်ပါတယ်။ သင်တန်းတွေအများကြီးလည်းပေါ်ပေါက်လာသလို Global exam တွေအများကြီးလည်းရှိနေပါတယ်ရှင့်။ ညီမလည်း weekend တွေမှာသင်တန်းတက်ပြီးလေ့လာဖြစ်နေတဲ့ project management အကြောင်းနှင့် self-study လုပ်ထားရာမှထွက်လာတဲ့ Project Management အကြောင်းလေးကို မျှ‌ဝေပေးမှာမို့လို့ ဆက်ပြီးဖတ်ပေးပါဦးနော်။\nProject Management ဆိုတဲ့ ခေါင်းစဉ်ကြီး တစ်ခုလုံး အကြောင်းကိုမပြောခင်မှာ Project ဆိုတဲ့ ဝေါဟာရ နဲ့ Managementဆိုတဲ့ ဝေါဟာရ ရဲ့ အဓိပ္ပါယ်ကို ရှင်းပြပေးသွားပါမယ်ရှင်။\nA temporary endeavour undertaken to createaunique product, service or result. (PMBOK 2013)\nProject ဆိုတာကတော့ အကောင်းဆုံးဖြစ်မဲ့ ရလဒ်တစ်ခု (သို့မဟုတ်) ထုတ်ကုန်တစ်ခု ၊ ဒါမှမဟုတ် service တစ်ခုကို ထွက်လာနိုင်အောင်လို့ ယာယီကြိုးပမ်းအားထုတ်မှု တစ်ခုလို့ PMBOK 2013 (Project Management Book of Knowledge 2013) မှာအဓိပ္ပါယ်ဖွင့်ဆိုထားပါတယ်။\nGetting things done effectively and efficiently, through and with other people by using available resources.\nManagement ဆိုတာကိုတော့ ပေးထားသော အသုံးပြုနိုင်သော အရင်းအမြစ် တွေကို အသုံးပြုခြင်းဖြင့် လုပ်ရမဲ့ အရာတွေကို တခြားလူတွေနှင့် အတူ ထိထိရောက်ရောက်နဲ့ အကျိုးရှိရှိလုပ်နိုင်ခြင်း ကို Management လို့ခေါ်နိုင်ပါတယ်လို့ အဓိပ္ပါယ်ဖွင့်ဆိုထားပါတယ်ရှင်။\nDifferences between effective and efficient\nဒီအပိုင်းမှာရှင်းပြပေးချင်တာကတော့ လူအများစု မှားလွယ်တဲ့ စကားလုံးနှစ်လုံးအကြောင်းဖြစ်ပါတယ်။ လူအများစုကတော့ Effective နဲ့ Efficient ကို အဓိပ္ပါယ်တူတယ်လို့ ထင်နေကြပါတယ်။ တကယ်တမ်းမှာတော့ Effective ဖြစ်တယ်ဆိုတာက မှန်ကန်သောအလုပ်တွေကိုလုပ်တာ [Effective means doing the right things] နှင့် Efficient ဖြစ်တယ်ဆိုတာက လုပ်နေတဲ့အလုပ်တွေမှန်နေတာ [Efficient means things done right] တို့ဘဲဖြစ်ပါတယ်။ အခုဆိုရင်တော့ Effective နဲ့ Efficient က အဓိပ္ပါယ်ကွဲလွဲတယ်ဆိုတာ ထင်ရှားလောက်ပြီထင်ပါတယ်ရှင့်။\nအခုပုံမှာပြထားတာတွေကတော့ Management တစ်ခုမှာ ရှိတဲ့ လုပ်ဆောင်ချက် (functions) တွေဖြစ်ပါတယ်။\nပုံမှာပြထားတဲ့အတိုင်း Management တစ်ခုစပြီဆိုထဲက Plan တွေဆွဲရမယ်၊ Organize လုပ်ခြင်းလို့ခေါ်တဲ့ စုစည်းခြင်းတွေလုပ်ဆောင်ရမယ်၊ Staff တွေသတ်မှတ်ရမယ်၊ Directing ဆိုတဲ့ လမ်းညွှန်မှုတွေလုပ်ရမယ်။ အဲ့တာတွေအပြင် အရေးကြီးဆုံးဖြစ်တဲ့ ထိန်းချုပ်မှု တွေလုပ်ရမယ်။ အစရှိတာတွေကတော့ စီမံခန့်ခွဲမှုလုပ်ဆောင်ချက်များ (Management Functions) တွေဘဲဖြစ်ပါတယ်ရှင်။\nManager တစ်ယောက်မှာရှိသင့်တဲ့ skill တွေထဲမှာမှ ယေဘုယျ ဖြစ်ပြီးအဓိက ကျတဲ့ Management Skills တွေကတော့ Technical skill, Conceptual skill နှင့် Interpersonal skill တို့ဘဲဖြစ်ကြပါတယ်။ Technical skill ဆိုတာတော့ Project တစ်ခုအောင်မြင်ရန် နည်းအမျိုးမျိုးကို အသုံးပြုနိုင်တဲ့ စွမ်းရည်နဲ့ ဗဟုသုတတို့ကို ပေးနိုင်သောစွမ်းရည် ကိုဆိုလိုခြင်းဖြစ်ပြီး Conceptual skill ဆိုတာကတော့ အကြံဉာဏ်များထုတ်ခြင်း၊ ဗဟုသုတပြည့်စုံသော အတွေးအခေါ် များကို ထုတ်ပေးနိုင်သော အရည်အချင်းရှိခြင်းကိုဆိုလိုခြင်းဖြစ်သည်။ Interpersonal skill ဆိုသည်မှာ memberများဖြစ်စေ stakeholder များနှင့် ဖြစ်စေ အပြန်အလှန်အလုပ်လုပ်ခြင်း၊ ကောင်းသော product တစ်ခုထွက်လာစေရန်အတွက် memberများအား စိတ်ဓာတ်ခွန်အားမြှင့်တင်ပေးခြင်း အစရှိသော လူများနှင့်အဆင်ပြေစွာဆက်ဆံနိုင်သည့် skill ဖြစ်သည်။\nProject လိုအပ်ချက်ကိုဖြည့်ဆည်းရန်အတွက်ဗဟုသုတ၊ ကျွမ်းကျင်မှု၊ ကိရိယာများနှင့်နည်းပညာများကိုအသုံးပြုခြင်း ကို Project Management ဟုခေါ် ဆိုခြင်းဖြစ်သည်။ သတ်မှတ်ထားသော အချိန်၊ အရည်အသွေး၊ ကုန်ကျစရိတ် တို့အတွင်း Project တစ်ခုကို ပေးထားသော အရင်းအမြစ်များဖြင့် စီမံခန့်ခွဲခြင်းသည်လည်း Project Management ဟု အဓိပ္ပါယ်ဖွင့်ဆိုနိုင်ပါတယ်ရှင်။\nProject Manager တစ်ယောက်မှာရှိသင့်တဲ့ skill တွေကတော့\n(၁) နည်းလမ်းကျကျတွေးခေါ် နိုင်ခြင်း\n(၃) အလုပ်အတွက် တက်ကြွနေခြင်း\n(၄) စိတ်ဖိစီးမှုဒဏ်ကို ခံနိုင်ရည်ရှိခြင်း\n(၅) အထွေထွေသော စီးပွားရေးအမြင်ရှိခြင်း\n(၇) အချိန် စီမံခန့်ခွဲမှုကောင်းမွန်ခြင်း\n(၈) အကောင်းမြင်ဝါဒ ရှိခြင်း စသည်တို့ဘဲဖြစ်ပါတယ်ရှင်။\nQuote by Dhirubhai Ambani\nအခုလောက်ဆိုရင်တော့ Project Management အကြောင်းရှင်းပြတာ အကြမ်းဖျင်းအားဖြင့်တော့ ပြည့်စုံသွားလောက်ပြီလို့ထင်ပါတယ်ရှင်။ အဆုံးထိဖတ်ပေးတဲ့အတွက်ကျေးဇူးတင်ပါတယ်ရှင့်။ နောက်လည်းယခုထက် ပိုမိုစိတ်ဝင်စားစရာကောင်းသော အကြောင်းအရာများကို ဆက်လက်မျှ‌ဝေသွားဦးမှာ ဖြစ်လို့ စောင့်မျှော်ဖတ်ရှုပေးပါဦးနော်။ နောက်ဆုံးအနေနဲ့ quote လေးတစ်ခုနဲ့ အဆုံးသတ်ပေးလိုက်ချင်ပါတယ်ရှင့်။\n“Think big, think fast, think ahead.”\nPrevious Post:Flow Chart\nNext Post:Scroll Animation


Arts & Humanities » ဘ၀………………………\t8\nPosted by “ဘီလူးကြီး”ogre on Dec 12, 2015 in Arts & Humanities | 8 comments\nသဂျီး ပုံဒွေ လှည့်မရဘူးဗျလုပ်ပါအုန်း\nLast Edited by M#2\nE.မြောက်မြောက် says: မတင်ခင် တခါထဲ လှည့်ထားဘာ\n“ဘီလူးကြီး”ogre says: တစိခါထဲ လှည့်တာတောင် တစောင်းကြီးပဲဖြစ်ဖြစ်နေလို့ ဂုတည့်တွားပြီး\nAlinsett @ Maung Thura says: ပုံတွေ ကြည့်သွားပါကြောင်း….\nအန်တီဒုံရဲ့ အေးကေ ဆေးဆိုင်မှာ… ဘီလူးကြီး ဆိုတဲ့ နာမည်တပ်ထားတဲ့ ဂဇက်တံဆိပ်ရိုက်\nအမှတ်တရ အကျီ င်္တစ်ထည်… သောင်တင်နေပါကြောင်း…..\nအဲ့ဒါလေး…. အကြောင်း ညီညွတ်ရင်… ယူငင်စေလိုပါကြောင်း…\n“ဘီလူးကြီး”ogre says: ကျေးဇူးတင်ပါ ခင်ဗျ\nအလုပ်ထဲမှာေ်ခါင်မဖော်နိုင်အောင်ဖြစ်နေပါသဖြင့်\nအကြောင်းညီညွှတ်အောင် ဘောင်းဘီဝတ်ပြီးမှ သွားယူလိုက်ပါမည်ခင်ဗျ\nမြစပဲရိုး says: ပြောရရင် အားလုံး က အလုပ်လုပ်နိုင်တဲ့ အရွယ်တွေချည်းပါဘဲ။\nအခု မှာတော့ အလုပ်ရှား လို့ လေဘယ် တပ်ထားပါဦးမယ်။\nအလုပ်ပေါလာချိန်မှာတော့ သူများ ကို မှီခိုပြီး မှ ထမင်းစားရတဲ့ ဘဝ တွေ ပျောက်သွားမယ် မှန်းပါတယ်။\nနိုင်ငံက ပရော့ဂျက်တွေ ကို မှီခိုပြီး တောင်းရမ်းစားနေသူ တွေ ခွက်ပျောက်၊ စားကျက်ပျောက်တော့မှာမို့ ခုနှစ်ထွေ အက တွေ ကို ကြုံသလို က နေကြပါပြီ။\nအသက်၇၀ကျော်အထိ.. အလုပ်လုပ်နေတဲ့..အမယ်အိုကိုမှအားမနာ.. တောင်းနေလိုက်ကြတာ…\nMike says: .အလွယ်လမ်းလိုက်သူများလာတာ…သန်သန်စွမ်းစွမ်းဆိုမထည့်ကြနဲ့\n“ဘီလူးကြီး”ogre says: မြန်မာပြည်မှာ\n“ကျူးးကျော်ပြသနာ”\nဒီနှစ်ခု ဖြေရှင်းပေးနိုင်ရင် တော်တော်ကောင်းမှာဗျ


တောင်ကိုရီးယား ရင်းနှီးမြှုပ်နှံသူများသည် ပိုလန်အိမ်ခြံမြေဈေးကွက်ကို တနေ့တခြား ပိုမိုစိတ်ဝင်စားလာလျက်ရှိ - Property News in Myanmar | iMyanmarHouse.com\nတောင်ကိုရီးယား ရင်းနှီးမြှုပ်နှံသူများသည် ပိုလန်အိမ်ခြံမြေဈေးကွက်ကို တနေ့တခြား ပိုမိုစိတ်ဝင်စားလာလျက်ရှိ\n13 Jun 2019 11:18 am တွင် တင်ခဲ့သည်\nတောင်ကိုရီးယား ရင်းနှီးမြှုပ်နှံသူများသည် ပိုလန်အိမ်ခြံမြေဈေးကွက်ကို တနေ့တခြား ပိုမိုစိတ်ဝင်စားလာလျက်ရှိနေကြောင်း ဆိုးလ်မြို့တော်အခြေစိုက် ပိုလန်ရင်းနှီးမြှုပ်နှံမှုနှင့် ကုန်သွယ်ရေးအေဂျင်စီ (PAIH) မှ အာကား ဒီယုစ် တားနော့စကီးက ပြောကြားသည်။\n“ကိုရီးယား ရင်းနှီးမြှုပ်နှံသူတွေအတွက် အရေးအပါဆုံး ထိပ်တန်း ဥရောပ ၅ နိုင်ငံစာရင်းထဲကို ပိုလန်ဝင်ရောက်လာပါတယ်” ဟု ဆိုးလ်မြို့တော်ရှိ PAIH ၏ ရုံးတွင် ကျင်းပသော ပိုလန်-ကိုရီးယား စီးပွားရေးဖိုရမ်တွင် တားနော့စကီးက ပြောကြားလိုက်သည်။\nတားနော့စကီးက ဆက်လက်ပြောကြားရာတွင် ပိုလန်တွင် Amazon ၏ ထောက်ပို့ဌာန ၅ ခုရှိသည့်အနက် ၄ ခုမှာ ကိုရီးယားကုမ္ပဏီများ ပိုင်ဆိုင်ထားခြင်းဖြစ်သည်ဟု ဆိုသည်။ ၎င်း၏ သုံးသပ်ချက်အရ ကိုရီးယားကုမ္ပဏီများသည် ရုံးခန်းနှင့် ဂိုဒေါင်ဆိုင်ရာ အိမ်ခြံမြေဈေးကွက်များကို အထူးစိတ်ဝင်စားသည်ဟု သုံးသပ်ထားသည်။\nတားနော့စကီးက ထောက်ပြရာတွင် ကိုရီးယားကုမ္ပဏီများသည် နိုင်ငံရေးမတည်ငြိမ်သော နိုင်ငံများရှိ စီမံကိန်းများ(သို့မဟုတ်) နိုင်ငံရေး အန္တရာယ်အလွန်မြင့်မားသော စီမံကိန်းများတွင် ရင်းနှီးမြှုပ်နှံမှုများ ပြုလုပ်လေ့မရှိကြောင်း ထောက်ပြသည်။\nကိုရီးယားနိုင်ငံက ရင်းနှီးမြှုပ်နှံမှုများ ပြုလုပ်ရန်အတွက် ပိုလန်သည် တည်ငြိမ်လုံခြုံမှုရှိသော နိုင်ငံဖြစ်သည်မှာ ဂုဏ်ယူဖွယ်အချက်တစ်ခု ဖြစ်ကြောင်းလည်း တားနော့စကီးက ပြောကြားသည်။\nပိုလန်-ကိုရီးယား စီးပွားရေးဖိုရမ်ကို နှစ်နိုင်ငံ သံတမန်ဆက်ဆံရေးထူထောင်သည့် နှစ် ၃၀ ပြည့်ကာလတွင် ကျင်းပခဲ့ခြင်းဖြစ်ပြီး လူပေါင်း ၁၃၀ ဝန်းကျင် တက်ရောက်ခဲ့ကြသည်။\nတက်ရောက်လာသူများတွင် ကိုရီးယားကုမ္ပဏီများမှ ကိုယ်စားလှယ်တော်ကြီးများ၊ ပိုလန်ကုမ္ပဏီများနှင့် အင်စတီကျူးရှင်းများမှ ကိုယ်စားလှယ်အဖွဲ့တို့အပြင် ပိုလန် စွန့်ဦးတီထွင်မှုနှင့် နည်းပညာ ဒုတိယဝန်ကြီး တာဒယုဒ်ရှ် ကော့ရှီန် စကီန်လည်း ပါဝင်သည်။\nအိမ်ခြံမြေဈေးကွက် ရင်းနှီးမြှုပ်နှံမှု အိမ်ခြံမြေ\nရန်ကုန်-တောင်ငူရထားလမ်းပိုင်း အဆင့်မြှင့်တင်မှု စီမံကိန်းအဆင့် (၁) အဖြစ် အောက်တိုဘာ ၁ ရက်တွင်စတင်မည်...\nဟောင်ကောင်တွင် နေအိမ်ခန်းသစ်များကို ရောင်းချငှားရမ်းခြင်းမပြုဘဲ ကိုင်ထားသည့် developer များကို ပစ်မှတ်ထားသည့် လူလွတ် အခန်းများဆိုင်ရာ အကောက်ခွန်ဥပဒေ ပြဌာန်းရန် စီစဉ်လျက်ရှိ...\nU9 ပြည်သူ့အိမ်ရာစီမံကိန်း အဆိုပြုလွှာတင်သွင်းရက် တိုးမြှင့်\nကမ္ဘာ့ဂီတသမိုင်းတစ်လျှောက် အရောင်းရဆုံးတေးသံရှင်ဖြစ်ခဲ့သည့် ရော့ခ်ဂီတသမား တွမ်ပက်တီ ကလေးဘဝက နေထိုင်ခဲ့သော အိမ်ကို ဝယ်ယူသွားသည့် ဝယ်လက်မှာ ၎င်း၏ ဇနီးဟောင်းဖြစ်ကြောင်း ပေါ်ပေါက်လာ...\nကယ်လီဖိုးနီးယားပြည်နယ်တွင် အိမ်ငှားခ ထိန်းချုပ်သည့် ဥပဒေကြမ်းတင်သွင်းထားပြီး ပြည်နယ်အုပ်ချုပ်ရေးမှူးကလည်း လက်မှတ်ရေးထိုးအတည်ပြုသွားမည်ဟု ထုတ်ပြန်ထား...\nထပ်ဆင့်အော်စကာဆုရှင် မိုက်ကယ်ဒေါက်ဂလပ်နှင့် ဇနီးဖြစ်သူ ဟောလိဝုဒ်သရုပ်ဆောင် ကက်သရင်းဇီတာ ဂျုန်းစ်တို့က နယူးယောက်အိမ်ကို သြစတေးလျဘီလျံနာထံရောင်းချပြီး မကြာမီတွင်ပင် ၁၂ ဧကကျယ်သော ကျေးလက်စံအိမ်တစ်လုံးကို တိတ်တဆိတ်ပြန်လည်...\nအီတလီကျေးလက်ဒေသသို့ သွားရောက်နေထိုင်မည်ဆိုပါက တစ်လလျှင် ကန်ဒေါ်လာ ၇၇၀ ဖြင့် ထောက်ပံ့ကြေး ၃ နှစ်ရမည်...\nဟောင်ကောင်တွင် အိမ်ခြံမြေဈေးကွက် ထိုးကျနေပြီး ဆောက်လုပ်ပြီးစီးသော လူနေခန်းသစ်များကို လွန်ခဲ့သော ၂ နှစ်က ဈေးနှုန်းများဖြင့် ရောင်းချရလျက်ရှိ...\nရွှေပြည်သာမြို့နယ်တွင် လုံချင်းအိမ်နှင့်...\nမနော်ဟရီတောင်ဘက် ပေ (30&40)/မြေကွက်လွတ် အရောင်း\n#ဌားမည်!! ၁၈ပေ ၄၅ပေ MBR 1 SBR. 1 Aircon2ဧည့်ခန်း ...\nပြင်ဆင်ပြီး တစ်ထပ်တိုက် ငှါးမည်။


Cameron.....: တခါက စကားပွင့်ပုံပြင်.....\nPosted by coral nyo at 00:21\nဖတ်ကောင်းလွန်းလို့ မျောသွားတယ်။ အိန်ဂျယ်လေးရဲ့တောင်ပံအောက်မှာ ထာဝရပျော်ရွှင်ချမ်းမြေ့စွာနားခိုနိုင်ပါစေ....။ :)\n23 March 2012 at 04:19\nမကြီးမိုးငွေ့ရဲ့အရေးအသားကတော့ လုံးဝ လက်လန်တယ်.....ကောင်းတယ်ဗျာ...ဖတ်ရင်းနဲ့ အဆုံးထိရောက်သွားတာ တစ်ချက်မှ ကွန်ပြူတာကနေ မျက်နှာမလွှဲလိုက်ရဘူး....တော်တော်ကောင်းတယ်.....အိန်ဂျယ်လေးရဲ့ အတောင်ပံလေးအောက်မှာ ထာဝရ နားခိုနိုင်ပါစေ..မကြီးမိုးငွေ့ရေ...\nဟားးးးးးးးးးးး တကယ်ပါပဲ အစ်မရာ.. ။ ဆွဲဆောင်မှုရှိတယ် .။ ဖတ်ရင်းနဲ့ ဆွဲခေါ်သွားတယ်.။\nဒါနဲ့. အငဲရဲ့ မယုံနိုင်ဘူး...သီချင်းက ကျွန်တော်အရမ်းကြိုက်တာ. အစ်မမိုးငွေ့လည်း နားထောင်ပုံ၇တယ်..။ ဂစ်တာနဲ့တီးပြီးဆိုလို့ သိပ်ကောင်းတဲ့သီချင်းလေ..။\nအရမ်းကောင်းတယ်...ကော်ဖီတွေသောက်လေ့မရှိပေမဲ့ ရေးထားတာအသက်ဝင်တော့ ကော်ဖီရနံ့တွေတောင် ရလာသလိုခံစားရတယ်။ စမ်းလည်းသောက်ကြည့်ရမယ်။။ :D အိန်ဂျယ်ရဲ့တောင်ပံအောက်မှာ နွေးထွေးစွာ ထာဝရနားခိုနိုင်ပါစေ မမမိုးငွေ့....\nလွမ်းစရာ အငွေ့အသက်လေးတွေ ပါလား။ လှပသက်ဝင် သစ္စာတရားတွေနဲ့ ပြည့်စုံတဲ့\nမနက်က ဖတ်ပြီးသွားပြီ...၊ကြိုက်လို့ ခုနောက်တစ်\nလေးမို့လို့ အရင်ပို့စ်တွေလိုတောင် နောက်တီးနောက်\nအိန်ဂျယ်ရဲ့တောင်ပဲတစ်စုံရယ်၊ ကော်ဖီနွေးတစ်ခွက်ရယ် နဲ့ဆိုရင် မမိုးဘဝပြည့်စုံပြီထင်ရဲ့း))


ကမ္ဘာမြေရဲ့အနက်ရှိုင်းဆုံးရေကန်၏အောက်မှာ Installed ကင်မရာ - သတင်း Rule\nကမ္ဘာမြေရဲ့အနက်ရှိုင်းဆုံးရေကန်၏အောက်မှာ Installed ကင်မရာ\nသိပ္ပံပညာရှင်များသည်အင်တာနက်တိုက်ရိုက်ရိုက်ကူးထုတ်လွှင့်မည်သည့်ရေကန် Baikal ၏အောက်ဆုံးအပေါ်တစ်ဦးကိုဗီဒီယိုကင်မရာကို install လုပ်ခဲ့ကြ. စိတ်ဝင်စားသောသူတို့သည်ကမ္ဘာပေါ်တွင်၌အသက်စောငျ့ရှောကျနိုငျသညျ အနက်ရှိုင်းဆုံးရေကန်, တစ်တုန်လှုပ်စေသောသော၏အမြင့်ဆုံးအနက် 1,642 မီတာ (5,287 ခြေရင်း။), ၎င်း၏ယုတ်အနက်နေစဉ် 744 မီတာ (2,440 ခြေရင်း).\nအဆိုပါသိပ္ပံပညာရှင်များအိုင်ရေခဲများနှင့်ဖုံးလွှမ်းနေသည်ရှေ့တော်၌ထိုကင်မရာများတပ်ဆင်ရန်အချိန်အတွက်တယ်. အဆိုပါစီမံကိန်းသည်မဝေးတော့တဲ့အနာဂတ်မှာတစ်ပင်ကြီးမြတ်အနက်မှာဒုတိယကကင်မရာကို install ဆိုလို. ကျော်တစ်ဦးစုစုပေါင်း 15 ကင်မရာများအိုင်ရဲ့ရေအောက်ဘဝဖြင့်ခံရဖို့စီစဉ်ထားကြသည်.\n19272\t0 Facebook က, လက်နက်စည်းမျဉ်းများအတွက်အပြည်ပြည်ဆိုင်ရာယာဉ်အသွားအလာ, Irkutsk, အင်းအိုင်, ရေကန် Baikal, ရုရှားက, ဆိုက်ဘေးရီးယား, Soundcheck, ဆိုဗီယက်ပြည်ထောင်စုကြေးနန်းအေဂျင်စီ, ရေအောက်


. * . * . ကွယျတစငျး . * . * .: 2008\nရေးသားသူ moekhar at 12/29/2008 01:24:00 PM No comments:\nဒီနေ့ မနက် မိုးလင်းတော့ အဖြူရောင်လေး ၀ှိုက်ဝှိုက်ရဲ့အိမ်ကို မျက်စိလည်သွားပါလေရော .. အဲဒီမှာကြည့်လိုက်တော့ ၀ှိုက်စိတ်ကူးယဉ်ထားတာလေးတွေတွေ့လိုက်တယ် .. ဖတ်လိုက်တာပေါ့ .. ဖတ်တော့တွေ့တာပေါ့ .. ၀ှိုက်ဝှိုက်က သူများတွေကိုပါပြန်တဂ်ထားတာကိုး .. ခြိမ်းခြောက်ထားသေးတယ်လေ .. တစ်ပတ်အတွင် ပြန်ရမယ်တဲ့ မဟုတ်ရင် ပြောင်းပြန်ဇောက်ထိုးဖြစ်မှာတဲ့ .. ဒါနဲ့ တစ်ပတ်ကျော်သွားမှာစိုးလို့ ကမန်းကတန်းလေး စိတ်ကူးယဉ်လိုက်ပါတယ်နော် ..း))\nနောက်နှစ် (၂၀၀၉) ၁ လပိုင်း ၂၄ ရက်နေ့ဆို ရန်ကုန်မြေကို ရက်ပေါင်း ၂၄ရက်လောက် ပြန်နင်းခွင့်ရမယ် ..\nစိတ်ကူးနဲ့လုပ်ချင်တာတွေ တန်းစီထားတာတော့ အများကြီးပဲ .. ရတဲ့ ခွင့် ၂၄ရက်နဲ့ လောက်တောင်မလောက်ဘူး ..\nရန်ကုန်ကို ညနေ ၃နာရီခွဲလောက်ပြန်ရောက်ပြီဆိုတာနဲ့ အိမ်မှာ အမေချက်ထားသမျှ ထိုင်စားမယ် .. အောက်ထပ်က ဦးလေးတွေ အဒေါ်တွေနဲ့ပွားမယ် .. ညနေလောက်ဆို သူငယ်ချင်းတွေအိမ်လိုက်လည်မယ် .. သူတို့အိမ်တွေက ကျွေးသမျှလည်း အကုန်စားမယ် .. စားလို့လည်းကုန်ပြီ ပြောလို့လည်းမောပြီဆို ကိုယ့်အိမ်ကိုယ် ပြန်တပ်ခေါက်ပြီး တစ်နှစ်နီးပါးလောက်ကွဲကွာနေတဲ့ အိပ်ရာလေးနဲ့ နေဖင်ထိုးတဲ့ထိအိပ်မယ် ..\nနောက် ၂ရက် ၃ရက်လောက်နေရင် ကျိုက်ထီးရိုးကို သူငယ်ချင်းတွေနဲ့ တက်မယ် .. ၃ညအိပ် ၄ရက်လောက်တော့နေချင်တယ် .. ကျိုက်ထီးရိုးမှာ သွားလို့ရတဲ့နေရာတွေအကုန်လျှောက်သွား .. အဓိဌာန်ထားတဲ့အတိုင်း ကျိုက်ထီးရိုးဘိုးဘိုးကြီးနဲ့ အမ မြနန်းရှင်တို့ ဆီမှာ ပွဲတွေလှူ .. နောက်ထပ် ပြန်ပြီး အဓိဌာန်ထပ်ဝင် .. သူငယ်ချင်းတွေနဲ့ ညပါမအိပ်ပဲ တူတူနေ ..\nရန်ကုန်ကိုပြန်ရောက်ရင်"နင်ပြန်လာရင် စားချင်တာအကုန်လိုက်ကျွေးမယ်" ဆိုတဲ့ သူငယ်ချင်းတွေကို မတွေ့တွေ့အောင်လိုက်ရှာပြီး မသထာရေစာတွေ လိုက်ကျွေးခိုင်းမယ် ..\n၀က်သားဒုတ်ထိုး၊ ကြေးအိုး၊ ဒံပေါက်၊ ကြက်သားသုပ်၊ ပဲကြာဇံသုပ်၊ ပုဇွန်ဂွက်ကျော်သုပ်၊ မြေအိုးမြီးရှည်၊ (ပြောရင်းကိုသရေကျလာပြီ) အကုန်လိုက်စားမယ် .. မကုန်သေးဘူး .. နောက်တိုးစာရင်းထည့်ဦးမှာ ..\nM3 မှာ ကွယ်ရာအိုကေဆိုဦးမယ် ..\nရန်ကုန်ရောက်ပြီး တစ်ပတ်လောက်ကြာရင် မေမြို့ကို ခဏသွားပြီး မောင်လေးနဲ့တွေ့ .. မေမြို့က ရှမ်းခေါက်ဆွဲစား .. လည်စရာရှိတာလည်ပြီး ရန်ကုန်ဘက် ခြေဦးပြန်လှည့် ..\nဒီလောက်အစားတွေစားပြီး နားနေတယ်ဆိုတော့ ရန်ကုန်ရောက်တုံး သွေးလှူဘဏ်သွားပြီး သွေးလှူဦးမှ ..\nလူအတွက် သွေးလှူပြီးရင် ရန်ကုန်မြို့ရဲ့ အမှောင်ကမ္ဘာထဲမှာ ခြင်တွေကို ထပ်လှူရင်ကောင်းမလားပဲ .. :P\nရန်ကုန်မှာ စားမယ် သောက်မယ် အိပ်မယ် လည်မယ် ..\n"တရားစခန်းထပ်ဝင်သွားဖို့စိတ်ကူးမရှိဘူးလား ဒေါ်မိုးခါး" (အဒေါ်အပျိုကြီးရဲ့ သြဇာသံ) ဒေါ်မိုးခါးတို့ ခုမှသတိရတယ် .. အဒေါ်ကို ရန်ကုန်ပြန်လာချိန် ရိပ်သာလေးတော့ ရသလောက်ဝင်မယ်လို့ ပြောထားဘူးတယ်လေ .. မေ့ချင်ယောင်ဆောင်နေတာ အဒေါ်က မမေ့ဘူး .. :D\nဟုတ်လည်းဟုတ်ပေသားပဲ .. အပေါ်မှာပြန်ကြည့်လိုက်ရင် စားမယ် သောက်မယ်နဲ့ အပျော်အပါးကိစ္စချည်းပဲ .. အဲဒီအချိန်သာ လျှောသွားလို့ကတော့ အပယ်လေးဘုံတစ်ဘုံဘုံကိုတော့ တန်းနေမှာ .. (လောဘတွေ လောဘတွေ :D) ဒီလိုနဲ့ ပြန်ခါနီးမှာ ကပ်ပြီး တရားစခန်း ကို ရက်ပိုင်းလေးဝင်လိုက်ပါဦးမယ် ..\nတရားစခန်းကထွက်တော့ အလုပ်ရှိတဲ့ဆီပြန်ဖို့ ပြင်ဆင်စရာရှိတာပြင်ဆင် .. နှုတ်ဆက်ရမယ့် လူတွေ လိုက်နှုတ်ဆက် .. လေးကန်တဲ့ခြေလှမ်းတွေနဲ့ စင်ကာပူကို ပြန်ခြေဦးလှည့် ..\nလေယာဉ်ကွင်းကနေအိပ်ကိုပြန်ရောက်တော့ အင်တာနက်ကိုစဖွင့်လိုက်တယ်ဆိုရင်ပဲ ရုံးကအကိုကြီးတစ်ယောက်က မေးပို့ထားတယ်လေ .. ကုမဏီက လစာတိုးတယ်တဲ့ .. ဘောနပ်လည်း ရတယ်တဲ့ .. ၀မ်းသာပြီးထခုန်လိုက်တာ ကုတင်စောင်းနဲ့ဆောင့်ပါရော ..\nအားပါးပါး အီလိုက်တာ .. MRT ပေါ်မှာ စိတ်ကူးယဉ်ပြီးလိုက်လာတာ ရှေ့က တရုတ်မ သူ့အထုတ်ကြီးနဲ့ လာဆောင့်မိမှပဲ သတိပြန်ဝင်တော့တယ် .. ဟင်း .. ဆင်းရမယ့်နေရာတောင်ရောက်တော့မယ် .. မသွားချင် သွားချင်နဲ့ အလုပ်ဆီသို့ ဒေါ်မိုးခါးတစ်ယောက် ဦးတည်လျှက် ..\n၀ှိုက်ရေ .. စိတ်ကူးတော့ယဉ်လိုက်တာပဲ .. ခေါင်းတောင်ဆောင့်တယ် .. တစ်ပတ်အတွင်းရေးလိုက်တယ်ဆိုတော့ ရန်ကုန်ပြန်ရောက်ရင်စားရမှာတွေ တန်းစီနေမယ်ထင်တယ်နော်း)\nရေးသားသူ moekhar at 12/29/2008 10:33:00 AM2comments:\nမှန်ထဲတွင် ပေါ်လာသောကိုယ့်မျက်နှာကို ပိုးတစ်ချက်ကြည့်ပြီး ပြုံးလိုက်သည် .. ပြီးနောက် ပိုက်ဆံအိတ်ထဲသို့ ထူးရဲကို လက်ဆောင်ပေးမည့် ပါဆယ်ထုပ်လေးထည့်လိုက်သည် .. အဆုံးသတ်အနေနှင့် ကိုယ်လုံးပေါ်မှန်တွင် ကိုယ့်ရဲ့ အပြင်အဆင်ကို တစ်ချက်ကြည့်ပြီး ကျေနပ်ပြီဆိုမှ ထူးရဲနှင့် ချိန်းထားသောနေရာသို့ ထွက်ခဲ့လိုက်သည် ..\nဒီနေ့ ထူးရဲနှင့် ပိုးတို့ ချစ်သူသက်တမ်း ၁နှစ်ပြည့်သည့်နေ့ .. ထူးရဲရော ပိုးအတွက် ဘာလက်ဆောင်များပေးလေမလဲ ပိုးရင်ခုန်မိသည် ..\nပိုး ထူးရဲကို ချစ်သည် .. ဘာကြောင့်ဆိုသော် ထူးရဲသည် အလွန်ကို ချစ်ခင်နှစ်လိုဖွယ်ပုံစံရှိသော ကောင်လေးတစ်ယောက်ဖြစ်လို့ပဲဖြစ်သည် .. ထူးရဲ အပြုံးလေးကို ချစ်သည် .. ထိုအပြုံးလေးမှစ၍ ထူးရဲအပေါ်စိတ်ဝင်စားခဲ့ခြင်းလည်း ဖြစ်သည်လေ .. ထူးရဲနှင့် အတူရှိနေရလျှင်ပျော်သည် .. ထူးရဲပြောသည့် အချစ်စကားများတွင် ပျော်ဝင်မိသည် .. အမြဲလည်း ကြားလိုမိသည် .. ညစဉ် ဖုန်းထဲမှ သီချင်းဆိုပြီး ချော့သိပ်တတ်သော သီချင်းပြီးဆုံးသွားလျှင် ပိုးလေး အိမ်မက်လှလှမက်ပါစေလို့ ဆုတောင်းပေးလေ့ရှိသော ထူးရဲလိုကောင်လေးမျိုးကို ပိုးစွဲလမ်းခဲ့သည်မှာ ထူးဆန်းသည်တော့မဟုတ် .. ဒီလိုနဲ့ ထူးရဲနှင့် ချစ်သူတွေဖြစ်လာခဲ့သည် ..\nဒီနေ့ ထူးရဲက တစ်နေကုန်လျှောက်လည်မည်တဲ့ .. ရုပ်ရှင်လည်းကြည့်မည် .. တစ်နှစ်ပြည့်အထိမ်းအမှတ်အဖြစ် ငွေရောင်လက်ပတ်နာရီလေး ပေးမည် .. ကိုယ့်အတွေးနဲ့ကိုယ် ကြည်နူးနေရင်း နာရီကိုကြည့်မိတော့ ၉း၁၅ ရှိနေပြီ .. ဒါဆို ၁၅ မိနစ်နောက်ကျနေပြီပဲ .. ကိစ္စတော့မရှိ ပိုးသည် အမြဲနောက်ကျတတ်သော ကောင်မလေးမှန်း ထူးရဲသိပြီးသားပဲဖြစ်လေသည် ..\nချိန်းထားသောနေရာကိုရောက်တော့ ထုံးစံအတိုင်း ထူးရဲက ရောက်နှင့်နေပြီဖြစ်သည် ..\nထူးရဲ ပိုးကိုမြင်သည်ပြုံးပြီး လက်လှမ်းပြသည် .. အဲသည်အပြုံးလေးပေါ့ ပိုး သိပ်ချစ်ရသည်လေ ..\nခုံတွင်ဝင်ထိုင်ပြီး ပိုးက စ၍\n"ထူးရဲ ရောက်နေတာကြာပြီလား .."\n"အင်း .. ကြာပြီပေါ့ .. ဒါပေမယ့်အမြဲစောင့်နေရတာ အကျင့်ဖြစ်နေပါပြီ .." ငြူစူသံလုံးဝမပါဘဲ ထူးရဲပြောသည် .. ဒါတွေကြောင့်လဲ ထူးရဲကို ချစ်ရသည်ပေါ့ ..\nပိုးတို့ စားသောက်ပြီးတော့ .. ထူးရဲက\n"ပိုး .. ပိုးနဲ့ ဒီနေ့ အတူတူလုပ်စရာတွေ အများကြီးပဲ .. ပထမဆုံးအနေနဲ့ ပိုးကို ကိုယ် ခွင့်တောင်းစရာရှိတယ် .. ကိုယ့်ကို ခွင့်ပြုပေးပါလား .."\nထူးရဲက ဘောင်းဘီအိတ်ထဲက လက်စွပ်လေးထုတ်ပြီး ပိုးလက်မှာ လာစွပ်ပေးတယ် .. ပြီးတော့\n"ပိုး .. ကိုယ်တို့လက်ထပ်ရအောင် .."\nပိုးရင်ထဲ ဒိန်းကနဲဖြစ်သွားတယ် .. လက်ထပ်ဖို့ .. ဟုတ်သားပဲ .. ပိုးဘာလို့ ချစ်သူရည်းစားထားပြီး လက်ထပ်ဖို့ဆိုတာကို တွေးမထားမိဘူး .. ပိုး အမှန်ပြောရရင် လက်မထပ်ချင်သေးဘူး .. ထူးရဲကို မချစ်လို့တော့မဟုတ်ပါဘူး .. ဒါပေမယ့် ပိုးကိုချုပ်နှောင်လာမယ့် အဲဒီအိမ်ထောင်ဆိုတာကြီးအတွက် ပိုးမှာ ပြင်ဆင်ထားတာမရှိသေးဘူး .. ဒီခဏ ပိုးစိတ်ထဲမှာ ယောက်ယက်ခပ်သွားတယ် ..\n"ပိုး .. ပိုး .. ဘာတွေတွေးနေတာလည်း .. ကိုယ်ပြောနေတာကြားရဲ့လား .."\n"ဟမ် .. သြော် .. အင်း ကြားပါတယ် ထူးရဲ .."\n"ဘာလို့လဲပိုး .. ကိုယ့်ကို လက်မထပ်ချင်ဘူးလား .."\n"အာာ .. အဲလိုမဟုတ်ပါဘူး .. ချက်ချင်းကြီးဆိုတော့ သိပ်များမစောလွန်ဘူးလား .."\n"မစောပါဘူးပိုးရယ် .. ကိုယ်တို့ တစ်ယောက်ကိုတစ်ယောက် သိပ်ချစ်ကြတယ်လေ.. ဒါနဲ့တင် လက်ထပ်ဖို့လုံလောက်ပါတယ် .. နော်ပိုး .. လက်ထပ်ရအောင် .. ဒီနေ့လေ ပိုးကိုခေါ်သွားပြီး မေမေနဲ့တွေ့ပေးမလို့ .."\nဘုရား .. သူက အကုန်ကိုစီစဉ်ထားတာပါလား .. သူပြောတဲ့စကားတွေကြောင့် ပိုးတော်တော်စိတ်ရှုပ်လာတယ် .. အမှန်က ပိုး ထူးရဲကိုချစ်တယ် .. ဒါပေမယ့် လက်ထပ်ဖို့ .. လက်ထပ်ဖို့ဆိုတာကို မစဉ်းစားဖူးဘူး .. ပိုး လွတ်လွတ်လပ်လပ်နေချင်တယ် .. ပိုးအချုပ်အနှောင် မခံချင်ဘူး .. ပြီးတော့ အချိန်မတန်သေးဘူးလို့လဲ ထင်တယ် .. ပိုးရဲ့ ရည်မှန်းချက် ရည်ရွယ်ချက်တွေ အိုး အများကြီး အများကြီးပဲ ..\n"ပိုး .. ဘာဖြစ်နေတာလဲ .. ကိုယ်ပြောနေတာတွေရော ကြားရဲ့လား .." ပုခုံးကိုလာလှုပ်ပြီး ထူးရဲလာပြောတယ် ..\n"ဟင် .. အင်း ကြားပါတယ် .. ဒီနေ့ပိုးနေမကောင်းချင်သလိုပဲ .. မူးနောက်နောက်ဖြစ်နေတယ် ထူးရဲ .."\n"သြော် .. ဟုတ်လား .. ဒါဆို လေကောင်းလေသန့်ရတဲ့တစ်နေရာပြောင်းမယ်လေ .. လာ သွားရအောင် .."\nအဲဒီနေ့က ထူးရဲ ခေါ်ရာနောက်ကိုသာလိုက်နေရတယ် .. စိတ်တွေကတော့ ဟိုရောက်ဒီရောက်ပဲပေါ့ .. ထူးရဲ မေမေဆိုသူနဲ့လည်း တွေ့ခဲ့ရသေးတယ် .. ဟင်း .. ထူးရဲမေမေက မဆိုးပါဘူး .. ဖော်ဖော်ရွေရွေပါပဲ .. ဒါပေမယ့် ပိုးစိတ်တွေရှုပ်နေတယ် .. ပိုး ကိုယ့်စိတ်ကိုယ်လည်း နားမလည်တော့ဘူး .. ထူးရဲကို ပိုးအရမ်းချစ်တယ်လေ .. ထူးရဲ အနားမှာရှိရင်ပျော်တယ် .. ခု ထူးရဲပြောတာက ပိုးနဲ့ထူးရဲနှစ်ယောက် အမြဲတမ်း နီးနီးနေရဖို့ .. ဒါပေမယ့် ပိုးမပျော်နိုင်ဘူး .. ဘာလို့လဲ .. ဘာလို့လဲ .. ဟူး ...\nသမီးရည်းစားဘ၀မှာ အချစ်တွေပြည့်လျှံနေတတ်ပြီး အိမ်ထောင်သည်ဘ၀မှာတော့ အချိန်ကြာလာတာနဲ့အမျှ တစ်ယောက်အပေါ်တစ်ယောက်နားမလည်နိုင်တာ လိုအပ်ချက်တွေမဖြည့်ဆည်းပေးနိုင်တာတွေနဲ့ပဲ ပြည့်နေတယ်လို့ ပိုးယူဆတယ် .. ပိုးယူဆတာမလွန်ပါဘူး .. ရှေ့က အစ်မနှစ်ယောက် သက်သေပဲလေ .. မရခင်က ဖူးဖူးမှုတ် အလိုလိုက်ပြီး ရမှ ချနင်းတာ ပိုးမျက်မြင်ပဲ .. ဒီတော့ ပိုး အိမ်ထောင်သည်ဘ၀ကို မနှစ်မြို့တာ မလွန်ပါဘူးနော် .. ဒီအကြောင်းတွေကို ထူးရဲကိုတော့ ဖွင့်မပြောဖြစ်ပါဘူး .. ထူးရဲ စိတ်ဆင်းရဲမှာကိုလည်း မလိုလားဘူးလေ .. ထူးရဲက ပိုးအပေါ်ကို အရမ်းကောင်းတဲ့ ချစ်သူလေးမလား ..\nနောက်ပိုင်း ထူးရဲက ပိုးအပေါ် အရင်ကထက်ပိုပြီး ဂရုစိုက်ပြတတ်ပါသည် .. ဒါပေမယ့် ပိုးအတွက်တော့ စိတ်ရှုပ်စရာတွေသာ ဖြစ်နေခဲ့သည် .. ထူးရဲ မသိအောင် ဟန်ဆောင်ပြုံးနေရတာတွေ မောလှပြီ ..\n"ပိုး .. ကိုယ်တို့ ဘယ်တော့လက်ထပ်မလဲ.."\n"ထူးရဲကလဲ ဒါပဲပြောနေတာပဲ .."\nထူးရဲ မျက်နှာပျက်သွားသည် .. ပြီးတော့ ပိုးကို မေးသည် ..\n"ပိုး ကိုယ့်ကို မချစ်တော့ဘူးလား"\n"မဟုတ်ပါဘူး .. ထူးရဲထင်သလိုမဟုတ်ပါဘူး .. ပိုးလက်မထပ်ချင်ဘူး ထူးရဲ .. ပိုးလွတ်လွတ်လပ်လပ် နေချင်တယ် .. အချုပ်အနှောင်မခံချင်ဘူး .. "\n"ပိုးအတွေးတွေ မှားနေပြီ .. အိမ်ထောင်ပြုတယ်ဆိုတာ နှစ်ယောက်ပေါင်းပြီး တစ်ဘ၀တည်ဆောက်တာမျိုးလေ .. တစ်ယောက်ကိုတစ်ရောက် ချည်နှောင်တာမဟုတ်ဘူးပိုးရဲ့ .. ကိုယ်က ပိုးကို ဘာလို့ချည်နှောင်ရမှာလဲ .. ချစ်သူတွေရဲ့ ပန်းတိုင်က လက်ထပ်ခြင်းလို့ ကိုယ်နားလည်ထားတယ် ပိုး .. ပိုးမှာ ဒီလိုအတွေးရှိနေတာတော့ ကိုယ်စိတ်မကောင်းဘူး ..ဒါဆိုပိုးဘာလို့ကိုယ့်ကိုချစ်ခဲ့သေးလည်း .. အပျော်သက်သက်တွဲဖို့လား .. ကိုယ် ပိုးအပေါ်ကို အရမ်းအလေးအနက်ထားခဲ့တာ .. ပိုး ပြောရက်တယ်နော် .."\n"ဟာာ .. အဲလိုမဟုတ်ပါဘူး ထူးရဲ အထင်လွဲနေပြီ .. ပိုး ထူးရဲကို တကယ်ချစ်တာပါ .. ထူးရဲရယ် မိန်းကလေးက ယောကျာ်းလေးကို အပျော်တွဲစရာလား .."\n"အင်းလေ .. ထားပါတော့ .. ပိုး .. ပိုးသိထားဖို့က ကိုယ် ပိုးကို အရမ်းချစ်တယ် .."\nအဲဒီနေ့က ထူးရဲမျက်နှာ ပြန်မကြည်လင်လာတော့ဘူး .. ပိုးစိတ်ညစ်လိုက်တာ .. ပိုး သူ့ကို မချစ်တော့ဘူးထင်တယ် .. ပိုးက အပြောင်းအလဲမြန်တဲ့မိန်းကလေးမျိုးလည်းမဟုတ်ပါဘူး .. ပိုးမှာ သူ့အပြင်လည်း တခြားဘယ်သူမှမရှိဘူး .. ဒါဆို ပိုး ဘာဖြစ်သွားတာလဲ .. မစဉ်းစားတတ်တော့အောင်ပါပဲ ..\nဒီနောက်ပိုင်း ထူးရဲ ပိုးဆီ အဆက်အသွယ် သိပ်မလုပ်ဘူး .. ရက်ခြားပဲဖုန်းခေါ်တယ် .. ခေါ်တိုင်းလည်း ပိုးကို သိပ်ချစ်တယ် ဆိုတာ မမေ့ဖို့ပဲ ပြောတယ် .. သူ ပိုး စိတ်ပြန်လည်လာမယ့်ရက်ကို စောင့်နေမယ်တဲ့ .. ပိုးစိတ်မကောင်းပါဘူး ထူးရဲရယ် ..\nထူးရဲ ဖုန်းမဆက်တာ တစ်ပတ်လောက်ရှိတော့မယ် .. တစ်ချက်တစ်ချက် သတိရပေမယ့် ဖုန်းစခေါ်ဖို့တော့ မစဉ်းစားမိဘူး .. တစ်ရက်တော့ ထူးရဲဖုန်းဆက်လာတယ် .. အသံကလည်း မှန်နေတဲ့အသံနဲ့ပေါ့ ..\n"ပိုး .. ကိုယ်ပါ .."\n"အင်း .. ထူးရဲ .. ပြော .. နင်သောက်ထားတယ်လား .."\n"အင်း .. နဲနဲပါ .. ပိုးရာ ငါအရမ်းစိတ်ညစ်တယ် .. ပိုးသိရဲ့လား .. ခုတော့ ငါ ဆုံးဖြတ်ချက် ချလိုက်ပြီ .. ငါနိုင်ငံခြားသွားတော့မယ် .. နင်နဲ့ တစ်နေရာတည်းနေပြီး နင်နဲ့ ဝေးနေရတဲ့ဘ၀ ငါမနေချင်တော့ဘူး .. ငါသွားတော့မယ် .. သောကြာဆို ငါသွားတော့မယ် .. နင် ငါမရှိရင် ပျော်တယ်မလား .. နင်ပျော်ပျော်သာနေခဲ့တော့ကွာ .. ခုလည်း ငါဖုန်းမဆက်တော့ပါဘူးလို့ ဆုံးဖြတ်ထားတဲ့ကြားက နင့်ဆီခေါ်မိတာ .. စိတ်အနှောင့်အယှက်ဖြစ်သွားရင်ဆောရီးကွာ ငါတောင်းပန်တယ် .."\n"ထူးရဲ .. ထူးရဲ .. ထူးရဲ .."\nထူးရဲဖုန်းကို ပိုးပြန်ခေါ်တော့ ဘယ်လိုမှလည်းမကိုင်ဘူး .. ဆက်လို့ကိုမရတော့ဘူး .. ပိုး ၀န်ခံရရင် ရင်ထဲဟာသွားတယ် ..\nဘာလဲ .. နင် ထူးရဲကိုမသွားစေချင်ဘူးလား .. ကိုယ့်ကိုယ်ပြန်မေးမိတယ် .. နောက်နေ့ကျရင်တော့ ထူးရဲနဲ့တွေ့မှဖြစ်မယ် .. ထူးရဲကို သွားတွေ့မယ် ..\nနောက်နေ့ သူ့အိမ်လိုက်သွားတော့ တံခါးတွေအားလုံးပိတ်ထားတယ် .. ဘယ်လိုဖြစ်တာလဲ ..\n"အန်တီ ထူးရဲနဲ့ပြောချင်လို့ပါ .."\n"သြော် .. ထူးရဲထွက်သွားပြီလေသမီး .. နှုတ်ဆက်သွားတယ်မလား .."\n"ရှင် .. သူပြောတော့သောကြာနေ့ဆို .."\n"အင်း .. ဒီနေ့သောကြာလေ .."\n"ဟင် .. သမီးက ဒီလောက်မြန်မြန်ဖြစ်မယ်မထင်လို့ပါ .. နောက်အပတ်လို့ထင်ထားတာ .. ခုတော့ မြန်လိုက်တာနော် ."\n"အေးကွယ် ချက်ချင်းဘဲ .."\nပိုး ဘ၀ကြီး အမှောင်ထဲရောက်သွားသလိုပါပဲ ထူးရဲရယ် ..\nလိုက်ရင်ပြေးတတ်တဲ့ မိန်းကလေးထဲမှာ ပိုးလည်းတစ်ယောက်အပါအ၀င်ထင်တယ် .. ထူးရဲလိုက်ခဲ့တုန်းက ပြေးပြီး အခုအဝေးကို ပြေးသွားချိန်ကျမှ ထူးရဲ ပုံရိပ်ကို လိုက်ရှာနေမိတယ် .. ထူးရဲထွက်သွားပြီးမှ ဘယ်နေရာသွားသွား အမှတ်တရတွေနဲ့ လွတ်တဲ့နေရာဆိုတာမရှိခဲ့ဘူး .. အနားမှာ ရှိခဲ့တုန်းက တန်ဖိုးမထားတတ်ခဲ့တာ .. ခုမှ တကယ်ဝေးသွားခဲ့မှ ထူးရဲ အရိပ်တွေနဲ့ ရူးနေရပြီ .. မဖြစ်နိုင်ဘူးဆိုတာသိပေမယ့် ထူးရဲနဲ့ တူတဲ့ သူမြင်ရင် လိုက်ကြည့်ရတာ အမော .. ထူးရဲ ပိုးကို အပြစ်ပေးနေတာဆိုလည်း ပိုးခံပါ့မယ် .. ဒါပေမယ့် ထူးရဲ ပိုးအနားရှိနေပေးပါ .. ခုတော့ ပိုးငိုတတ်နေပြီ .. ရင်ထဲမှာလည်း မောင်လို့ တိုးတိုးလေး တမ်းတနေတတ်ပြီလေ .. အလွမ်းသီချင်းနားထောင်တိုင်းလည်း မျက်ရည်လည်တတ်ခဲ့ပြီ .. ပိုး ထူးရဲ ပြန်အလာကို မျှော်နေပါ့မယ် .. ထူးရဲ ပြောင်းလဲသွားခဲ့ရင်လည်း အပြစ်မတင်ပါဘူး ..ဘယ်သူမပြု မိမိမှုပဲလေ ..\n၃ နှစ်ကြာခဲ့ပြီ .. ထူးရဲ သိပ်နေနိုင်တာပဲ .. လုံးဝကို အဆက်အသွယ် မလုပ်ဘူး .. ပိုးကိုမေ့နေပြီထင်တယ် ..\n"သမီးရေ .." မေမေလှမ်းခေါ်လိုက်တော့ ဆွေးနေတာလေးတောင်ပျောက်သွားတယ် ..\n"မေ့မေ့ကို ဘုန်းကြီးကျောင်းလိုက်ပို့ပေးပါ .."\n"ဟုတ်.. မေမေ .. "\nမေမေနဲ့ ဘုန်းကြီးကျောင်းထွက်ခဲ့တယ် .. ဘုန်းကြီးကျောင်းသွားတဲ့လမ်းက ထူးရဲတို့အိမ်ရှေ့ကို ဖြတ်ရတယ်လေ .. မမေ့မလျှော့ စောင်းငဲ့ပြီး ကြည့်နေကျလေ .. ကြည့်လိုက်တဲ့အချိန်မှာ ထူးရဲ မှ ထူးရဲအစစ် အိမ်ရှေ့က ဒါန်းလေးမှာထိုင်နေတယ် .. ပြန်ရောက်နေတာတောင် ပိုး ကို မဆက်သွယ်ဘူးနော် .. ထူးရဲ ပိုးကို အပြစ်ပေးနေတာလားဟင် ..\nအိမ်ပြန်ရောက်တော့လည်း ထူးရဲများ လာမလားလို့ မျှော်နေမိတယ် .. ဒါပေမယ့် ထူးရဲကတော့ မပေါ်လာပါဘူး ..\nနောက်ရက် ခြံပေါက်ဝမှာ ပန်းစည်းလေးနဲ့ စာလေးတစ်စောင်ရောက်နေတယ် .. ပိုး အမြန်သွားယူကြည့်လိုက်တယ် .. စာထဲမှာ -\nကိုယ်ပြန်ရောက်နေပြီ .. ပိုးအနှောင့်အယှက်ဖြစ်မှာစိုးလို့ မလာတာ .. ပိုးကို လက်ဆောင်ပေးချင်တယ် .. ပိုး လာချင်စိတ်ရှိမယ်ဆိုရင် အရင်တွေ့နေကျ အင်းယားလမ်းက ဆိုင်ကို လာခဲ့ပေးပါ .. ကိုယ်တစ်ရက်လုံးစောင့်နေမယ် ..\nအိုး ... ပျော်လိုက်တာ .. ပိုးကို မမေ့သေးဘူးပေါ့ ..ပိုး အမြန်အဆန်ပြင်ဆင်ပြီး ထွက်လာခဲ့လိုက်တယ် .. အရေးထဲ ကားလမ်းတွေကလည်း ပိတ်လိုက်တာ .. မြန်မြန်ရောက်ချင်ပါတယ် ဆိုမှ .. ပိုးမျက်နှာ ဘယ်လောက်တောင် ပျော်ရွှင်မြူးတူးနေမလဲမသိဘူး .. ပိုး ရင်တွေခုန်လိုက်တာ ..\nချိန်းထားတဲ့နေရာရောက်တော့ .. ဘယ်သူမှလည်းမရှိဘူး ..ပြောတော့ ခုပဲရောက်နေပြီလိုပဲ .. ပိုးလည်း ထောင့်ကျတဲ့စားပွဲလေးမှာ ၀င်ထိုင်လိုက်တယ် .. ပိုးအတွက် ကော်ဖီတစ်ခွက်လာချပေးတယ်.. ဒါဆို မောင် ရောက်နေပြီပေါ့ ..\nဟော ဟိုမှာ ကျွန်မရဲ့ ချစ်လှစွာသော မောင် လာနေပါပြီ .. မောင့်ခြေလှမ်းနဲ့အတူ ပိုးရဲ့ ရင်ခုန်သံတွေ စည်းချက်လိုက်နေတယ် ..\nထူးရဲ (ကျွန်မရင်ထဲက မောင်) က ကျွန်မရှေ့တည့်တည့်မှာ ၀င်ထိုင်လိုက်တယ် .. အသားတွေပိုဖြူလာပြီး နဲနဲပိန်သွားတာကလွဲရင် အရင်ကအတိုင်းပါပဲ ..\n"ပိုး အရင်ကအတိုင်းပဲနော် .. ဘာမှမပြောင်းလဲဘူး .."\n"အင်း .. မောင်ရောပဲ.." ပါးစပ်က လွှတ်ခနဲ ထွက်သွားတာကို ပိုးမှာ ရှက်လိုက်တာ .. အသံကြားပြီး မောင့်မျက်နှာ ကတော ပြုံးဖြီးလို့ပဲ ..\n"မောင့်ကို ချစ်သေးရဲ့လား .."\nပိုး ခေါင်းငြိမ့်ပြလိုက်တယ် .. မျက်ရည်တွေလည်း ကျလာတယ် ..\n"ဟာ .. ပိုး ငိုနေတယ် မငိုနဲ့လေ .. မောင်လဲ ပိုးကို အရင်အတိုင်းချစ်တုန်းပဲ .. နောက်လည်း တိုးပြီးချစ်သွားဖို့ပဲ ရှိတယ် .. ပိုး ကို ဘယ်တော့မှမချုပ်နှောင်ပါဘူး.."\nပိုး အခု အချုပ်အနှောင်ခံချင်နေတာ မောင်မှမသိပဲ ..\nမောင် ပိုးဘေးနားလာထိုင်ပြီး ပိုး ခေါင်းကို မောင့်ရင်ခွင်ထဲ ဆွဲသွင်းလိုက်တယ် .. ပိုး ဒီရင်ခွင်နဲ့ ဝေးကွာခဲ့တာ ၃နှစ်တောင်ရှိပြီ .. ပြီးတော့ မောင်က တိုးတိုးလေး ..\n"မောင် ပိုးကို သိပ်ချစ်တယ် .. မောင်တို့ လက်ထပ်ကြရအောင်နော် .."\nခေါင်းငြိမ့်ပြီး အဖြေပေးလိုက်တယ် .. ပိုး ဘာစကားမှ ပြောလို့မထွက်တာ မောင်နားလည်မှာပါ .. မောင်နဲ့ ထပ်မဝေးလိုတော့ပါဘူး .. မောင့်ကို သိပ်ချစ်တယ် ..\nနောက်မှ မောင့်ကို ပြောပြရဦးမယ် .. မောင့်ကို သိပ်ချစ်တဲ့အကြောင်းကိုပေါ့ ..\nရေးသားသူ moekhar at 12/26/2008 02:28:00 PM2comments:\nအသိအစ်မကြီးတစ်ယောက်ပြောတာလေ .. သူတို့ပေါက်ကရလုပ်တာကိုပြောမယ်နော် ..\nသူက မန်းသူလေ .. ယောက်ျားလေးလိုနေတာဆိုတော့ အချက်အပြုတ်မရဘူး.. အိမ်မှာ သူ့အမေကပဲချက်တာ .. တစ်ခါ သူ့အမေခရီးထွက်တော့ သူတာဝန်ကျပြီလေ .. ဒါနဲ့ သူ့အဖေက ကြက်ကောင်လုံးပေါင်းစားမယ်ဆိုပြီး ကြက်သားသွားဝယ်ခိုင်းလိုက်တယ် .. သူလည်း ဆရာကြီး ဒီဇိုင်းနဲ့သွားတာပေါ့ .. ဈေးဆိုင်ကျတော့ ဈေးသယ်ကို ကြက်ကို အိမ်ရောက်တာနဲ့ တန်းချက်မယ် ဘာမှထပ်လုပ်စရာမလိုအောင် လုပ်ပေးလိုက်ဆိုပြီးခိုင်းလိုက်တယ် .. ဈေးသယ်ကလည်းလုပ်ပေးလိုက်တယ်ပေါ့ .. အိမ်ကိုသယ်လာရော .. အိမ်ရောက်တော့ ချက်တယ် .. ပြီးတော့ စားမယ်ကြည့်မှ ကြက် က ဇလုတ်ကြီးပါလာတယ်တဲ့ .. (စားကြမလားဟင် ..)း)\nနောက်တစ်ခါကျတော့ သူ့အိမ်က ကြက်သွန် တို့ ဂျင်းတို့ကုန်နေပြီဆိုပြီး သူ့ဝယ်ခိုင်းလိုက်တယ် .. သူဆိုင်ရောက်တော့ ၀ယ်တာပေါ့ .. ထုံးစံအတိုင်း ကဲ အားလုံးတစ်ပိသာထည့်ဆိုပြီးခိုင်းလိုက်တယ် .. အိမ်ရောက်တော့ သူ့အဖေက ဂျင်းတစ်ပိသာထုတ်ကိုကြည့်ပြီး ခေါင်းခါပါသတဲ့ ... (ခိုင်းတဲ့လူအမှတ်မရှိတာပါနော် ..)\nနောက်တစ်ခုက သူမဟုတ်ဘူး .. သူ့အဒေါ်နဲ့ အမေ .. သူတို့က အမေရိကားမှာနေတယ် .. အဲဒီက တိုက်တွေက မြင့်တော့ ဓါတ်လှေကားတစ်ခါစီးရင် ကြာတယ်တဲ့ .. တစ်ထပ်ရောက်တော့ သူတို့ဓါတ်လှေကားထဲ ကုလားကြီးတစ်ယောက်ဝင်လာတယ် .. အဲဒီကုလားကြီးကိုယ်က အရမ်းနံတာပဲတဲ့ .. သူတို့လည်း အထဲမှာ အလုံပိတ်မှတ်လား .. ဖတ်တဲ့လူတွေ ခံစားကြည့်ပေါ့နော် .. သူတို့လည်းပြောတာပေါ့ .. ဟယ် ဒီကုလားကြီး ချိုင်းကလည်း နံလိုက်တာ .. ခံတောင်မခံနိုင်ဘူး .. ရေဘယ်နှစ်ရက်မချိုးထားတာလဲမသိဘူးပေါ့ ဆို ပယ်ပယ်နယ်နယ်ပြောလာတာ .. နောက်ကျတော့ ကုလားကြီးက လှည့်ကြည့်တယ် .. ပြီးတော့ လာပြောတယ်တဲ့ .. အစ်မကြီးတို့ က မြန်မာနိုင်ငံကလာတာလားဟင်တဲ့ .. :P\nရေးသားသူ moekhar at 12/25/2008 02:08:00 AM2comments:\nရေးသားသူ moekhar at 12/25/2008 01:45:00 AM2comments:\nရှေ့ကို လျှောက်ရင်း လျှောက်ရင်း\nဒီလောက်ရော ကပါ့မလား ..\nရေးသားသူ moekhar at 12/23/2008 08:45:00 AM2comments:\nချောင်းသာ က သဲဖြူကျွန်းပေါ်မှ ဘုရားလေး\nလွန်ခဲ့တဲ့နှစ်နှစ်က သွားလည်ခဲ့တဲ့ ချောင်းသာကမ်းခြေပုံတွေပါ .. ဘာရယ်တော့မဟုတ်ပဲ ချောင်းသာအလွမ်းပြေအနေနဲ့တင်လိုက်တာပါ .. လာလည်တဲ့သူငယ်ချင်းတွေလည်း တူတူလွမ်းကြတာပေါ့နော် ..\nရေးသားသူ moekhar at 12/22/2008 09:15:00 PM 1 comment:\nမြေပြင်နင်းသည့်အခါ ကောင်းစွာတည်ထိ ခိုင်မြဲပြီး ဖ၀ါးတော် ညီညာခြင်း လက္ခဏာတော် လင်္ကာ\nဘ၀ထိုထို ရှေးအဟိုဝယ် ကုသိုလ်ပွားလူး တရားထူး၌ စူးစိုက်မြဲလျက် ဆောက်တည်ချက်ကို တားဖျက်မနိုင် ကြံ့ခိုင်ခဲ့ခြင်း ကောင်းမှုရင်းကြောင့် * ရွှေခြေနင်းဟန် နင်းပြန်အတူ ကြွမူမခြား ဖ၀ါးတော် ညီညာ လက္ခဏာတော် အာနုဘော်ဖြင့် ** ကျူးကျော်ဝံ့စား လှုပ်ခြောက်ခြားအောင် စွမ်းအားရှိမူ ဘယ်ရန်သူမျှ မပြုဝံ့ပါသော မြတ်စွာဘုရား မြတ်စွာဘုရား ***။\nပုဗ္ဗေ ပုညေသု သမ္ဗုဒ္ဓေါ၊ သမာဒါနေန ဒဋ္ဌတော။\nသုပ္ပတိဋ္ဌိတပါဒေါစ၊ အက္ခ မ္ဘိယောစ တံနမေ။\nနေရာ အလုပ် ရာထူးတို့၌ ခိုင်မြဲရန် ဘုရားရှိခိုး+ဆုတောင်း\n၁။ သုပ္ပတိဋ္ဌိတပါဒေါ တထာဂတော၊\n၂။ သုပ္ပတိဋ္ဌိတပါဒံ တထာဂတံ အဟံ ၀န္ဒာမိ၊\n၃။ တေန ပုညေန မမ သုပ္ပတိဋ္ဌိတော ဟောတု။\n၁။ တထာဂတော၊ မြတ်စွာဘုရားသည်။ သုပ္ပတိဋ္ဌိတပါဒေါ၊ မြေပြင်၌ ကောင်းစွာတည်ထိ ခိုင်မြဲသော ခြေတော်ရှိပါပေ၏။\n၂။ သုပ္ပတိဋ္ဌိတပါဒံ၊ မြေပြင်၌ ကောင်းစွာတည်ထိခိုင်မြဲသော ခြေတော်ရှိသော။ တထာဂတံ၊ မြတ်စွာဘုရားကို။ အဟံ၊ တပည့်တော်သည်။ ၀န္ဒာမိ၊ ရှိခိုးပါ၏။\n၃။ တေန ပုညေန၊ ထိုကုသိုလ်ကောင်းမှုကြောင့်။ မမ၊ တပည့်တော်၏။ သုပ္ပတိဋ္ဌိတော၊ နေရာအလုပ် ရာထူးတို့ ခိုင်မြဲတည်ရှိခြင်းသည်။ ဟောတု၊ ဖြစ်ပါစေသတည်း။\nခုချိန်က နေရာတိုင်းမှာ စီးပွားရေးကပ်ကြောင့် အလုပ်နေရာတွေ အခက်အခဲဖြစ်နေကြပါတယ် .. သတင်းတွေကလည်း အစုံပါပဲ .. တစ်ချို့ အလုပ်တွေ နားကြတယ် .. တစ်ချို့ လူတွေလျှော့ကြတယ် .. တစ်ချို့ လခတွေ လျှော့ကြတယ် .. ကိုယ့်အလှည့်ရော ဘယ်တော့လဲဆိုပြီး စောင့်နေရတဲ့ အခြေအနေပါ ..\nဒီဂါထာက အစ်မတစ်ယောက်ကို ဘုန်းဘုန်းတစ်ပါးက ဓမ္မဒါနအဖြစ် ပေးလိုက်တာဖြစ်ပါတယ် .. ကျွန်မတို့ ဗုဒ္ဓဘာသာဝင်တွေအတွက်က ကိုးကွယ်ရာဆိုတာ ဘုရားမှတစ်ပါး အခြားမရှိပါဘူး .. ကျွန်မတို့လို ရပ်ဝေးမှာ မိဝေး ဖဝေးနေထိုင်ရသူတွေအတွက် ပိုလိုအပ်ပါတယ် .. လိုအပ်သူတွေ လိုအပ်သလို အသုံးပြုနိုင်ဖို့ရည်ရွယ်ပြီး ခုလိုတင်လိုက်တာပါ .. ရပ်ဝေးက မိတ်ဆွေအပေါင်း အလုပ်အကိုင်တွေ အဆင်ပြေကြပါစေ ..\nရေးသားသူ moekhar at 12/18/2008 10:15:00 PM 1 comment:\nညဘက် ကျွန်မ မှေးကနဲ အိပ်ပျော်သွားတုန်း `မောင်ပြန်လာပြီ´ဆိုတဲ့ အသံကို ကြားလိုက်မိတယ်\nအသိထဲမှာလဲ မောင်ပြန်လာပြီဆိုပြီး မောင့်ကိုသွားကြိုဖို့ အခန်းထဲကနေ ကျွန်မပြေးထွက်လာလိုက်တယ်\nအောက်ထပ်မှာတော့ မီးတွေကလည်းမှောင် ..\nမောင့်အကျင့်က အမြဲအဲဒီလိုပဲမီးကိုမဖွင့်ဘူး ..\nမီးဖွင့်လို့အိမ်ကလူတွေနိုးမှာစိုးရိမ်တတ်တဲ့မောင် ရှိသမျှပစ္စည်းတွေ ခလုတ်လိုက်တိုက်မှ တစ်အိမ်လုံးနိုးလာတတ်တာလေ ..\nမောင်ပြန်လာနေကျအချိန်က အမြဲမိုးချုပ်တယ် ..\nညမီး အလင်းလေးနဲ့ပဲ အိမ်ပေါ်ထပ်လှေကားရှိရာကို စမ်းတ၀ါးဝါးနဲ့တက်လာတတ်တဲ့မောင့်ကို လှေကားထိပ်ကပဲ ကျွန်မကြိုနေကျ\nအောက်က ဘာသံမှလည်းမကြားရတဲ့အပြင် တိတ်ဆိတ်နေတယ်\nမောင်အိမ်အောက်ကနေ အပေါ်ကိုတက်ဖို့ ဒီလောက်ကြာစရာအကြောင်းမရှိဘူးလေ\nအောက်ထပ်မှာ မှောင်မှောင်မဲမဲနဲ့ ကျွန်မ မောင့်ကိုလိုက်ရှာနေတယ်\nစောင့်လက်စနဲ့တော့ အပေါ်ပြန်မတက်တော့ဘူးလေ အောက်မှာပဲ မောင့်အလာကိုစောင့်လိုက်တော့မယ်ဆိုပြီး မီးဖိုးထဲရေသောက်ဖို့ ထွက်လာလိုက်တယ်\nရေသောက်ပြီးတော့ အပြင်ကိုကြည့်လိုက်မှ အိမ်ကို ကျောခိုင်းရပ်နေတဲ့ မောင့်ကို တွေ့လိုက်တယ်\nစိတ်ထဲမှာတော့ .. ငါ့မှာတော့ရှာလိုက်ရတာ .. သူက အပြင်မှာလေညှင်းခံနေသေးတယ်ဆိုပြီးတွေးလိုက်မိတယ်\nမောင်က ကိုယ်ခံအားသိပ်မကောင်းတဲ့သူဆိုတော့ အပြင်မှာကြာကြာနေရင် အအေးမိတတ်တယ်လေ\nကျွန်မလည်း မောင့်ကိုထွက်ခေါ်ဖို့ ခြံထဲဆင်းလိုက်တယ်\nခြံထဲရောက်တော့ မောင်ကို မတွေ့တော့ပြန်ဘူး ..\n`သြော် .. ဒီမောင်တစ်ယောက်တော့ ဘယ်နားရောက်သွားပြန်ပြီလဲမသိဘူး .. လူကိုတော်တော်မောအောင်လုပ်တာပဲ ..´\nဟော တွေ့ပါပြီ .. ခြံတံခါးဝနားက မောင်ကိုယ်တိုင်စိုက်ထားတဲ့ ပန်းလေးတွေကို မှောင်ထဲ ဘာရပ်ကြည့်နေပါလိမ့့် ..\nကျွန်မ အနားသွားပြီး မောင့်ကို ခေါ်လိုက်တယ်..\nကျွန်မ အရမ်းလန့်သွားတယ်မောင့်မျက်နှာတစ်ခုလုံးဖြူစုတ်ပြီး သွေးမရှိသလိုပဲ\n`မောင် ဘာဖြစ်နေတာလဲ .. မောင်နေမကောင်းဘူးလား .. အထဲဝင်ရအောင် မောင်ရယ် .. ပြန်ပြီး အအေးမိနေပါဦးမယ် ..´\nကျွန်မ မောင့်ကို လက်တွဲဖို့ရှေ့တိုးသွားတော့ မောင်နောက်ဆုတ်သွားတယ် ..\n`မောင် ဘာဖြစ်နေတာလဲ ..´ ကျွန်မ မေးလိုက်တယ်\nမောင် ဘာမှပြန်မပြောဘူး ..\nကျွန်မကြည့်နေရင်း ပုံရဲ့ ပုံရိပ်က မျက်စိရှေ့ကနေ ဝေးရာကို တရွေ့ရွေ့ ရွေ့လျားသွားတယ် .. ကျွန်မ မောင့်နောက်ကို လိုက်တယ်မမှီဘူး ..\nအိမ်မက်ဆိုးကနေ မျက်ရည်တွေနဲ့ နိုးထရပြန်ပြီ\nမောင်အိပ်နေကျ နေရာကိုကြည့်လိုက်တော့ မောင့်အစား မောင်နဲ့ကျွန်မ မင်္ဂလာဆောင်တုန်းကပုံတွေ ပြန့်ကျဲနေတယ်\nဓါတ်ပုံလေးတစ်ပုံကောက်ယူကြည့်မိတော့ ပုံထဲမှာ မောင်က ကျွန်မကိုပြုံးပြနေတယ်\nမောင် .. ကျွန်မ ဘယ်အချိန်ထိ ဒီလိုအိပ်မက်ဆိုးကနေ မျက်ရည်တွေနဲ့ နိုးထနေရဦးမှာလဲ\nမောင်ကျွန်မကို ခွဲခွာသွားခဲ့တာ ၃ နှစ်တောင်ကျော်ခဲ့ပြီပေါ့ ..\nမောင် ငြိမ်းငြိမ်းချမ်းချမ်းနားခိုအိပ်စက်နိုင်ပါစေမောင်ရယ် .....\nရေးသားသူ moekhar at 12/16/2008 10:27:00 AM No comments:\nရှေ့နေ : မွေးနေ့ ပြောပါ\nတရားခံ : ဇူလိုင်လ ၁၈ ရက်\nတရားခံ : နှစ်တိုင်းပေါ့\nရှေ့နေးကို ဘမောင်ခင်ဗျား ခေါင်းကို ဒုတ်နဲ့ ရိုက်အပြီး မှတ်ဥာဏ်ချို့ယွင်းမှု ရှိခဲ့ ပါသလား?\nတရားလို : ရှိပါတယ်\nရှေ့နေ : ဘယ်လို ပုံစံမျိုး ချွတ်ယွင်း ထိခိုက် သွားပါသလဲ\nတရားလို :ကျွန်တော် မေ့ပါပြီ\nရှေ့နေ: မေ့သွားပြီ ? ဒါဆို ဘယ်ဟာတွေ မေ့သွားလဲ ဥပမာလေး ပေးနိုင်မလား?\nရှေ့နေးခင်ဗျား ခင်ပွန်း မနက် မှာ ဘာအရင်ဆုံးစပြောလေ့ ရှိလဲ\nတရားခံ : ငါဘယ်ရောက်နေလဲ အ၀င်း\nရှေ့နေ : အဲဒါက ခင်ဗျားကို ဘာအနှောက် အယှက်ဖြစ်စေလို့ လဲ ?\nတရားခံ : ကျွန်မ နာမည် မသီတာပါ\nသိပံ္ပ ပညာရှင် : ဘုရား သခင် ။ သင့်ကို ကျွန်ုပ်တို့ အလို မရှိတော့ပေ ။ အကြောင်းမှာ မြေမှုန့်မှ လူဖန်ဆင်းနိုင်သော အတတ်ကို သင့်နည်းတူ ကျွန်ုပ် တို့ ရှာတွေ့ ခဲ့ ပြီ ။\nဘုရားသခင် : ဒါဆိုလဲ လုပ်ပြလေ ။ ကြည့်ရသေးတာပေါ့။\nသိပံ္ပပညာရှင်းဒူးထောက်ထိုင်ချပြီး လက်တစ်ဆုပ်စာ မြေမှုန့် ကိုယူသည်။\nဘုရားသခင်: ဟေ့..အဲ့ ဒါ ငါဖန်ဆင်းထားတဲ့ မြေမှုန့်တွေ ။ ကိုယ့်မြေကိုယ် သွားယူချေ။\nလူနာ : ဆရာ ကျွန်တေိာ့ ရင်ဘတ်တွေ မခံမရပ်နိုင်အောင် နာပါတယ်။\nဆရာဝန်းခင်ဗျား နှလုံး မကောင်းလို့ ဖြစ်မယ်ဗျ ။\nလူနာ : တခြား ထင်မြင်ချက်လေး လဲ ပေးပါဦး ဆရာရယ်\nဆရာဝန် : ခင်ဗျားက ရုပ်လဲ ဆိုးတာ ကိုးဗျ\nGlobalization အတွက် အကောင်းဆုံး အဓိပ္ပါယ် ဖွင့်ဆိုချက် ကဘာလဲ ???\nဖြေသူ - အင်္ဂလန်မင်းသမီးဒိုင်ယာနာသေ တာပါ\nမေးသူ - ဘာဖြစ်လို့ လဲ ? ဖြေသူ -အင်္ဂလိပ် မင်းသမီး နဲ့ သူမ၏ ရည်းစား ၊ အီဂျစ် သူဌေး သားတို့ ၊ စကော့ ၀ီစကီသောက်ပြီး မူးနေတဲ့ ဘယ်ဂျီယံ နိုင်ငံသားမောင်းလာတဲ့၊ ဒက်ခ်ျ အင်ဂျင်တပ် ဂျာမဏီ နိုင်ငံလုပ် မော်တော် ကား မှောက်တော့ ပြင်သစ် ဥမင် ခေါင်းထဲ မှာ ။ အကြောင်းက\nဂျပန် နိုင်ငံလုပ် မော်တော် ဆိုင်ကယ် ကြီးတွေ စီးတဲ့ အီတလီ ပါပါ ရာဇီ သတင်းမုဆိုးတွေ ကနောက်က လိုက်လို့ ပါပဲ ။ ပြီးတော့ အမေရီကန် ဆရာ ၀န် အရေးပေါ် ကုပေးတယ်။ ဒီစာကို မြန်မာ တစ်ယောက်ဖြစ်တဲ့မေသဲ က အမေရိကန်သား ဘီလ်ဂိတ် ရဲ့ နည်းပညာ အသုံးပြုလို့ ဘာသာပြန်ပြီး စင်ကာပူ ကနေ ပို့ပေးတယ်။\nခုစာဖတ်နေတဲ့ သူ သုံးတဲ့ မော်နီတာ က ကိုးရီးယားက လာတာ ဖြစ်ချင် ဖြစ်မယ်\nဘင်းဂလားဒေ့ရှ် မှာ ပြန်တပ်ဆင်တယ်\nစင်ကာပူ ကနေ ဖြန့်တယ် ဒီထက် ပြည့်စုံ တဲ့ ဂလို ဘယ် လိုင် ဇေးရှင်းဖွင့်ဆိုချက် ဘယ်မှာ ရှိတော့ မလဲ ငှဲငှဲ\nသူငယ်ချင်းဇိုဝီ ဘာသာပြန်ပေးထားတဲ့ ဟာသလေးပါး)\nရေးသားသူ moekhar at 12/15/2008 03:07:00 PM2comments:\nကိုယ်နေလာခဲ့တဲ့ ပတ်ဝန်းကျင်မှာ ကိုယ့်ရဲ့ ရပ်တည်ရာဟာ မှားယွင်းနေတယ်ဆိုတာကို မထင်မှတ်ပဲ သိသိလိုက်ချင်း ဘယ်လိုခံစားရမလဲ .. ကမ္ဘာကြီးကပဲ လည်ထွက်နေတာလား .. အရာဝတ္တုတွေက အရှိန်ပြင်းပြင်းလည်ပတ်လိုက်လို့လား .. ငါ့ခေါင်းတွေတော့ မူးနောက်သွားတာသေချာတယ် ..\nငါ့ရဲ့ အသိတွေကိုလည်း ကပ်လို့မရတော့သလို ဘယ်သူတွေဘာပြောနေလဲလဲ ငါမကြားနိုင်တော့ဘူး ..\nဘာတွေပြောနေကြတာလဲ .. ငါ့ကိုသနားတဲ့အကြောင်းလား ..\nဂရုဏာသက်စွာ ကြည့်နေကြလား .. ဒါမှမဟုတ် ခုတော့သိပြီမလားဆိုတဲ့ပုံမျိုးတွေနဲ့ ကြည့်နေကြလား ..\nငါ့ခန္ဓာကိုယ် ဒီနေရာမှာတင်ပဲ အငွေ့ဖြစ်သွားရင်ကောင်းမယ် ..\nငါတစ်သက်လုံး မေမေခေါ်လာသူက ငါ့ရဲ့ အဒေါ်တဲ့ ..\nငါလူမှန်းသိတတ်စကတည်းက သိပ်ချစ်ခဲ့ရတဲ့ အဒေါ်အရင်းခေါက်ခေါက်က ငါ့အမေတဲ့ ..\nဘာတွေလဲ .. ဘယ်လိုနားလည်ရမှာလဲ ..\nနားမလည်ဘူး .. သိလည်းမသိချင်ဘူး .. အားလုံးနဲ့အဝေးဆုံးကို ပြေးထွက်သွားလိုက်ချင်တယ် ..\nမျက်လုံးထဲမှာလည်း မေမေရဲ့ အေးစက်စက်အကြည့်တွေ .. တင်းမာတဲ့ တုန့်ပြန်မှုတွေ .. အဲဒါတွေဟာ ဒါကြောင့်ကိုးဆိုတာမျိုးတွေ နားလည်လာတယ် ..\nနောက်တစ်ဆက်တည်းမှာပဲ .. ဒေါ်လေးရဲ့ ရှောင်ခွာခွာ အမူအယာတွေ .. ဥပက္ခာပြုမှုတွေ .. အိုးး အများကြီး အများကြီး ..\nငါဘယ်လိုနှလုံးသားမျိုးနဲ့ ဒါတွေကို ဆက်လက်ခံရမလဲ ..\nကံသိပ်ဆိုးလွန်းတဲ့ ငါ့ရဲ့ ကုသိုလ်ကံကိုပဲ အပြစ်တင်ရမလား ..\nငါ့အပေါ်နွေးထွေးမှုမရှိတဲ့ လူတွေကိုအပြစ်တင်ရမလား ..\nဘာ မကောင်းမှုတွေကြောင့် ဒီလိုအပြစ်တွေခံစားနေရတာလဲ .. ခံစားခဲ့ရတာလဲ ..\nလောကကြီး မတရားဘူး ..\nဖေဖေ .. ငါ့မှာ ဖေဖေရှိသေးတယ်လေ .. အရက်ကို အရမ်းကြိုက် အရမ်းသောက်ပေမယ့် အမြဲတမ်း ငါ့အပေါ်မှာ ကြင်နာတတ်တဲ့ဖေဖေ .. ငါ့ကို စကားတွေ အများကြီးပြောတဲ့ ဖေဖေ .. အခုမှပဲ ဖေဖေမျက်လုံးထဲက တောင်းပန်တိုးလျှိုးတဲ့ အရိပ်ရဲ့ အဓိပ္ပါယ်ကိုနားလည်တော့တယ် .. ခု တွေ့ချင်လိုက်တာ .. အားပေးစကားလေးတစ်ခွန်းလောက်ကြားချင်လိုက်တာ .. ပြီးတော့ မေးချင်သေးတယ် .. ဘာလို့အခုလို မေမေနဲ့ ဒေါ်လေးကြားမှာ အခုလို အမှားမျိုး ကျူးလွန်ခဲ့ရတာလဲ .. ရည်ရွယ်ချက်ရှိရှိ ကျူးလွန်တာမဟုတ်ဘူးမှန်း သိပေမယ့် အခု ဓါးစာခံက ကျွန်တော်လေ ..\nဟုတ်တယ် .. ငါ့ဖေဖေဆီ လိုက်သွားမယ် .. ဖေဖေက ပြန်မပြောနိုင်ရင်တောင် ငါပြောတာကိုတော့ နားထောင်ပေးမှာ သေချာတယ် ..\nသူ .. မော်တော်ဆိုက်ကယ်ကို စက်ကုန်ဖွင့်ပြီးမောင်းလာတယ် .. ဖေဖေ ငြိမ်သက်စွာ လဲလျှောင်းနေတဲ့ အုတ်ဂူလေးဆီပေါ့ ..\nမိုးတွေ ရွာနေတယ် .. မျက်ရည်တွေလည်းစိုနေတယ် .. မိုးရေနဲ့ မျက်ရည်ရောပြီး အမြင်တွေက မှုန်ဝါးဝါး ..\nစက်ရှိန်က မလျှော့သွားတဲ့အပြင်တိုးလို့တောင်လာတယ် ..\nမျက်စိရှေ့မှာ ၀င်းကနဲ လက်ကနဲ အလင်းတန်းတစ်ခု ..\nသူ .. လေပေါ်မြောက်တက်သွားတယ် ..\nကတ္တရာလမ်းနဲ့ ဆောင့်မိတဲ့အရှိန်နဲ့ သူအလွန်ကို နာကျင်နေတယ် ..\nဒါပေမယ့် အစွန့်ပစ်ခံ လူသားတစ်ယောက်ရဲ့ ရင်ထဲက အနာကိုတော့ဘယ်မှီမလဲ ..\nသူ နာနာကြင်ကြင် မဲ့ပြုံးတစ်ချက်ပြုံးလိုက်မိတယ် ..\nသူ့အတွက် အရာရာပြီးဆုံးသွားပါပြီ ..\nဒီဘ၀ရဲ့ ချစ်ခြင်း မုန်းခြင်း အငြိုးအတေး အာဃာတတွေက တကယ်ကိုပဲဝေးရာဆီ သူထွက်ခွာသွားရတော့မယ် ..\nနောက်ဘ၀ဆိုတာရှိခဲ့ရင် ဒီလိုအဖြစ်မျိုးက ကင်းဝေးဖို့ပဲ အာရုံပြုလိုက်တယ် ..\nမိုးရေတွေထဲမှာ သူ့ဘ၀တစ်ခု ခဏတာ ငြိမ်းချမ်းသွားပါပြီ ..\nရေးသားသူ moekhar at 12/15/2008 03:03:00 PM 1 comment:\nလူ၃ယောက် လမ်းလျှောက်လာတယ် ..\nသူတို့သွားတဲ့လမ်းမှာ လူသွားလို့ရတယ် ဆိုရုံ ပျက်နေတဲ့တံတားတစ်ခုရှိတယ် .. တစ်ယောက်က "အာ .. ဒီတံတား ကောင်းလည်းမကောင်း ပျက်လည်းမပျက် .. ပျက်လည်းအေးတာပဲ.. " ဆိုပြီး ပြိုချင်ပြို ငါနဲ့မဆိုင်ဘူးဆိုတဲ့ စိတ်နဲ့ ခပ်ပြင်းပြင်းနင်းလျှောက်သွားတယ် ..\nနောက်တစ်ယောက်က " အင်း .. ဒီတံတားကလည်း ပျက်နေတာကို ဘယ်သူမှမပြင်ကြဘူးလားမသိဘူး .. သွားပဲသွားတတ်ကြတယ် .. ဒီတံတားဖြတ်ရတာနဲ့ ငါ့ခရီးတော့ နောက်ကျတော့မှာပဲ " ဆိုပြီး သွားလို့ဖြစ်တဲ့နေရာကနေ သူလိုရာကိုရောက်အောင်ဖြတ်သွားလိုက်တယ် ..\nနောက်တစ်ယောက်ကတော့ " အင်း .. တံတားကလည်း တော်တော်ပျက်နေပြီ သွားဖြစ်ရုံပဲရှိတော့တယ် .. ငါဖြတ်သွားပြီး နောက်လူတွေအဆင်ပြေအောင် တတ်နိုင်သလောက် ဖာထေးသွားလိုက်မယ်လေ .. " ဆိုပြီး အနီးအနားမှာ ရှိတဲ့ တုတ်တို တုတ်စလေးတွေနဲ့ ပြုပြင်နိုင်သလောက်ပြုပြင်ပြီး တံတားကိုဖြတ်နင်းခဲ့တယ် ..\nသွားတဲ့လမ်းချင်းတူပေမယ့် ဖြတ်သန်းပုံခြင်းမတူကြဘူး .. ကြုံတွေ့ရတဲ့အခြေအနေခြင်း တူပေမယ့် ခံယူချက် ခံစားချက်ကွာခြားတယ် ..\nအလုပ် တူတူလုပ်တဲ့ဗိသုကာ ပညာရှင် ၃ ယောက်ရှိတယ် .. သူဌေးရဲ့ လက်စွဲတော် ၃ ယောက်ဆိုပါတော့ ..\nအိမ် ၃လုံးကို တစ်ယောက်တစ်လုံးစီ တာဝန်ယူဆောက်ခိုင်းတယ် ..\nတစ်ယောက်က " ဒီအိမ်ပြီးရင် ငါ့အတွက် ဘယ်လိုအကျိုးအမြတ်ရမလဲ .. ငါ့အတွက် ရာထူးလား ..ပိုက်ဆံလား .. ငါ့အိမ်က အကောင်းဆုံးလို့ လက်ခံလိုက်ရင် ငါနာမည်ကြီးမယ် .. အကျိုးတစ်ခုခုတော့ရှိလိမ့်မယ် " ဆိုပြီး အကျိုးကိုမျှော်လို့ အလုပ်လုပ်တယ် ..\nနောက်တစ်ယောက်က " ဒါ ငါ့တာဝန် .. ငါ့တာဝန်ငါ ကျေအောင်လုပ်ရမယ် .. အချိန်မှီပြီးရင်ရပြီ .. လုပ်သင့်တာအကုန် လုပ်မယ် .. အချိန်တန်လို့ သူဌေးက အိမ်အပ်တော့ဆိုရင် ငါအပ်နိုင်ရင်ရပြီ .. အိမ်ကိုအပ်မယ် လုပ်အားခယူမယ် .. ဒါ ငါ့အလုပ်ဖြစ်တယ် " ဆိုပြီး တာဝန်ကျေ လုပ်တယ် ..\nနောက်တစ်ယောက်က " ဒီအိမ်လေးက ငါ့ရဲ့မှတ်ကျောက် .. ဒီလိုအိမ်ကောင်းမျိုးမှာ ငါမနေရပေမယ့် ငါလက်နဲ့ ဆောက်ထားတဲ့အိမ်လေးပေါ်မှာ နေမယ့်လူတွေ ဘေးအန္တရာယ် လုံခြုံအောင် .. သက်တောင့်သက်သာရှိအောင် အဆင်ပြေပြေနေနိုင်အောင် လုံခြုံ လှပ သက်တောင့်သက်သာရှိမယ့် အိမ်လေး ဖြစ်အောင် ငါလုပ်မယ် .. " ဆိုတဲ့ စေတနာနဲ့လုပ်တယ် ..\nသူတို့ အရောက်သွားမယ့် ပြီးဆုံးခြင်း ပန်းတိုင်တူညီပေမယ့် လုပ်ရပ်ကွာခြားတယ် .. စေတနာကွာခြားတယ် ..\nလူ ၃ ယောက်ရှိတယ် .. သူတို့ကတော့ ဥယျာဉ်မှူးတွေပေါ့ ..\nတစ်ယောက်က ပန်းပင်တစ်ပင် သစ်ပင်တစ်ပင်အတွက် နေ့စဉ် မြေသြဇာထည့်တာတို့ .. ပန်းပင်ရေလောင်းတာတို့ကို စိတ်ကူးတည့်ရင်တည့်သလို သူလုပ်ချင်တဲ့အချိန်မှာ ထလုပ်တတ်တယ် .. သူ ဘယ်ပန်းပင်က ဘာလိုအပ်တယ်ဆိုတာမသိဘူး .. သိအောင်လည်းမကြိုးစားဘူး .. ရေလောင်းချင်တဲ့အချိန်လောင်းတယ် .. စိတ်ပါတဲ့အချိန် မြေသြဇာထည့်တယ် .. (မထည့်ချင်လည်းမထည့်ဘူးပေါ့ ..) အပင်တွေ သေကြေပျက်စီးရင်လည်း အမှိုက်နဲ့ရောပြီး မီးရှို့ဖို့လောက်ပဲစဉ်းစားတတ်တဲ့သူ ..\nနောက်တစ်ယောက်က အချိန်မှန် ပန်းပင်ရေလောင်းတယ် .. မြေသြဇာထည့်တယ် .. ဒါပေမယ့် သူက ဒီအပင်ကဘာအပင်ဖြစ်လို့ ရေအချိန်အဆ ဘယ်လောက်လောင်းရမလဲ .. မြေသြဇာ ဘယ်လောက်ထည့်ရမလဲဆိုတဲ့ အတိုင်း အဆမသိဘူး .. သူ့တာဝန်အရ မြေသြဇာထည့်ချိန်ထည့်တယ် ရေလောင်းချိန်လောင်းတယ် .. တာဝန်အရ သူအပေါ်ယံရေလောင်း မြေသြဇာထည့်လုပ်နေပေမယ့် တချို့အပင်တွေက သေသွားတာမျိုး .. ပန်းတွေ မျှော်လင့်သလောက် မပွင့်တာမျိုး ဖြစ်တယ် .. ဘာကြောင့်ဒီလိုဖြစ်လဲ သူစိတ်မ၀င်စားဘူး .. သူအချိန်မှန် လုပ်နေရက်နဲ့ဖြစ်တဲ့အတွက် သူနဲ့ မဆိုင်ဘူးလို့ သူတွေးတယ် ..\nနောက်တစ်ယောက်ကတော့ သူ့ပန်းပင် ပျိုးပင်လေးတွေကို သူ့ရဲ့ ရတနာတစ်ပါးလို ပြုစုစောင့်ရှောက်တယ် .. ဒီပန်းပင် အပွင့်ပွင့်ဖို့အတွက် ဘာလိုလဲ .. မြေသြဇာလိုနေတာလား .. ရေလိုနေတာလား .. ရေများနေတာလား .. ပိုးကျနေတာလား .. သူလေ့လာတယ် .. ဂရုတစိုက်ပြုစုတယ် .. လိုအပ်ချက်အတွက် အမြဲလေ့လာတယ် .. ဖြည့်ဆည်းတယ် .. ဒါကြောင့်လဲ သူ့ဥယျာဉ်ဟာ သစ်ပင် ပန်းပင်တွေ အမြဲ စိမ်းလန်းစိုပြေနေတဲ့ ဥယျာဉ်လေးတစ်ခုဖြစ်ခဲ့တယ် .. အဲဒီလူရဲ့ ရင်ထဲမှာလဲ သူပျိုးထားတဲ့ ပန်းတစ်ပွင့်ရှိတယ် .. မေတ္တာတရားနဲ့ လန်းဆန်းနေတဲ့ ပန်းပွင့်ပေါ့ .. သူ့ စေတနာ မေတ္တာကြောင့် ပန်းပင်လေးတွေ အချိန်မတန်ပဲ မပျက်စီးဘူး .. ရှင်သန်နေသရွေ့လည်း လန်းဆန်းနေတတ်တယ် ..\nသူတို့ ၃ ယောက်ရဲ့ လုပ်ရပ်တွေ တူပေမယ့် စေတနာ မေတ္တာ ကွာခြားတယ် ..\nသူတို့ဘာတွေ ကွဲပြားနေတာလဲ .. လူတွေဖြစ်တာတူတယ် .. တလောကလုံးကသတ္တ၀ါတွေ အသက်ရှင်ဖို့ လေကို ရှုနေတာလဲတူတယ် .. ဒါပေမယ့် သူတို့ရဲ့အသက်ရှုသံတွေ ကွာခြားနေကြတယ် ..\nရေးသားသူ moekhar at 12/15/2008 08:58:00 AM3comments:\nပို့စ်ကတော့ ခုတင်တဲ့ချိန်မှာ ရက်လွန်နေပါပြီ .. ၂၀၀၈ နိုဝင်ဘာတုန်းကရေးထားပြီး စုဗူး ဆိုက်မှာ တင်ခဲ့တာပါ .. ဒီဘလော့ကိုလုပ်ဖြစ်တာက ဒီထက်နောက်ကျတော့ စာကလည်း ရက်လွန်သွားတာပေါ့ .. ဒါပေမယ့် အမှတ်တရ တင်ထားချင်လို့ပါ ..း)\nအားလုံးလည်း ပျော်ရွှင်ဖွယ် မိသားစုလေးတွေ ပိုင်ဆိုင်ကြပါစေ ..း)\n(၅-၁၁-၁၉၈၃) ခုနှစ်က စပြီး ထူထောင်ခဲ့တဲ့ အိမ်ထောင်တစ်ခုက (၅-၁၁-၂၀၀၈) နေ့မှာ (၂၅) နှစ် တင်းတင်း ပြည့်ခဲ့ပြီ .. ဖြတ်သန်းခဲ့တဲ့ 25 နှစ်ဆိုတဲ့ သက်တမ်းမှာ ပျော်စရာတွေလည်းရှိမယ် ၀မ်းနည်းစရာတွေလည်းရှိမယ် .. ဘယ်အရာကို မဆို နှစ်ယောက်သား လက်ကိုခိုင်ခိုင်တွဲပြီး ကျော်ဖြတ်ခဲ့တာ ရတုတစ်ခုကို ကျော်လွန်ခဲ့ပြီ ..\nဖူးစာပါလို့တွေ့ခဲ့ကြတယ် .. လက်ထပ်ခဲ့ကြပြီ .. ပျော်ရွှင်ကြတယ် .. ခွဲခွာရတဲ့ချိန်တွေလည်းရှိတယ် .. အားလုံးကို ကျော်ဖြတ်ပြီး တည်မြဲအောင် တည်ဆောက်နိုင်ခဲ့တဲ့ မိသားစုဘ၀လေးပေါ့ .. နွေးထွေးလွန်းတယ်နော် ..\nသားသမီးတွေ မျက်နှာ မငယ်ရအောင် .. မျက်နှာတစ်ချက်မညှိုးရအောင် ကြိုးစားခဲ့တယ် .. သားနဲ့သမီးအတွက် ရုန်းကန်လှုပ်ရှားခဲ့တာလည်း သားနဲ့သမီး တစ်သက် .. အဆင်ပြေတဲ့အချိန်တွေရှိသလို .. အဆင်မပြေတာတွေလည်းရှိခဲ့မယ်နော် .. ဒါပေမယ့် သားနဲ့သမီး မသိစေရဘူး .. တကယ်ကိုလည်းမသိခဲ့ဘူး ..\nဘယ်အရာမဆို နှစ်ဖက်မျှပြီး ဘက်မလိုက်အောင်ကြိုးစားခဲ့တယ် .. ဒါတောင်စွပ်စွဲခံရသေးတယ်နော် .. သားကို ပိုချစ်တယ် .. သမီးကိုပိုချစ်တယ် ဆိုပြီးပေါ့ .. ဘယ်ပစ္စည်းမဆို ရှေ့ရေးကိုမျှော်တွေးပြီး သားဖို့တစ်ပုံ သမီးဖို့တစ်ပုံ စုဆောင်းခဲ့တယ် ..\nအချိန်တန်အရွယ်ရောက်လို့ လမ်းမှန်ကိုခင်းပြခဲ့တယ် .. ဒီလမ်းဆုံးအောင်လျှောက်နိုင်ဖို့ပံ့ပိုးခဲ့တယ် .. ဆူးခလုတ်တွေကိုရှင်းလင်းပေးခဲ့တယ် .. ဘယ်အကျိုးကိုမျှော်ခဲ့သလဲ .. ဘာကိုမှပြန်ရဖို့ဆိုတဲ့မျှော်လင့်ချက်မရှိခဲ့ဘူး ..\nသားနဲ့သမီး အောင်မြင်လာပြီဆိုတဲ့တစ်နေ့ ပီတိမျက်ရည်နဲ့ သားနဲ့သမီးအတွက် နွေးထွေးနေဦးမယ့် အိမ်ထောင်လေး လို့ ယုံကြည်နေမိတယ် ..\nမိဘရင်ကို စုံကန်ပြီးထွက်သွားရင်လည်း .. သူတို့အရွယ်ရောက်ပြီ .. အတောင်စုံပြီဆိုပြီး နှစ်သိမ့်နေဦးမှာလဲ မြင်ယောင်မိသေးတယ် ..\nဒီအိမ်ဂေဟာလေးမှာ သားနဲ့သမီး အသံတွေနဲ့ဆူညံခဲ့ဘူးတာကို အမှတ်ရနေပြီး သားနဲ့သမီး အကြောင်း စကားလက်ဆုံပြောနေမှာလည်း မြင်ယောင်မိတယ် ..\nသားနဲ့သမီး ငယ်စဉ်က မိတ်ဆွေတွေကြားမှာ သားနဲ့သမီး ဘယ်လိုချစ်ဖို့ကောင်းကြောင်းပြောမယ် .. နဲနဲအရွယ်ရောက်လာချိန် သားနဲ့သမီး ဘယ်လိုလိမ္မာ ကြောင်းပြောမယ် .. အချိန်တန်အရွယ်ရောက် တစ်အိုးတစ်အိမ်ထူထောင်ချိန်မှာ .. ဘယ်လိုအောင်မြင်နေကြောင်းပြောမယ် .. သားနဲ့သမီး အဝေးကိုထွက်သွားချိန် .. တိတ်ဆိတ်မှုကိုအဖော်ပြုပြီး လွမ်းဆွတ်နေမယ်ထင်တယ် ..\n၅-၁၁-၀၈ နေ့က ဖေကြီးနဲ့ မေကြီးရဲ့ ၂၅ နှစ်ပြည့်မင်္ဂလာပေါ့ .. အဲဒီချိန်မှာ ကျွန်မက အဝေးမှာ .. သတိတရရှိမနေခဲ့တာကိုဝန်ခံပါတယ် .. ဆိုးတယ်နော် .. ရက်လွန်သွားမှ ဆုတောင်းပေးရတယ် .. သားသမီးနဲ့ မိဘရဲ့ ကွာခြားချက်ပေါ့ ..\nဖေကြီးနဲ့မေကြီးမှာ ကျွန်မသဘောအကျဆုံးအချက်က တစ်ခါမှရန်မဖြစ်တာပဲ .. မှတ်မှတ်ရရကို တစ်ခါမှရန်မဖြစ်ဘူးဘူး .. ဖေကြီးအသံမာမာပြောလို့ မေကြီးမျက်နှာပျက်သွားရင် ဖေကြီးက လေသံပြန်ပျော့သွားတာပဲ .. အရမ်းချစ်ဖို့ကောင်းတယ်နော် .. ကျွန်မတို့ မောင်နှမအပေါ်လည်း အရမ်းဂရုစိုက်တယ် .. ငယ်ငယ်ကဆို မေကြီးက ရိုက်တယ် .. စာမကျက်လို့လေ .. ဖေကြီးက မေကြီးရိုက်ရင် မေကြီးကိုအော်ရော .. ငယ်ငယ်ကဆို ဖေကြီးကိုပိုချစ်တယ် .. မေကြီးက ရိုက်လို့လေ ..\nခုအသက်ကြီးလာတော့ သိသွားပြီ .. မချစ်လို့ရိုက်တာမဟုတ်ဘူး .. ကောင်းစေချင်လို့ရိုက်တယ်ဆိုတာပေါ့ ..\nကျွန်မကတော့ ဒီမိသားစုမှာ ပေါက်ဖွားလာရတာကို ၀မ်းသာတယ် .. ကျေနပ်တယ် .. ဒီမိသားစုမှာ လူလာဖြစ်တဲ့အတွက် မိဘကို မိဘမှန်းသိတတ်တယ် .. ဘာသာတရားကိုင်းရှိုင်းတတ်တယ် .. ဒီမိသားစုလေးကို ကျွန်မချစ်တယ် .. ကျွန်မတာဝန်ကျေနိုင်အောင်ကြိုးစားသွားမယ် ..\nရက်စွဲရေးပြီးမှ သတိရတယ် .. ဒီနေ့က ကျွန်မမောင်လေး မွေးနေ့ပေါ့ .. မောင်လေးဆိုပေမယ့် တော်တော်အကောင်ကြီးနေပါပြီ ..း) သူနဲ့ ကျွန်မ လုံးဝမတည့်ဘူး .. တွေ့လိုက်တာနဲ့ရန်ဖြစ်တယ် .. တည့်လည်း ခဏပဲ .. ခုခွဲနေရတာကြာတော့ တည့်သလိုဖြစ်နေတယ် .. ဒါပေမယ့် နောက်တွေ့ရင်လည်း ရန်ဖြစ်နေရဦးမယ်ဆိုတာ သေချာပါတယ် :P\nရေးသားသူ moekhar at 12/14/2008 02:00:00 PM2comments:\nရေးသားသူ moekhar at 12/10/2008 04:59:00 PM 1 comment:\nမသက်သာပါလားနော် ..... :P\nဘာသဘောလဲဟင် .............. ????????????\nနဲနဲမှ မကျေနပ်ဘူး .... :P\nYou Can't Say He Isn't Creative...\nရှင်းရှင်းလင်းလင်းဖေါ်ပြထားတာပဲ ... :D\nမျက်နှာကို တည်ထား တင်းထားရင် ရုပ်က ကျလွယ်ပါတယ်တဲ့ .. ရုံးမှာ အလုပ်မလုပ်ပဲ ဟိုမွှေ ဒီမွှေနဲ့ တွေ့မိလို့ တင်လိုက်တာပါ .. ဘာပဲဖြစ်ဖြစ် ပြုံးမိတယ်ဆိုရင်ပဲ အဆင်ပြေပါပြီ ..း( ဒီလိုမနေနဲ့ ..း) ဒီလိုလေးနေနော် ..း)\nhttp://www.ahajokes.com/funny_cartoons.html ထပ်ရှာချင်သေးတယ်ဆိုရင်တော့ ဒီဆိုက်လေးမှာ ကြည့်နိုင်ပါတယ် ..\nး) ဒီလိုလေး အမြဲနေနိုင်ကြပါစေ ...\nရေးသားသူ moekhar at 12/09/2008 05:27:00 PM4comments:\nလူတိုင်းလူတိုင်းမှာ လှပဖူးတဲ့ အတိတ်ကိုယ်စီရှိကြတယ် .. ရပ်မနေတဲ့ အချိန်တွေကြောင့် အနာဂတ်တွေ တဖြည်းဖြည်းကုန်ဆုံးသွားသလို အတိတ်တွေလည်း အသစ်အသစ် ထပ်ထပ်ဖြစ်ကြတယ် ..\nခု ကျွန်မသတိရနေမိတာက ကလေးဘ၀မှာ ကျန်ခဲ့တဲ့ အတိတ်ပေါ့ .. ဘာမှထွေထွေထူးထူးမရှိပေမယ့် ဟန်ဆောင်မှုမရှိတဲ့ .. အရမ်းကိုအရောင်မဲ့လွန်းတဲ့ အတိတ်ကိုတော့ တစ်ခါတစ်ခါ ပြန်တမ်းတမိတတ်ပါတယ် ..\nငယ်ငယ်က ဘ၀မှာ အပူအပင်မရှိဘူး .. ဘာကိစ္စမဆိုမှာ ဦးဆောင်ပေးမယ့် မိဘရှိတယ် ..\nဘာကိစ္စမဆိုခေါင်းထဲထည့်ထားစရာမလိုဘူး .. အချိန်တန်ရင်မိဘတွေက ဖြေရှင်းပေးကြတယ် ..\nမလုပ်ချင်တဲ့ကိစ္စကို အတင်းဖြစ်ညှစ် လုပ်စရာမလိုဘူး .. မသိချင်ယောင်ဆောင်နေလို့ရတယ် ..\nမခေါ်ချင်တဲ့လူကိုလည်း ဟန်လုပ်ခေါ်နေစရာမလိုဘူး .. မခေါ်မပြောနေလို့ရတယ် ..\nခုတော့ အဲလိုအခွင့်အရေးတွေကနေ ကင်းလွတ်စွာနဲ့ .. လိုအပ်တာရော မလိုအပ်တာရော ကိုယ့်ဟာကိုယ် ပူပန်နေရတယ် .. ကိစ္စတိုင်းကိုခေါင်းထဲထည့်ထားပြီး အဖြေကိုလိုက်ရှာနေရတယ် .. မလုပ်ချင်တာကို လုပ်ချင်တဲ့ကိစ္စထက်ပိုဦးစားပေးပြီးလုပ်ကိုင်နေရတယ် .. မခေါ်ချင်မပြောချင်ပေမယ့်လည်း ၀တ္တရားအရ ခေါ်နေပြောနေရတယ် .. သေချာစဉ်းစားကြည့်တော့ ငယ်ငယ်ကအခွင့်အရေးတွေအကုန်ဆုံးရှုံးသွားပြီ ..\nကိုယ့်ခြေထောက်ပေါ်ကိုယ်ရပ် .. ကိုယ်လုပ်ရပ် ကိုယ်တာဝန်ယူ .. ကိုယ့်ကိစ္စကိုယ်ဖြေရှင်း .. တာဝန်တွေ မနည်းမနောပဲ .. ဒါကို အရွယ်ရောက်ခြင်းရဲ့ သင်္ကေတလို့ပဲ ခေါ်ရတော့မလား ..\nငယ်ငယ်ကတည်းက ကျမက ခေါင်းမာတယ် .. အတေးအမှတ်ကြီးတယ် .. ပြန်တုံ့ပြန်တတ်တယ် .. ကိုယ်မကျေနပ်ရင်လည်း မကျေနပ်တာကို တနည်းနည်းနဲ့ သိအောင်လုပ်တတ်တယ် .. ခုတော့ ခေါင်းမာတာကလွှဲရင် တခြားဟာတွေ တော်တော်လျှော့သွားပါပြီ ..\nမကျေနပ်တာကိုလည်း မြိုသိပ်လာနိုင်သလို .. မကျေနပ်ရင်တော့ ပြန်မတုံ့ပြန်မိတော့ဘူး .. အရာအားလုံး အချိန်တန်ရင်ပြီးဆုံးမယ်ဆိုတာသိထားပြီးပြီပဲ .. ကိစ္စအားလုံးက အကြောင်းတရားရှိခဲ့လို့ အကျိုးတရားဖြစ်ပေါ်လာတဲ့အပေါ် မကျေနပ်နေလို့ သံသရာလည်ပြီးရင်း လည်နေရုံပဲရှိတော့မှာပေါ့ ..\nအတိတ်က အရိပ်လိုကိုယ့်နောက်က လိုက်နေမယ်ဆိုရင် ကိုယ့်အနောက်က အရိပ်ဟာ အရိပ်မဲတော့ မဖြစ်စေချင်ဘူး .. အကောင်းချည်းမဟုတ်ရင်တောင် နောင်တရရမယ့်အတိတ်မျိုးမဖြစ်စေအောင် ကြိုးစားမယ် .. ရှေ့ဆက်မယ့် အနာဂတ်အတွက် အတတ်နိုင်ဆုံးတော့ လူထဲက လူပီသစွာ ရှင်သန်တတ်ဖို့ အရေးကြီးဆုံးပဲ ..\nရေးသားသူ moekhar at 12/09/2008 11:00:00 AM 1 comment:\nအရင်နှစ် ဒီအချိန်တုန်းက သူငယ်ချင်းတွေနဲ့သွားခဲ့တဲ့ ကျိုက်ထိးရိုး ဘုရားဖူးခရီးကို လွမ်းလို့ ဒီစာလေး တင်ဖြစ်တာပါ .. မသွားဖြစ်သေးတဲ့သူတွေလည်း ဒီဘလော့ကနေ ဖူးလို့ရတာပေါ့နော် .. သွားပြီးသားသူတွေလည်း ထပ်ဖူးရအောင်ပေါ့ ...း)\nမြန်မာနိုင်ငံနဲ့ဝေးနေသူတွေလည်း တူတူလွမ်းကြရအောင် ...\nဒီဇင်ဘာဆို မိသားစုလိုက်ဖြစ်ဖြစ်၊ သူငယ်ချင်းတွေအုပ်စုလိုက်ဖြစ်ဖြစ် ချမ်းချမ်းစီးစီး ကျိုက်ထီးရိုးဘုရားတက်ကြတာ ထုံးစံလိုဖြစ်နေပါတယ် .. အရင်နှစ်ကတော့ သူငယ်ချင်းတွေနဲ့ ကျိုက်ထီးရိုးဘုရားတက်ဖြစ်ခဲ့ပါတယ် .. ဒီနှစ်တော့ ဒီဇင်ဘာမှာမတက်နိုင်တော့ဘူး .. ရန်ကုန်ပြန်ရောက်တဲ့ အချိန်မှာတော့ တက်ဖြစ်အောင်တက်ဖို့စဉ်းစားထားပါတယ် ..\nခုတော့ ပုံတွေကြည့်ပြီးလွမ်းနေပါတယ် ..\nရေးသားသူ moekhar at 12/08/2008 03:01:00 PM2comments:


သူရဲကောင်းဆိုတာ တစ်ဖက်သားလူတစ်ယောက်ကို စိတ်ပိုင်းဆိုင်ရာကော ရုပ်ပိုင်းဆိုင်ရာ ကိုပါ အနှောင့်အယှက်ဖြစ်အောင် ထိခိုက်နစ်နာအောင် ဘယ်တော့မှ မလုပ်ဖူး.. အမြင်မတော်တာရှိရင်လည်း စေတနာသန့်သန့်နဲ့ ပြောဆိုဆုံးမတယ်.. ဝေဖန်အကြံပေးတယ်. အဲ့ဒီအတွက်မျှော်လင့်ချက်တစ်စုံတစ်ရာဆိုတာ သူတို့ရဲ့စိတ်ထဲမှာ စိုးစဉ်မျှမရှိဘူး.. လိုက်နာ၏ မနာ၏ဆိုတာ တစ်ဖက်သားရဲ့စိတ်ပေါ်မှာပဲမူတည်တယ်။\nသူရဲကောင်းဆိုတာ လူတစ်ဖက်သားကို သတ်စေတဲ့ တဖက်သတ်အပြောအဆိုမျိုး လုံးဝမပြောဆိုမိအောင် သတိတရားတွေနဲ့ ရှောင်ကျဉ်တယ် ...\nသူရဲကောင်းဆိုတာ သူတစ်ဖက်သားရဲ့ အကျိုးစီးပွါးကို ပျက်စီးဆုံးရှုံးစေလိုတဲ့ဆန္ဒ သူတို့မှာ မရှိဘူး.. သူများအောင်မြင်နေတာကိုမြင်ရင်ပဲ သူတို့ရဲ့ရင်ထဲမှာ ထပ်တူဝမ်းသာ ပီတိ ဖြစ်မိတာပဲရှိတယ်။\nသူရဲကောင်းဆိုတာ သူတို့ရဲ့စိတ်ထဲမှာ ဘယ်တော့မှ အမှောင်ဖုံးနေတယ်ဆိုတာ မရှိဘူး.. ဟန်ဆောင်မှုမရှိဘူး၊ အတ္တ မရှိဘူး၊ မာနမရှိဘူး..အတုအယောင် ဆိုတာ သူတို့ရဲ့နှလုံးသား ထဲမှာ လုံးဝမရှိ သလို ရိုးသားမှုကိုပဲ ထာဝရလက်ကိုင် ထားသူဖြစ်တယ်။\nသူရဲကောင်းဆိုတာ အမှောင်ထဲမှာ လူအများထင်ယောင်ထင်မှားဖြစ်အောင် ဘယ်တော့မှ မနေဘူး... စိတ်ကွယ်ရာအရပ်မှလည်း သူတစ်ပါးကို ကာယကံ၊ ၀စီကံ၊ မနောကံဆိုတဲ့ ကံသုံးပါနဲ့ ဘယ်တော့မှ မပြစ်မှား မကျူးလွန်ဘူး... အသိုင်းအ၀ိုင်း လူအများရဲ့အလယ်မှာ ရိုးသားပွင့်လင်းစွာနဲ့ နှီးနှောဖလှယ်တယ်.. တွေဝေငေးငိုင်နေခြင်းမရှိသလို သူတို့ရဲ့ဟန်ပန် အမူအရာတွေကလည်း ရိုးရှင်းတယ်..\nသူရဲကောင်းဆိုတာ သူတို့ရဲ့စိတ်က အစဉ်ကြည်လင်ပြတ်သားနေသလို ဘေးပယောဂ ကြောင့်လည်း ဆေးစက် အစွန်းထင်းမခံဘူး... သူတို့နှလုံးသား လေးကိုလည်း အမြဲဖြူစင် နေအောင်ထားတယ်။\nသူရဲကောင်းဆိုတာ လူတစ်ဖက်သားအပေါ် မကျေနပ်ချက်တွေ ရှိခဲ့ရင်လည်း ရင်ထဲမှာ ဘယ်တော့မှ အညှိုးအတေးမထားဘူး.. ပွင့်ပွင့်လင်းလင်းတိုင်ပင်ဆွေးနွေးတယ်.. တရားသောနည်းလမ်းနဲ့ အနိုင်ယူတယ်.. မမြင်ကွယ်ရာကနေအနိုင်ယူတက်တဲ့ လူပိန်းတွေရဲ့ လုပ်ရပ်နဲ့ ဘယ်တော့မှ လက်တုန့်မပြန်ဘူး။\nသူရဲကောင်းဆိုတာ အရာရာကိုသည်းခံခွင့်လွှတ်နိုင်စွမ်းအပြည့်ရှိတဲ့ ခန္ဒီပါရမီနဲ့ ပြည့်စုံတယ်... လူမျိုး၊ ဘာသာ၊ သာသနာကို တခြားရေခြားမြေခြားတွေရဲ့အလယ်မှာ အရောင်မှေးမှိန်သွား စေတဲ့ အပြုအမူမျိုး ဘယ်တော့မှမပြုလုပ်ဘူး။\nသူရဲကောင်းဆိုတာ ပြဿနာတစ်ခုခုနဲ့ရင်ဆိုင်လာရတိုင်း ခေါင်းအေးအေးထားပြီး စဉ်းစား တယ်.. ဦးနှောက်ကြီးကြီးသုံးပြီး ဆုံးဖြတ်တယ်.. ပြဿနာကိုလည်း အေးချမ်းစွာနဲ့ အဆုံးသက် စေချင်တဲ့ စိတ်ဆန္ဒတွေပဲရှိတယ်။\nမှတ်ချက်။ ။တွေးပြီးရေးကြည့်တာပါ ...စဉ်းစားမိတာ.. (သူရဲကောင်းဆိုတာ) နေရာမှာ (သူတော်ကောင်းဆိုတာ) ကို အစားထိုးပြီး ဖတ်ကြည့်တော့ စာသားတာမတူတာ အဓိပ္ပါယ်သဘော တရားကတော့အတူတူပါပဲ...\nလောကကြီးမှာ အနန္တသတ္တ၀ါတွေထဲကမှ အသိဥာဏ်မြင့်မားတဲ့ လူသားတိုင်း သူရဲကောင်းတွေရဲ့ စိတ်ဓါတ်မျိုးနဲ့ လောကကြီးကို ထာစဉ် အလှဆင်နိုင်ကြပါစေ...။\nလေပြေချို 8:22 PM\nPosted by လေပြေချို at 7:10 AM\nLabels: သုတ၊ ရသစာစုများနှင့် ဖတ်မိသမျှ စာတိုပေစကလေးများ\nစံပယ်ချို November 2, 2012 at 1:15 PM\nလွင်ပြင်လှိုင်းငယ် November 2, 2012 at 8:21 PM\nညီလင်းနိူင် November 2, 2012 at 9:30 PM\nအတွေးကောင်းလေးကို မျှဝေခံစားခဲ့ပါတယ်ဗျာ ။\nဆက်လက်ထုဆစ်နိူင်ပါစေ လေပြေရေ .....\nမိုးနတ်ကြယ်စင် November 3, 2012 at 7:35 AM\nမြတ်နိုးသူ November 4, 2012 at 12:51 AM\nရိုးမြေကျ November 4, 2012 at 10:04 PM\nစာပေ၊ ရသအထွေထွေကို လေ့လာမှတ်သား စုဆောင်းရင်း ကျမချစ်သော ကဗျာလေးများကို ခံစားရေးဖွဲ့လို့ တရားမျှတသော လောကကြီးကို ဖြူစင်သော မေတ္တာပန်းလေးများဖြင့် ထာဝရ အလှဆင်ပေးချင်သူပါရှင်။ laypyaycho77@gmail.com\nစာရေးခြင်း၊ စာဖတ်ခြင်းကို ခုံမင်နှစ်သက်သူ ကျမအတွက်တော့ သည်ဘလော့အိမ်လေးက ပျော်စရာကမ္ဘာငယ်လေးတစ်ခုလိုပါပဲ....။ laypyaycho77@gmail.com\n*ရေးခဲ့ပြီးသော မှတ်တမ်းများ* July (1) June (1) April (3) March (2) February (2) January (4) December (2) November (6) October (5) September (8) August (9) July (12) June (6) May (11) April (27) March (20) February (13) January (33) December (38)\nရင်ထဲက ကဗျာ (၁)\nနွေးထွေးတဲ့ ရင်ခွင်ထက် ဆောင်းအအေးဒဏ်လည်း ပြင်းထန်ပါစေ.... စိမ်းလန်းတဲ့ သစ်ရိပ်အောက် နေမင်းလည်း ပူပြင်းပါစေ.... ရေမှုန်လေးတွေ လေမှာဝဲ သည်မို...\nမထင်မှတ်ထားတဲ့တစ်နေ့မှာပေါ့ သူမနဲ့ကျမ ရေစက်စုံဖို့ အကြောင်းဖန်လာတယ်… သူမကိုကျမတစ်ခါမှ မမြင်ဖူးခဲ့ပါဘူး ဒါပေမယ့် သူမကိုအရမ်းရင်းနှီး...\nအချစ်က ငါ့အတွက် အလင်းရောင်လား? တည်ငြိမ်တဲ့ အလင်းလား? ဒါမှမဟုတ် မှုန်ဝါးဝါး ဟိုးအဝေးက အလင်းရောင်မှိန်မှိန် မီးအိမ်လေးလား? သေချာတာက ဟောင်းနွမ်...\nရင်ထဲက ကဗျာ (၂)\nမွန်မြတ်တဲ့ ချစ်ခြင်းတွေနဲ့ သစ္စာမှန်တဲ့ နှလုံးသားလေး အမြဲပင် အပ်နှင်းလို့ ကမ္ဘာဆယ်သက် တစ်သက်မကွာ မောင့် အပါးမှာ ထာဝရနေခွင့်ရချင်သည်.......\nမွေးဖွားခဲ့ကြတယ် နုပျိုမှုတွေနဲ့ ဇရာကိုအန်တု သေခြင်းဆီသို့ ဦးတည်ကြတယ်… အစွန်းနှစ်ဖက်ရဲ့ကြား ဘာတွေများရခဲ့လဲ သောကတွေနဲ့ မျက်ရည်ဝေ...\nတမ်းတမိခြင်းများ (အမေများနေ့ အမှတ်တရ ၂၆.၁.၂၀၁၃)\nဘယ်လောက်ကြီးပဲ တန်ဘိုးကြီးတဲ့ ကာလာစုံတွေနဲ့ အရေပြားကို အလှဆင်ကြလဲ ခလေးဘ၀တုန်းက မေမေ လိမ်းခြယ်ပေးခဲ့ဖူးတဲ့ ပါးနှစ်ဖက်က သနပ်ခ...\nနင့်ကို ငါ ချစ်တယ် ဒါပေမယ့်..... နင်က ငါ့ရဲ့ အချစ်ဆုံးလူတစ်ယောက်တော့ မဟုတ်ဘူး။ နင့်ကို ငါ မုန်းတယ် ဒါပေမယ့်..... နင်က ငါ့ရဲ့ အမုန်းဆ...\nပိတောက်နှိုးတဲ့ ဖက်ဆွတ်မိုးနဲ့အတူ အေးမြတဲ့ လေပြေချို က လှစ်ကနဲ့တိုးဝင်လာ ဟိုး... ခြံထောင့် ပိတောက်ပင်ဆီမှ သင်းပျံ့တဲ့ ပန်းပိတောက်ရနံ့...\nဗိုက်တာမင်ဆိုတာကို လွန်ခဲ့သောနှစ်ပေါင်းမြောက်များစွာကတည်းက သိရှိခဲ့ကြပါတယ်။ ဗိုက်တာမင်များသည် သဘာဝအလျှောက် ကမ္ဘာပေါ်တွင် လူသားများမပေါ်ပေါ...\nတစ်ယောက်ကို တစ်ယောက် အပြစ်မြင် အပြစ်မတင်ပဲ နားလည်အောင် ပြောပြတက်ရမယ်။ တစ်ယောက်ရဲ့အားနည်းချက်ကို တစ်ယောက်က သိနားလည် ခွင့်လွှတ်တက်ရမယ်။ အားငယ...\n*ဒီနေရာလေးမှာပဲ အမြဲတမ်း ရှိနေမယ်လေ*\n♥♥♥♥ အလွမ်းမြို့လေး ♥♥♥♥\nပန်းတိုင်ဆီသို့ ( ၅ )\n♫♪♫★ နေဇော်လင်း1-1 ★ ♫♪♫\nZing Photos by Crazyprofile.com\nLay Pyay Cho. Awesome Inc. theme. Theme images by RBFried. Powered by Blogger.


သရဲဝင်ပူးခံရတဲ့ဖေဖေ | Myanmar Gazette News Media Forum Network\nHome » Arts & Humanities » သရဲဝင်ပူးခံရတဲ့ဖေဖေ\nPosted by •*¨နန်းတော်ရာသူ •*¨ on Jan 1, 2013 in Arts & Humanities, History | 30 comments\nကျွန်မအနေနဲ့ ယုံကြည်ခြင်း၊မယုံကြည်ခြင်းကို အငြင်းပွားဖို့တော့မဟုတ်ပါဘူး။\nကျွန်မကိုယ်တိုင်လည်း ယုံကြည်ခြင်း၊မယုံကြည်ခြင်း ကိုဆုပ်ကိုင်မထားပါဘူး။\nဒီနေ့အချိန်တွေအထိ ကျွန်မတို့အိမ်ကလူကြီးတွေ ပြောနေဆဲ အဖြစ်အပျက်ဆန်းလေးမို့ပါ။\nကျွန်မတို့မျက်စိထဲ ရုပ်ရှင်ကြည့်ထားရသလို စွဲနေလောက်အောင်ကြားနေကျအဖြစ်အပျက်လည်းဖြစ်ခဲ့ပါတယ်။\nမေမေက အိပ်ယာထဲမှာ ကျွန်မကိုသိပ်နေတယ်။\nဖေဖေက ကုတင်ဘေးက ကြောင်စီစီနဲ့ငုတ်တုတ်ကြီးထိုင်နေတယ်။\nမေမေက ဘာဖြစ်လို့လဲ မေးတော့လည်း ဘာမှပြန်မဖြေပဲ မျက်လုံးတွေကလည်းပုံမှန်မဟုတ်ပဲ တမျိုးကြီးဖြစ် နေတယ်။\nလုံးဝမေးမရ၊ပြုမရနဲ့ ငိုလိုက်၊ရီလိုက်နဲ့တစ်မျိုးကြီးဖြစ်နေတာမို့မေမေက သူ့အစ်ကို ရှေ့နေကြီးကိုသွားပြေး ခေါ်တယ်။\nအနောက်တိုင်းဆေးပညာကလွဲရင် ဘာကိုမှအယုံအကြည်မရှိတဲ့ ကျွန်မဘကြီးက ဖေဖေ့ကို ဆေးရုံသို့ချက်ချင်း ပို့လိုက်တယ်။\nဆေးရုံပေါ်မှာလဲ ဖေဖေက ဘာရောဂါမှရှာမတွေ့ပဲ ရီလိုက်၊ငိုလိုက်နဲ့ ကြောင်စီစီသာဖြစ်နေသတဲ့။\nဒီလိုနဲ့ မေမေတို့လည်း ကျွန်မ ဘကြီးမသိခင် ပယောဂဆရာတစ်ယောက်ကိုဆေးရုံကိုပင့်ပြီးကုသတဲ့။\nပယောဂဆရာက ဖေဖေ့ကိုတွေ့တဲ့အချိန်မှာ “မင်းဘယ်သူလဲကွ”လို့မေးသတဲ့။\nနောက်ပြီး ၀င်ပူးနေရပါ့မလားဆိုပြီး ရင့်သီးကြမ်းတမ်းတဲ့စကားတွေနဲ့ဆဲဆိုသတဲ့။နောက်ပြီး ထွက်အောင်လို့ ကြိမ်လုံးနဲ့ရိုက်သတဲ့\nအဲဒီအခါ ဖေဖေက သူ့အသံမဟုတ်တဲ့ အသံကြီးနဲ့\n“မင်းငါ့ကိုရိုင်းရိုင်းစိုင်းစိုင်းမပြောနဲ့ ငါကလူမဟုတ်ဘူး၊ကိုရင်ကြီး ကွ နောက်ပြီး မင်းရိုက်နေတာတွေက ငါ့ကိုမထိဘူး ကောင်လေးကိုပဲထိတယ်ကွ”\nပယောဂဆရာက ဆက်မေးတာပေါ့။ဖေဖေ့ကိုယ်ထဲဝင်ပူးနေတဲံ့ကိုရင်ကြီးက ဆက်ဖြေတာက\nဖေဖေ့ကိုဝင်ပူးနေတာက ဖေဖေသွားနေကျ ကျွန်မတို့မိသားစုကိုးကွယ် တဲ့တောရစာသင်တိုက်က ပျံလွန်တော်မူသွားတဲ့ ကိုရင်ကြီးတဲ့။\nကိုရင်ကြီးက ကျောင်းစကြံင်္မှာ တံမြက်စည်းလှည်းရင်း မြွေကိုက်ပြီးပျံလွန်တော်မူခဲ့တာပါ။\nပျံလွန်တော်မူချိန်မှာ ပဇင်းဘောင်လည်းမတက်ရသေး၊ကျောင်းကိုလည်းစိတ်ကစွဲနေတာကြောင့် မကျွတ်မလွတ်ပဲ ကျောင်းရှေ့က သစ်ပင်ကြီးမှာ အဖွဲ့လိုက်နေနေကြရတာတဲံ့။\n“ဒါဖြင့် ကိုရင်ကြီးဆို ဘာဖြစ်လို့ ဒီကောင်လေးကိုဝင်ပူးရတာလဲ”\n“သူ့ကိုမကျေနပ်ရင် သူကျောင်းကိုလာတဲ့အချိန် သူ့ကားကိုတစ်ခုခုဖြစ်အောင်လုပ်လိုက်ပေါ့မင်းတို့ကအဖွဲ့တောင့်တာပဲ”\n“ဒါပေမယ့် ငါရှိတာကိုသိအောင် သူ့မိန်းမကိုလန့်အောင်လုပ်လိုက်တယ်”\nကျွန်မဖေဖေဆေးရုံတက်နေရတဲ့အချိန်မှာ ကျွန်မဘကြီးရဲ့မိန်းမက ရွာတစ်ရွာကိုသွားဖို့ မြင်းလှည်းပေါ်အတက် မြင်းက လန့်ပြီး မတ်တပ်ရပ်လိုက်တာ ကျွန်မဘကြီးရဲ့မိန်းမ မြင်းလှည်းပေါ်ကပြုတ်ကျပြီး လက်ကျိုးသွားရှာ တယ။်\nကျွန်မဖေဖေကို အဲဒီလို ပယာဂဆရာနဲ့ကုနေချိန်မှာ ဆေးရုံပေါ်မှာလည်း ၀ိုင်းကြည့်နေတဲ့လူတွေအများကြီးပဲ တဲ့။\nကျွန်မဖေဖေကို လူနာလာမေးတဲ့ ဖေဖေ့ထက်အသက်အများကြီးကြီးတဲ့ အရွယ်တွေကိုလည်း ဖေဖေက မောင်ဘယ်သူ၊မဘယ်သူနဲ့ သူ့ထက်အငယ်တွေလိုနှုတ်ဆက်သတဲ့။\n“ဒါဖြင့် မင်းတို့ကျေနပ်အောင် ဘာလုပ်ပေးရမလဲ”\nပယောဂဆရာက “နှစ်ကောင်တောင်လား တစ်ကောင်ဆိုတော်ရောပေါ့”\nအဲဒါနဲ့ ကြက်ဖို၊ကြက်မကို ၀ယ်ပြီး ဆေးရုံကို ယူလာတော့ ဖေဖေက ကြက်အစိမ်းတွေကိုကြည့်ပြီး သားရေတမြားမြားနဲ့ ပါးစပ်တပြင်ပြင်ပုံစံကြီးဖြစ်နေသတဲ့။\nကြက်တွေကိုဆေးရုံအပြင်က တစ်နေရာရာမှာသွားချကျွေးတော့ ယင်မဲကြီးတွေအုံလာတယ်တဲ့။\nနောက်ကျတော့ သရဲကျွေးပြီးသားကြက်တွေကို ပယောဂဆရာကသူ့အိမ်ယူသွားပြီးချက်စားလိုက်တယ်တဲ့။\nအဲ့နေ့ညမှာပဲ ပယောဂဆရာခမျာ ထန်းတက်ရင်းထန်းပင်ပေါ်ကပြုတ်ကျ သေဆုံးသွားရှာတယ်။\nပယောဂဆရာ ဆိုပေမယ့် အဲ့ဒီပညာကိုသင်ပေးထားခဲ့တဲ့သူရှိုလို့သာတတ်နေတာတဲ့။အမြဲလုပ်စားတာက ထန်းတက်သမားတဲ့။\nသူက မောက်မာခဲ့လို့အခုလိုဖြစ်ခဲ့ရတာ ဆိုပဲ။\nဒီအကြောင်းတွေကိုယုံတာမယုံတာထက်၊အိမ်မှာ မေမေတို့ခဏခဏပြောနေလို့ ကျွန်မကိုယ်တိုင်သိနားလည် တဲ့အရွယ်ကမြင်တွေ့ခဲ့ရသလိုတောင်ဖြစ်နေပါပြီ။\nအလက်ဆင်းရဲ့ ဖြစ်ရပ်မှန်လေးတစ်ခုလည်း..ကြုံလို့ ပြောရဦးမယ် ။\nအလက်ဆင်း ငယ်ငယ်က တော်တော် ချူချာတာ ။ သေလည်း မသေနိုင်ဘူးပေါ့ ။\nတစ်ခါတော့… တော်တော်လေးကို ပြင်းပြင်းထန်ထန် ဖျားနေတော့..\nအမေက အယုံလွယ်သူ.. ဆိုတော့.. အမေ့ ကို\nဗေဒင်ဆရာက ရွှီး သမျှ ယုံပြီး..\nယတြာ ချေ ပါလေရော..\nသူတို့ ယတြာက လည်း….\nကြက်မ အဖြူ ရောင်တစ်ကောင်နဲ့ပေးစားရမယ်တဲ့ \nတကယ့်ကြက်မ နော် ။\nဟို…လေ… ဖိနပ်စီး တဲ့ ကြက်မဟုတ်ဘူး ။\nတော်သေးတယ် ။ ကြက်ဖ နဲ့မပေးစားလို့ ။\nကတော် ကတော် နဲ့အော်တတ်တဲ့ ကြက်မ ကြီးတစ်ကောင်ကို..\nမယား..အဖြစ်..သမုတ်ခံ ရတာ ။\nပြန်တွေးပြီး.. ရင်နာလို့မဆုံးဘူး ။\nအဲဒီ ကြက်မကြီး..ကြက်ဖတွေနဲ့ \nပလူးပလဲ..နေနေတာ တွေ့ ရင်.လည်း..\nရှက်ပဲ.ရှက်ရမလို… နဲ့ ။\nဒီ ပိုစ့်လေးနဲ့ တော့ ဘာမှတော့ မဆိုင်ပါဘူး ။\nအလင်းဆက် ၏ ဖြစ်ရပ်မှန်……\n၁၅ နှစ်သားထဲက ကြက်မကြီးနဲ့ ညားပြီးသားကိုး..\nတော်သေးတာပေါ့… အဲ့ကြက်မဥဥလာရင်… ငါ့ကြက်ဥဆို လုမနေရလို့…\nကျုပ်ကတော့ ယုံပါဒယ် …\nဒါပေမယ့် … ဒါပေမယ့် …\nကျုပ်ဘဂျီး လာလိမ့်မယ် ….\nကျုပ်တို့ ရွာရဲ့ ဟိုဘက်က ရွာက ဘုန်းကြီးကျောင်းမှာလည်း\nဘုန်းကြီး သရဲ ရှိသဗျ ….\nညဘက်ဆို မီးအိမ်ကြီး ထွန်းပြီး လျောက်သွားနေတတ်တာ …..။\nသူ လျှို့ဝှက်ပြီး မြှုပ်ခဲ့တဲ့ ငွေတွေကြောင့် မကျွတ်မလွတ်ပဲ ဖြစ်နေတာ ဆိုပဲ ….။\nကျုပ် အေးဆေး ပြန်ရတဲ့အခါ အဲ့ဒီကျောင်းသွားပြီး လျှို့ဝှက် ရတနာသိုက်ကို သွားဖော်မယ်လို့ စိတ်ကူးထားတယ် ….. ငွင်းး ငွင်းး\nဟဲ့ဟဲ့ အိုက်ဒီ ဘုန်းကြီးတရဲဂို ဒါ့ပုံတွားရိုက်ကြမယ် ဘိုလဲ။\nရဒနာသိုက်ထက်သေချာဒယ်အေ့ ။ ဒေါ်လှဒွေအားဂျီးရမှာဒဲ့\nအိုက်ဒါဆိုလည်း နာ ရွာပြန်တဲ့အခါ\nနင်လည်း လိုက်ခဲ့ …\nကင်မလာဂျီးဘာ ယူခဲ့ ……။\nတော်ကြာ ရှူးရှူးတွေထွက်ကျကုန်မှ :harr:\nဒါဖြစ်အလက်ဆင်းလေး လူပြိုပေါ့ (နောက်တာပါ)\nအစ်မခဲအိုအဖြစ်ကလဲ နေမကောင်းဖြစ်လို့ အနောက်တိုင်းဆေးကော၊မြန်မာနည်းတွေပါကုတာ\n၀ါးတုန်းကဆန်တွေချည့်ပဲ ထွေးချလိုက်တော့ ဆန်တွေထဲမှာ ဆံချည်မျှင်တွေကော၊လက်သည်းခွံတွေကော\nအဲ့ဆရာက ဆန်မ၀ါးခိုင်းခင် မန်းမှုတ်ရေရွတ်ရင်း ဖျာအစပ်တွေကို ဟိုစမ်းဒီစမ်းနဲ့ လိုက်လုပ်တာတဲ့။\nလိုက်ပြပေးတဲ့ အစ်မယောင်းမက သိပ်မသင်္ကာလို့ ဆရာနောက်ထဲခဏ၀င်သွားတုန်း ဖျာကိုလှန်ကြည့်တော့ ဖျာအောက်အစပ်နေရာတွေမှာ ဆံပင်ချည်တွေ အမှိုက်တွေ၊လက်သည်းခွံတွေ\nမနန်းတော်ရာသူရေ ၊ ဒီကိစ္စမျိုးဆိုတာ ကိုယ်တိုင်ကြုံဖူးတဲ့သူမှ ယုံမှာပဲဗျို့ \nဒီလိုဇတ်လမ်းတွေများ.. အင်ဒိုနီးရှားမှာ… သိပ်များသပေါ့..\nအဲဒါတွေရုပ်ရှင်ရိုက်ပြီး.. ဒေါ်လာသိန်းချီရတဲ့.. ဘစ်ဇနက်အသွင်ဖြစ်သွားအောင်လုပ်ကြတယ်..\nဗီဒီယိုတိပ်တွေပေါ်ခါစကများ.. သရဲကား..စုန်းကားဆို.. အင်ဒိုနီးရှား..မလေးရှားကတော်တော်များတာပဲ..\nသရဲ ဆိုတာက တကယ်မရှိဘူးလို့တော့ မပြောပါဘူး\nမြတ်စွာဘုရားရှင် ကိုယ်တော်တိုင် ပေတဝတ္ထုတွေ ဟောခဲ့ဖူးတာပဲ\nမြန်မာတွေ မြန်မာမှု ပြုလိုက်ကြတော့\nတတ်ယောင်ကား ပယောဂဆရာတွေ ထွက်လာပါလေရော\nဒါတွေဟာ အဆိုးမြင်တဲ့ဘက်ကို ရောက်သွားသဗျ\nဟုတ် ကိုယ်တွေ့မှယုံစရာပါ။ကျွန်မက လသားအရွယ်ဆိုတော့မသိပါဘူး။\nဒီလပထမပတ်တုန်းက ကျွန်မနေတဲ့အရပ်က ကျွန်မတို့မျက်နှာချင်းဆိုင်ကျောင်းကဆရာမလေးတစ်ယောက် သရဲအပူးခံရတယ်ဆိုပြီး မူလတန်းပြဆရာမတွေတောင် စာမသင်ပဲ ကုနေတဲ့ဘုန်းကြီးကျောင်းမှာပြေးကြည့်ကြတယ်။\nဆရာမလေးရဲ့မိဘတွေကို ]ခင်ဗျားတို့သမီးကိုကျူပ်မေတ္တာရှိလို့ပါ ကျုပ်နဲ့မပေးစားရင် သေတဲ့အထိပြုစားမှာ လို့ချည့်ပြောတယ်တဲ့\nကျွန်မလည်း ဗွီဒီယိုလေးပြေးလိုက်ချင်ပေမယ့် ဒီကလူတွေက တောဆန်တော့ သူတို့ကို ဘာလုပ်ဖို့လာရိုက်တာလဲ ဘာညာနဲ့ပြဿနာတက်မှာစိုးလို့ ငြိမ်နေလိုက်ရတာ။\nမဟုတ်ဘူး မရှိဘူး မယုံဘူး လို့ငြင်းရအောင်လည်း\nဟုတ်လို့ ရှိလို့ ယုံသူကယုံကြတာတွေလည်း ရှိကြတယ်လေ။\nဘာဘဲဖြစ်ဖြစ် ရှေးစကားလည်းမပယ်နဲ့ တောထဲသွားလည်းမလွယ်နဲ့ ဆိုသလိုပါဘဲဗျာ။\nဒါက ဘယ်လိုပြောရမလဲ ဆိုတော့ အင်း ပြောရတော့ ခက်နေပါပြီ။ ဒီထဲမှာ သရဲ မယုံတဲ့လူများရှိရင် စမ်းသပ်လည်း ကြည့်ချင်တယ်ဆိုရင် စမ်းသပ်ဖို့ နည်းလမ်းကတော့……..။ အင်း မပြောတော့ပါဘူး။ တော်ကြာ အောက်လမ်းဆရာကြီး ဆိုပြီး နာမည်ရနေအုံးမယ်။\nရာဇဝင်ထဲမှာတော့ ဘုရင်ကတောင် သူကောင်းပြုတယ် ခေါ်မလား သူရဲကောင်း ပြုတယ်ခေါ်မလား ဘုရင်ဆီက ဆုတော် လာဘ်တော်တွေ ဘွဲ့တွေ ရဖူးတဲ့ သရဲတောင် ရှိတယ်တဲ့ဗျ။\nအဲ့ဒီ အကြောင်းကို ကြားတော့ ကြားဖူးသလိုလိုနဲ့ မသိဘူး ဖြစ်နေတယ်ဗျ …။\nဖြစ်နိုင်ရင် ဦးစံလှကြီး ပြောပြပါလားဗျာ …။\nကျုပ်တို့ ဗဟုသုတ ရတာပေါ့ …။\nဦးခင်ခပြောတာအမှန်ပါ ယုံတယ်မယုံဘူးဆိုတာ မပြောဝံ့ပါဘူး။\nရုပ်ရှင်တွေဆိုတာလည်း တကယ်ရှိတဲ့အရာတွေကိုပဲ ကျောရိုးယူလို့ရမှာပါ။\nဖြစ်နိုင်ရင် ဇာတ်လမ်းလေးတစ်ပုဒ်လောက် တင်ဆက်ပေးပါဦးလို့တောင်းဆိုပါရစေရှင်။\nဇတ်လမ်းအသစ်နဲ့ ပို့စ်တော့ ဒီအကြောင်းကို မတင်သေးပါဘူး မနန်းတော်ရာသူနဲ့ ကိုအံစာတုံးရေ။ တခုတည်း မတင်ပေမယ့် နောက်ပိုင်း ရေးချင်စိတ် ရှိရင်တော့ သရဲတစ္ဆေဇာတ်လမ်းတပုဒ် စပယ်ရှယ် ရေးပေးပါအုံးမယ်။ အခုတော့ ကွန်မန့်နဲ့ပဲ ဖြေလိုက်ပါမယ်။ မြန်မာရာဇဝင်မှာ သရဲဘဝနဲ့ အမှုထမ်းပြီး ဘုရင်ဆီက သူကောင်းပြုခံရ ဘွဲ့တံဆိပ်တွေတောင် ရတဲ့ သရဲရှိခဲ့တယ်တဲ့။ သိပ်မဝေးသေးပါဘူး။ ကုန်းဘောင်ခေတ်မှာ ဖြစ်ခဲ့တာပါ။ နောင်တော်ကြီးမင်း လက်ထက်ကတဲ့။ နောင်တော်ကြီးမင်း ဆိုတာ အလောင်းမင်းတရားရဲ့ သားတော်ကြီးပေါ့။\nသူရဲကောင်းနာမည်က ဥဒိန်ကျော်ခေါင်တဲ့။ မူလက နောင်တော်ကြီးမင်းရဲ့ စစ်ကဲကြီးပေါ့။ စစ်ကဲကြီး ဆိုတာ ရှေးမြန်မာ့တပ်မတော် ရာထူးအဆင့် ဖြစ်ပြီး ဒီနေ့ခေတ် ဆိုရင်တော့ အနည်းဆုံး ဗျူဟာမှုးလောက် ရှိပါတယ်။ သိပ်မသေးတဲ့ ရာထူးပါ။ ဥဒိန်ကျော်ခေါင်ဟာ ယိုးဒယားကို တိုက်တဲ့ တိုက်ပွဲတခုမှာ ကျည်သင့်ပြီး ကျဆုံးပါသတဲ့။ ကျဆုံးသွားပေမယ့် သူ့ဘုရင် သူ့အရှင်ဆိုပြီး စွဲလမ်းတာကြောင့် နောင်တော်ကြီးမင်းရဲ့ နန်းတော်ထဲကို ညအခါ ပြန်လာခဲ့ပါသတဲ့။ ဘုရင် စက်တော်ခေါ်နေတုန်း ခြေထောက်ကို ပုတ်နှိုးလို့ ဘုရင်က ကြည့်လိုက်တော့ သလွန်ခြေရင်းမှာ စစ်ကဲကြီး အဝတ်အစားနဲ့ ဒူးထောက်ခစားနေတဲ့ သူရဲကောင်း ဥဒိန်ကျော်ခေါင်ကို ဘုရင်က တွေ့သတဲ့။(အဲဒီအချိန်မှာ သူကျဆုံးကြောင်း သတင်းက ဘုရင့်ဆီ မရောက်သေးပါဘူး)\nဒါနဲ့ ဘုရင်က ဟယ် မောင်ဥဒိန်ကျော်ခေါင် ဘာကြောင့် အချိန်မတော် အခစား ဝင်သလဲလို့ မေးတော့ ဥဒိန်ကျော်ခေါင်က သူ တိုက်ပွဲမှာ ကျည်သင့်ပြီး ကျဆုံးခဲ့ပါကြောင်း ဒါပေမယ့် အရှင်ရဲ့ အမှုတော်ကို ထမ်းချင်ပါသေးတယ် သူ့ကို နေရာပေးပါ အမှုတော်ထမ်းခွင့်လည်း ပေးပါလို့ ပြောသတဲ့။\nဘုရင် ကြောက်မသွားဘူးလားလို့ မေးရင် ကြောက်ချင်မှ ကြောက်မယ်လို့ ထင်ပါတယ်။ ဘာလို့လဲဆိုတော့ အလောင်းမင်းတရားကြီးရဲ့ သားတော်ကြီး နှစ်ယောက်စလုံးဟာ ဖခင်က လက်ထပ်သင်ပေးခဲ့လို့ ကိုယ်တိုင် ဦးစီးပြီး စစ်တိုက်တတ်သလို အလွန်လည်း သတ္တိကောင်းတယ်လို့ ဆိုပါတယ်။ ဘုရင်ဆိုတဲ့ မာန်လေးကလည်း ရှိမှာပေါ့။ ဒါနဲ့ နောင်တော်ကြီးမင်းက မောင်မင်း ဒါဆိုရင် ငါကိုယ်တော်မြတ် အမှုတော်ကို ထမ်းစေ နေတာကတော့ နန်းတော် လေသာဆောင်မှာ နေစေ(နေရာ အတိအကျ မမှတ်မိပါ။ နန်းတော် လေသာဆောင် ဖြစ်နိုင်ပါတယ်။) ဘယ်မှုးတော် မတ်တော်တွေကိုမှ မခြောက်လှန့်ရဘူးလို့ ပြောတော့ ဥဒိန်ကျော်ခေါင်က အမိန့်တော်မြတ် အတိုင်းပါပေါ့။\nတနေ့တော့ မုတ္တမက ပုန်ကန်တယ်ဆိုတဲ့ သတင်းမျိုး ရောက်လာလို့ ဘုရင်က တော်တော့်ကို စိတ်ပူသွားသတဲ့။ မြန်မာနိုင်ငံရဲ့ အရေးကြီးတဲ့ မြို့လေ။ အဲဒါနဲ့ မြင်းသည်ကျော် နှစ်ယောက်ကို အမြန်လွှတ်ပြီး ဟုတ် မဟုတ် အမြန်ဆုံး သတင်းပြန်ပို့ဖို့ လွှတ်လိုက်တယ်တဲ့။ တကယ်လို့ တခြားက လာတိုက်ရင်လည်း မြန်မာတပ်တွေကို စစ်ကူပို့ဖို့ပေါ့။ မြင်းသည်ကျော် လွှတ်လိုက်ပေမယ့် ဘုရင်က သိပ်စိတ်ပူနေလို့ မစောင့်နိုင်တော့ပဲ ဥဒိန်ကျော်ခေါင်ကို ခေါ်ပြီး မောင်မင်း သွားကြည့်ပြီး ငါကိုယ်တော်မြတ်ကို အခြေအနေ ပြန်ပြောစမ်းပေါ့။ ဥဒိန်ကျော်ခေါင်က သူ့ရဲ့ ကမ္မဇဒ္ဓိတန်ခိုးနဲ့ အမြန်သွားကြည့်တော့ ကြားတဲ့အတိုင်း မဟုတ်ပဲ အခြေအနေက ငြိမ်းချမ်းနေလို့ ပြန်လာပြီး ဘုရင်ကို စိတ်ပူစရာ မရှိဘူးလို့ ပြောတယ်တဲ့။ နောက်ပြီး လွှတ်လိုက်တော့ မြင်းသည်ကျော် နှစ်ယောက် အခုဘယ်နေရာ ရောက်နေပြီ သူတို့ဘယ်နားမှာ နားပြီး ထမင်းချက်စားနေတယ် ဆိုတာပါ ဘုရင်ကို ပြောပြတယ်တဲ့။ နောက်ပြီး သူနောက်ချင်လို့ အဲဒီ မြင်းသည်ကျော် နှစ်ယောက်ပေါ်တောင် သစ်ကိုင်းလေးတွေ ချိုးချခဲ့သေးတယ်လို့ ပြောတယ်တဲ့။\nအဲဒီ နှစ်ယောက် ပြန်လာလို့ ဘုရင်က မေးတော့လည်း သူပြောတဲ့အတိုင်းပဲ ဖြစ်နေတယ်တဲ့။ အဲဒါနဲ့ ဘုရင်က ကျေနပ်ပြီး မှူးမတ် စစ်သည်တွေကို ဘွဲ့တံဆိပ်တော်တွေ ပေးတော့ ဥဒိန်ကျော်ခေါင်ကိုလဲ “ဇဝနယက္ခကျော်စွာ” ဆိုပြီး နဖူးစီးရွှေပြားနဲ့ ဘွဲ့တံဆိပ် ပေးတယ်တဲ့။ ဘုရင်က မောင်မင်း သိသာအောင် ယူရမယ်လို့ အမိန့်ပေးလို့ အဲဒီနဖူးစီးရွှေပြားကြီးဟာ ကလပ်ပေါ်ကနေ နန်းတော်လေသာဆောင်ဆီကို ပျံတတ်သွားတာကို အားလုံး မြင်ရတယ်တဲ့။\nသူက တန်ခိုးနဲ့တောင် သွားကြည့်တယ်ဆိုတော့ သိပ်နိမ့်တဲ့ အတန်းအစားထဲက မဟုတ်ဖူးထင်တယ်ဗျ။ စစ်သူကြီးကနေ ဖြစ်တဲ့ သရဲဆိုတော့လဲ။ သူက ငဘတ်ချောင်းရွာသားမို့လို့ ငဘတ်ချောင်းဗိုလ် တစ္ဆေလို့လည်း ခေါ်တယ်တဲ့။\nကဲ ဖတ်ဖူးတဲ့အတိုင်း ရေးပေးလိုက်တယ်။ မယုံလဲ ပုံပြင်မှတ်ပေါ့ဗျာ။ ရှေးရိုးစွဲဝါဒတွေကို တိုက်ကျွေးလို့ ပြီးပါပြီ ဟီး ဟီး။\nဥဒိန်ကျော်ခေါင် …. ဥဒိန်ကျော်ခေါင် …\nကျေးဇူး အများကြီး တင်တယ်ဗျို့ ….\nစကားသင့်တဲ့အခါ သူများတွေကို ပြောမယ်ဗျို့ …\nဒီအခါ ကိုစံလှကြီးကို ခရက်ဒစ် ပေးပြီးသားလို့ မှတ်ပေးပါ ..\nကိုစံလှကြီး ကတော့ သမိုင်းနဲ့ ပတ်သက်ပြီး အတော့်ကို ဗဟုသုတ ကြွယ်ပါပေ့ဗျာ ….\nစာရိုက်တာ မှားသွားလို့ သရဲကောင်း ဖြစ်ပါသည်။\nဗျက်ဝိ နဲ့ ဗျက်တ တို့ ညီအစ်ကိုထဲက ဘယ်တစ်ယောက်လဲဗျ\nဗျတ်ဝိနဲ့ ဗျတ်တ္တ မဟုတ်ဘူး ကိုပေ။ ဒါက တခုပါ။ နောက်မှ ရှေးရိုးစွဲဝါဒတွေကို စပယ်ရှယ် ရေးတင်အုံးမယ်။\nသို့ပေမယ့် အမှန်တရားများစွာကို ကြုံဖူးတဲ့လူတွေလည်းအများကြီးပါ။\nယုံသင့်မယုံသင့်ကတော့ ဖြစ်ရပ်အပေါ်မူတည်ပြီး ချင့်ချိန်ရတာပါ။\nကမ္ဘာကျော် ၀ိဥာဉ်ရုပ်ရှင်တွေဟာ သူတို့အနေနဲ့ ရှိတယ်ဆိုတာ လက်ခံမှရုပ်လုံးပေါ်လာနိုင်တာလို့ထင်တယ်နော်။\nကိုယ်တိုင်ဝင်ပူးမခံရပေမဲ့ သူများတွေကိုပူးတာတော့ မျက်မြင်ကြုံဖူးပါတယ်….\nမိုက်ကယ်ဂျော်နီအောင်ပုရေးခဲ့ ဖူးတဲ့ “လူကြမ်းရင် နတ်ကြမ်းမခံနိုင်” ဆိုတဲ့ပို့ စ်လေး ပြန်ရှာဖတ်ကြည့် \nစေချင်တယ် …. ရီရလွန်းလို့ ….။\nသရဲဆိုရင်တော့ ကျတော်ကြောက်တယ် ။ကျတော်လည်း စုန်းတို့သရဲတို့ပူးတာကို ဆရာပြောပြောပြလို့မကြာခဏကြားဖူးတယ်ဗျ။အားပေးသွားပါတယ်နော်။


ဗိုလျခြုပျမှေးနအေ့မှတျတရအဖွဈ CDM လှုပျရှားမှုမှာ ပါဝငျခဲ့တဲ့ ဝနျထမျးမြားအတှကျ ငှကေပျြ (၁၅) သိနျးလှူဒါနျးခဲ့တဲ့ ဖှေးဖှေး - ShwengweGames\nပရိသတျကွီးခဈြကွတဲ့ အကယျဒမီမြားရှငျ ဖှေးဖှေးကတော့ သူမရဲ့ အနုပညာသကျတမျးတဈလြှောကျ ကောငျးသတငျးတှနေဲ့သာ ကြျောကွားသူတဈယောကျဖွဈပါတယျ။ မိဘပွညျသူ ပရိသတျတှရေဲ့ အားပေးမှုကွောငျ့ အောငျမွငျတဲ့နရောတဈနရောမှာ ရပျတညျနတေဲ့ ဖှေးဖှေးက အခုလို ပွညျတှငျးပဋိပက်ခတှဖွေဈနခြေိနျမှာလညျး ပွညျသူတှနေဲ့ တသားတညျးရပျတညျပွီး အမှနျတရားတဈခုအတှကျ တိုကျပှဲဝငျပေးနတောပဲ ဖွဈပါတယျ။ ဒီကနေ့ ဖဖေျောဝါရီလ (၁၃) ရကျနမှေ့ာတော့ ဖှေးဖှေးက ဗိုလျခြုပျအောငျဆနျးရဲ့ မှေးနအေ့မှတျတရအဖွဈ CDM မှာ ပါဝငျကွတဲ့ အစိုးရဝနျထမျးမြားအတှကျ ငှကေပျြ (၁၅) သိနျးလှူဒါနျးခဲ့ကွောငျး အခုလိုပဲ ပွောပွလာပါတယျ။\n“ဖဖေျောဝါရီ ၁၃ မှာ CDM မှာပါဝငျပေးကွသော ဝနျထမျးမြားကို ပံ့ပိုးဖို့ “We Support Heroes” ကို လေးစားထိုကျပါသော ဗိုလျခြုပျ အောငျဆနျး မှေးနအေ့မှတျတရ ၁၅သိနျး လှူဖွဈခဲ့ပါတယျဖှေး နောကျထပျလဲ လှူသှားပါဦးမယျ! 💪💪💪💪💪 CDM !အောငျရမညျ! I Believe !!! I Respect!!! 𝐇𝐚𝐩𝐩𝐲 𝐁𝐢𝐫𝐭𝐡𝐝𝐚𝐲 𝐆𝐞𝐧𝐞𝐫𝐚𝐥 𝐀𝐮𝐧𝐠 𝐒𝐚𝐧🎉♥ ဗိုလျခြုပျအတှကျ မှေးနလေ့ကျဆောငျကတော့ “ကွောကျခတျေကိုပွနျမသှားကွေး” ပေါ့ရှငျ 😎” ဆိုပွီး ပွောလာတာပဲ ဖွဈပါတယျ။\nဖှေးဖှေးကတော့ Civil Disobedience Movement မှာ ပါဝငျကွတဲ့ အစိုးရဝနျထမျးမြားအတှကျ သူမရဲ့ ရိုးသားစှာ ရှာဖှထေားတဲ့ အနုပညာကွေးတှနေဲ့ လှူဒါနျးပေးခဲ့ပွီး နောကျထပျလညျး လှူဒါနျးသှားဦးမယျလို့ ပွောလာတာပဲ ဖွဈပါတယျ။ ဖတျရှုပေးကွတဲ့ ပရိသတျကွီးအားလုံး သာယာပြျောရှငျတဲ့ နလေ့ေးတဈနကေို့ ပိုငျဆိုငျနိုငျကွပါစလေို့ ဆုတောငျးပေးလိုကျပါတယျနျော။\nဗိုလ်ချုပ်မွေးနေ့အမှတ်တရအဖြစ် CDM လှုပ်ရှားမှုမှာ ပါဝင်ခဲ့တဲ့ ဝန်ထမ်းများအတွက် ငွေကျပ် (၁၅) သိန်းလှူဒါန်းခဲ့တဲ့ ဖွေးဖွေး\nပရိသတ်ကြီးချစ်ကြတဲ့ အကယ်ဒမီများရှင် ဖွေးဖွေးကတော့ သူမရဲ့ အနုပညာသက်တမ်းတစ်လျှောက် ကောင်းသတင်းတွေနဲ့သာ ကျော်ကြားသူတစ်ယောက်ဖြစ်ပါတယ်။ မိဘပြည်သူ ပရိသတ်တွေရဲ့ အားပေးမှုကြောင့် အောင်မြင်တဲ့နေရာတစ်နေရာမှာ ရပ်တည်နေတဲ့ ဖွေးဖွေးက အခုလို ပြည်တွင်းပဋိပက္ခတွေဖြစ်နေချိန်မှာလည်း ပြည်သူတွေနဲ့ တသားတည်းရပ်တည်ပြီး အမှန်တရားတစ်ခုအတွက် တိုက်ပွဲဝင်ပေးနေတာပဲ ဖြစ်ပါတယ်။ ဒီကနေ့ ဖေဖော်ဝါရီလ (၁၃) ရက်နေ့မှာတော့ ဖွေးဖွေးက ဗိုလ်ချုပ်အောင်ဆန်းရဲ့ မွေးနေ့အမှတ်တရအဖြစ် CDM မှာ ပါဝင်ကြတဲ့ အစိုးရဝန်ထမ်းများအတွက် ငွေကျပ် (၁၅) သိန်းလှူဒါန်းခဲ့ကြောင်း အခုလိုပဲ ပြောပြလာပါတယ်။\n“ဖေဖော်ဝါရီ ၁၃ မှာ CDM မှာပါဝင်ပေးကြသော ဝန်ထမ်းများကို ပံ့ပိုးဖို့ “We Support Heroes” ကို လေးစားထိုက်ပါသော ဗိုလ်ချုပ် အောင်ဆန်း မွေးနေ့အမှတ်တရ ၁၅သိန်း လှူဖြစ်ခဲ့ပါတယ်ဖွေး နောက်ထပ်လဲ လှူသွားပါဦးမယ်! 💪💪💪💪💪 CDM !အောင်ရမည်! I Believe !!! I Respect!!! 𝐇𝐚𝐩𝐩𝐲 𝐁𝐢𝐫𝐭𝐡𝐝𝐚𝐲 𝐆𝐞𝐧𝐞𝐫𝐚𝐥 𝐀𝐮𝐧𝐠 𝐒𝐚𝐧🎉♥ ဗိုလ်ချုပ်အတွက် မွေးနေ့လက်ဆောင်ကတော့ “ကြောက်ခေတ်ကိုပြန်မသွားကြေး” ပေါ့ရှင် 😎” ဆိုပြီး ပြောလာတာပဲ ဖြစ်ပါတယ်။\nဖွေးဖွေးကတော့ Civil Disobedience Movement မှာ ပါဝင်ကြတဲ့ အစိုးရဝန်ထမ်းများအတွက် သူမရဲ့ ရိုးသားစွာ ရှာဖွေထားတဲ့ အနုပညာကြေးတွေနဲ့ လှူဒါန်းပေးခဲ့ပြီး နောက်ထပ်လည်း လှူဒါန်းသွားဦးမယ်လို့ ပြောလာတာပဲ ဖြစ်ပါတယ်။ ဖတ်ရှုပေးကြတဲ့ ပရိသတ်ကြီးအားလုံး သာယာပျော်ရွှင်တဲ့ နေ့လေးတစ်နေ့ကို ပိုင်ဆိုင်နိုင်ကြပါစေလို့ ဆုတောင်းပေးလိုက်ပါတယ်နော်။


ကလေးကို မဖြစ်မနေ ပေါင်ဒါသုံးမှဖြစ်မယ်ဆို ဘယ်လိုသုံးသင့်သလဲ? – BurmeseHearts\nကလေးကို မဖြစ်မနေ ပေါင်ဒါသုံးမှဖြစ်မယ်ဆို ဘယ်လိုသုံးသင့်သလဲ?\nသေးစို ၊ ရေစို၍ ကလေးဖင်ခြောက်သွေ့အောင် လိမ်းချင်သပဆိုလျှင် ပေါင်ဒါကို ခြောက်လအောက် ကလေးကိုယ်ပေါ်၌ တဖတ်ဖတ် ရိုက်ပြီးလိမ်းပေးခြင်းအား ရှောင်သင့်သည်။ သေးမှုန်သော ထိုပေါင်ဒါမှုန့်များသည် လေထုထဲမှတဆင့် ကလေးအသက်ရှူလမ်းကြောင်းသို့ ရောက်သွားနိုင်သောကြောင့် ဖြစ်သည်။\nပေါင်ဒါတို့ပတ်တွင် ပေါင်ဒါပါရုံလောက်တို့ပြီး မိမိလက်ဖမိုးဖြင့် ပေါင်ဒါသိပ်သွားအောင် ဖြေးညှင်းစွာ ပွတ်ပြီးမှ မိမိလိမ်းပေးလိုသော ကလေး၏ ကိုယ်အောက်ပိုင်းကို ပွတ်လိမ်းပေးနိုင်သည်။\nကလေးခါးတောင်းကျိုက် (Diaper) သုံးတဲ့မိဘတွေ ဘာသတိထားသင့်သလဲ?\nBurmeseHearts\t Jun 7, 2015 0\nပဋိသန္ဓေတည်ခြင်း လက္ခဏာများ အပိုင်း(၁)\nကလေးကိုယ်ပေါ်က ဖြစ်ပျက်ပြောင်းလဲမှုအထွေထွေကို စစ်ဆေးဖို့…\nသမထနဲ့ ဘာဝနာအား လေ့လာခြင်း\nမိဘနှင့် အနေဝေးသောကလေးများ၏ ဖွံ့ဖြိုးတိုးတက်မှု


အကြံ့ခိုင်ဆုံး Kumamoto ရဲတိုက်ဟာ စားစရာတစ်ခုလား ?!!!! - JAPO Japanese News\nလာ 04 May 2020, 18:57 ညနေ\nဆာမူရိုင်းတွေရှိခဲ့တဲ့အချိန်တုန်းက စစ်ပွဲအတွက်တည်ဆောက်ထားတဲ့ရဲတိုက်တွေဟာ ဂျပန်မှာနေရာဒေသအလိုက် တစ်ခုစီရှိခဲ့ပါတယ်။ ရဲတိုက်ကိုအကာအကွယ်ယူပြီး ရန်သူကိုဆီးပြီးတိုက်ခိုက်တာက လူအင်အားကိုတစ်စုတစ်စည်းတည်းဖြစ်စေတဲ့ စစ်ဗျူဟာပဲဖြစ်ပါတယ်။\nအသေးစိပ်စီစဥ်ပြင်ဆင်ထားတဲ့ဒီလိုရဲတိုက်တွေဟာ အရေအတွက်အများကြီးရှိတဲ့အထဲ၊ အတောင့်တင်းဆုံးရဲတိုက်ကဘယ်တစ်ခုလဲ?\nအဲ့ဒါကတော့ ဒီ 熊本 Kumamoto ရဲတိုက်ပဲဖြစ်ပါတယ်။\nဘာတဲ့.. စားလို့ရတဲ့ တစ်ခုတည်းသောရဲတိုက်…\nကလေးတွေကိုပြောပြတဲ့ပုံပြင်တွေထဲမှာ စားလို့ရတဲ့မုန့်တွေရှိတဲ့အိမ်အကြောင်းရှိသလို၊ ဒီရဲတိုက်ဟာတကယ့်ရဲတိုက်အစစ်ဖြစ်ပေမဲ့ စားလို့ရတဲ့တစ်ခုတည်းသောရဲတိုက်လည်းဟုတ်တယ်။\n熊本 Kumamoto ရဲတိုက်ရဲ့လျှို့ဝှက်ချက်ကိုပြောပြပေးမယ်။\n熊本 Kumamoto ရဲတိုက်ကို တည်ဆောက်ခဲ့တဲ့ 加藤清正（かとう口きよまさ）Kiyomasa Kato ဆိုတဲ့ပုဂ္ဂိုလ်က ရဲတိုက်ရဲ့သခင်လို့ပြောကြပြီး၊ အဲ့ဒီ熊本 Kumamoto ရဲတိုက်က အားလုံးထဲမှာလက်ရာအပြောင်မြောက်ဆုံးပဲလို့လည်းပြောကြတယ်။\nသဘာဝအလျောက်စီးဆင်းနေတဲ့မြစ်ကနေ အနံကျယ်တဲ့ရေမြောင်းကြီးတွေရဲ့ဝန်းရံထားခြင်းခံရပြီး၊ အပေါ်ကိုတစ်ဆင့်ပြီးတစ်ဆင့်မြင့်တက်သွားတဲ့ကျောက်နံရံကြီးတွေ…\nသို့သော် ရန်သူဘက်ကအတင်းအကြပ်လာတိုက်ခိုက်မယ်ဆိုရင်တော့ တစ်မျိုးကြံရပါတော့တယ် ..\nအဲ့ဒါကတော့ 兵糧攻め（ひょうろうぜめ）Hyōrō-zeme အစာရေစာထိုးစစ်ဆင်ခြင်း\nပတ်ဝန်းကျင်မှာရန်သူတွေကလာပြီးဝန်းရံထားတဲ့အတွက် အကယ်၍သင်ဟာရဲတိုက်ထဲမှာပဲခိုလှုံလိုက်ပြီးအပြင်နဲ့အဆက်အသွယ်ဖြတ်လိုက်ရင် အချိန်ကြာလာတာနဲ့အမျှနောက်ဆုံးမှာအစာရေစာခေါင်းပါးသွားပါလိမ့်မယ်…\nတကယ်အစာရေစာထိုးစစ်ဆင်လိုက်ရတဲ့ရဲတိုက်ဟာ၊ အစာရေစာပြတ်လက်သွားပြီး၊ ရဲတိုက်ထဲမှာတိုက်ခိုက်ဖို့နေနေသာသာ လူသေကောင်တွေကိုပဲတွေ့လိုက်ရပါတယ်…\nအစာရေစာထိုးစစ်ဆင်နေတဲ့လူတွေက ရဲတိုက်ထျဲမှာစားစရာတွေမရှိတော့တဲ့အခါ အရင်ဆုံးစစ်မြင်းတွေကိုသတ်စားတယ်၊ မြင်းတွေလည်းကုန်သွားရော အာဟာရပြတ်ပြီးသေသွားတဲ့လုပ်ဖော်ကိုင်ဘက်ရဲ့ကိုယ်ခန္ဓာကို စားသောက်ပြီးအသက်ဆက်ကြရတယ်။\nသို့သော် အဲ့ဒါအခြေအနေကိုပြောင်းပြန်ဖြစ်စေခဲ့တာကတော့ 熊本 Kumamoto ရဲတိုက်ပါ။\nအထဲမှာခင်းထားtatami (ဂျပန်ဖျာ),ပုံမှန်ဆိုရင် 藁 Wara　လို့ခေါ်တဲ့ကောက်ရိုးနဲ့လုပ်ပေမဲ့၊ အဲ့ဒီနေရာမှာ အခြောက်ခံထားတဲ့ပိန်းရိုးနဲ့လုပ်ထားတယ်။\nရွံ့နံရံတွေကိုပုံမှန်ကတော့ ကောက်ရိုးတွေနဲ့ရောထားပေမဲ့၊ ဒီမှာလည်းပဲ ပိန်းရိုးခြောက်တွေနဲ့လုပ်ထားတယ်။\nနောက်ပြီး 干瓢（かんぴょう）Kanpyō လို့ခေါ်တဲ့ ဆူရှီမှာထည့်သုံးတဲ့ဘူးသီးခြောက် စတဲ့အခြောက်ခံထားတဲ့ဟင်းသီးဟင်းရွက်တွေကိုလည်း နံရံတွေမှာထည့်ပြီးသုံးထားပါတယ်။\nနောက်ပြီးမျှားတွေကိုချည်ထားတဲ့ကြိုးကိုလည်း ワラビ Warabi လို့ခေါ်တဲ့အလေ့ကျပေါက်တဲ့မြက်ကို အခြောက်ခံထားပြီးကြိုးအနေနဲ့သုံးခဲ့ပါတယ်။\nအခြားရဲတိုက်တွေလိုပဲ ဆန်တွေကိုရဲတိုက်ရဲ့ထောင့်တစ်ထောင့်မှာသိမ်းထားပေမဲ့၊ အဲ့ဒါကမရှိတော့ဘူးဆိုရင် ရဲတိုက်ထဲမှာဖွက်ထားတဲ့ဒီစားစရာတွေကိုထုတ်စားပြီး ငတ်မွတ်တာကိုအချိန်တော်တော်ကြာထိန်းထားနိုင်တယ်။\nရဲတိုက်ကအရမ်းကြီးတဲ့အတွက် ဝိုင်းထားတဲ့ရန်သူတပ်အင်အားလည်း အတော်အသင့်များပါမယ်။\nသို့သော် မည်သို့ပင်များပါစေ..ရဲတိုက်ကိုဝိုင်းထားတဲ့ကာလ ကြာလာနဲ့အမျှတော့ ရန်သူတပ်ဟာဇွဲတွေလျော့သွားမယ်၊ အင်အားလျော့သွားမယ်..ပြီးတော့\nစစ်သားတွေအတွက်စားနပ်ရိက္ခာသာမကဘဲ လယ်သမားတွေလည်းအချိန်ကြာမြင့်စွာအိမ်ပြန်နိုင်ခြင်းမရှိဘူးဆိုရင် စိုက်ပျိုးရေးကိုထိခိုက်စေမယ်။\nဒါကြောင့် သင်ဟာရဲတိုက်ထဲမှာပဲ အချိန်ကာလတစ်ခုကိုသည်းခံနိုင်မယ်ဆိုရင် ရန်သူတပ်လည်းလူစုကွဲသွားမှာဖြစ်လို့ ပြန်မတိုက်ခိုက်ရဘဲပြီးစီးသွားမယ်။\nတကယ်ကဒီရဲတိုက်ဟာ ဆာမူရိုင်းခေတ်ကုန်သွားတဲ့အချိန်မှာ အစိုးရအသစ်က ဒီရဲတိုက်ကိုတိုက်ခိုက်လာခဲ့တဲ့ရာဇဝင်လည်းရှိတယ်။\nအဲ့ဒီအချိန် အစိုးရဟောင်းနဲ့သူ့လူတွေကရက် ၅၀ နဲ့အထက်ရဲတိုက်ထဲမှာနေပြီး၊ အပြင်မှာဝိုင်းနေတဲ့ရန်သူတွေကိုသည်းခံပြီးနောက်ဆုံးမှာတော့ အညံ့မခံရဘဲလွတ်မြောက်သွားတယ်ဆိုတာကိုတွေ့ရပါတယ်.\nဒါကြောင့် “ စားသုံးနိုင်တဲ့ရဲတိုက်” တစ်နည်းအားဖြင့်ရိပ်က္ခာခြောက်တွေနဲ့ပြုလုပ်ထားတဲ့ 熊本 Kumamoto ရဲတိုက်ကို အကြံ့ခိုင်ဆုံးလို့ပြောရခြင်းဖြစ်ပါတယ်။\nလက်ရှိမှာတော့ ဒီရဲတိုက်ဟာ ၂၀၁၆ ခုနှစ်မှာဖြစ်ပွားခဲ့တဲ့ငလျင်ဒဏ်ကြောင့် ရဲတိုက်ရဲ့တစ်နေရာဟာပြိုကျသွားပြီး၊ ပြန်လည်ပြုပြင်မွမ်းမံနေဆဲဖြစ်ပါတယ်။\nခမ်းနားထည်ဝါတဲ့ရဲတိုက်ကြီးကို ကျွန်တော်ကတော့ နောက်တစ်ကြိမ်ပြန်မြင်ချင်ပါသေးတယ်။….


Lumina နှင့် Draco: ရိုးရှင်းသော၊ အလင်းရောင်ရှိသောအခြား Desktop ပတ် ၀ န်းကျင် ၂ Linux မှ\nGNU / Linux များ\nLogin / မှတ်ပုံတင်ပါ\nLumina နှင့် Draco: ၂ ရိုးရှင်းပြီးအလင်းရောင်ရှိသည့်အခြားရွေးချယ်စရာ Desktop ပတ် ၀ န်းကျင်များ\nLinux Post Install လုပ်ပါ | | အသွင်အပြင် / ကိုယ်ပိုင်, GNU / Linux များ\nLinux နှင့်ပတ်သက်လာလျှင် Linux သုံးစွဲသူများအကြားတွင်စိတ်အားထက်သန်မှုနှင့်စိတ်အားထက်သန်မှုများစွာဖြစ်ပေါ်စေသော element များစွာရှိသည်။ ဤရွေ့ကားဒြပ်စင်များသောအားဖြင့်နှစ် ဦး စလုံးပါဝင်သည် Desktop Environments (DE) ကဲ့သို့ Window မန်နေဂျာများ (WM)။ ထို့ကြောင့်မကြာခဏဆိုသလိုကျွန်ုပ်တို့သည်၎င်းတို့ထဲမှအချို့ကိုမှတ်ချက်ပေးလေ့ရှိသည်။ ဒီဟာကဒီ ၂ ခုရဲ့အလှည့်ပါ။ Lumina နှင့် Draco.\nထိုအရာများကိုသူတို့အပြည့်အ ၀ မဝင်ခင်သတိပြုသင့်သည် Lumina နှင့် Draco သား ၂ ရိုးရှင်းသော၊ ပေါ့ပါးသော Desktop Environments (DE)ပထမ ဦး ဆုံးအနေဖြင့်လုံးဝတည်ဆောက်ထားသည်။ ဒုတိယတစ်ခုမှာပထမပုံစံဖြစ်သည်။\nTrinity and Moksha: ၂ စိတ်ဝင်စားစရာကောင်းတဲ့အခြားရွေးချယ်စရာ Desktop ပတ် ၀ န်းကျင်များ\nထို့အပြင်ချစ်သူများအတွက်မှတ်ထားသင့်သည် Desktop Environments (DE)ကျွန်တော်တို့ရဲ့ယခင် DE ဖော်ပြခဲ့တဲ့သောခဲ့ကြသည်: သုံးပါးပေါင်းတစ်ဆူနှင့် Moksha။ ဘယ်အဖြစ်ပြန်လည်သုံးသပ်ခဲ့ကြသည်\n"အချို့သောသို့မဟုတ်အမျိုးမျိုးသော GNU / Linux Distros များ၌ဆက်လက်လည်ပတ်ရန်ခေတ်မီအောင်လုပ်ထားသော Desktop Environments ဟောင်း၏ရလာဒ်များ (အထူးသဖြင့်၎င်းတို့ရည်ညွှန်းထားသောအလားအလာကိုအခွင့်ကောင်းယူနိုင်ရန်အတွက်ရင်းမြစ်သုံးစွဲမှုနည်းပါးခြင်း (RAM, CPU))".\nအကြောင်းပြချက်, ဒီ post ပြီးသွားပြီးနောက်, ငါတို့သည်သင်တို့အောက်ပါဖတ်ရန်အကြံပြုသည် ဆက်စပ်ရေးသားချက်များ:\nDEBIAN 10 မှပံ့ပိုးမှုမရှိသောအခြား Desktop ပတ် ၀ န်းကျင်များ\nတိုက်ရိုက်ဆက်စပ်သောအခြားသူများ: GNOME, KDE Plasma, Xfce, သစ်ကြမ်းပိုး, အိမ်ထောင်ဖက်, LXDE y LXQT.\n1 Lumina နှင့် Draco: Desktop Environments (DE)\n1.1 Lumina DE ဆိုတာဘာလဲ။\n1.2 Lumina DE ထူးခြားချက်များ\n1.3 Draco DE ဆိုတာဘာလဲ။\n1.4 Draco DE ထူးခြားချက်များ\nLumina နှင့် Draco: Desktop Environments (DE)\nLumina DE ဆိုတာဘာလဲ။\nအဆိုပါအညီ Lumina DE တရားဝင်ဝက်ဘ်ဆိုက်အတူတူပင်ဖြစ်ပါသည်:\n"ပေါ့ပါးသော Desktop Environment ကိုမြေကြီးမှခြေရာအနည်းငယ်သာရရှိရန်ဒီဇိုင်းပြုလုပ်ထားပြီးသင့် system အားအကောင်းဆုံးစွမ်းဆောင်ရည်ကိုပေးသည်။ ထို့အပြင်၎င်းသည်ကွန်ပျူတာတာဝန်များအကြားချောမွေ့စွာစီးဆင်းရန်တည်ဆောက်ထားခြင်းဖြစ်ပြီး၊ utility မျိုးစုံကိုတစ်ခုနှင့်တစ်ခုအဆင်ပြေစွာတပ်ဆင်ထားသည့်တည်ဆောက်မှုတစ်ခုသို့တည်ဆောက်သည်။".\nLumina DE ထူးခြားချက်များ\n၎င်း၏ developer များက၎င်းသည်ထူးခြားစွာရပ်တည်ခြင်းနှင့် / သို့မဟုတ်အခြားသူများနှင့်ကွဲပြားသည်ဟုဆိုကြသည် Desktop Environments (DE) por:\nလက်ရှိ Distro နှင့်ပိုမိုကောင်းမွန်အောင်ဒီဇိုင်းပြုလုပ်ပါ Trident y TrueOS ယေဘုယျအားဖြင့်၎င်းသည် BSD Community Distros အတွက်အထူးကောင်းမွန်သည် (သို့သော်) (ဆက်မလုပ်တော့ပါ) ။ သို့သော် Lumina DE ကို Linux Distribution အပါအဝင်မည်သည့် Operating System သို့မဆိုလွယ်ကူစွာသယ်ဆောင်နိုင်သည်။\nများသောအားဖြင့်အသုံးပြုသော desktop အကောင်အထည်ဖော်မှုဆိုင်ရာမူဘောင်များ (DBUS, policykit, consolekit, systemd, HALD, အခြားသူများအတွက်) အသုံးပြုရန်မလိုအပ်ပါ။\nမည်သည့် "နောက်ဆုံးအသုံးပြုသူ" အပလီကေးရှင်း (ဝဘ်ဘရောက်ဇာများ၊ အီးမေးလ်ဖောက်သည်များ၊ မာလ်တီမီဒီယာဆော့ဖ်ဝဲများ၊ ရုံးသုံးအစုံစသည်) နှင့်အတူမပါဝင်ပါ။ Lumina မှပုံမှန်အားဖြင့်ယူဆောင်လာသည့်တစ်ခုတည်းသောအသုံးအဆောင်များမှာစီမံကိန်းအတွက်အထူးရေးသားထားသည့်အသုံးအဆောင်များဖြစ်ပြီးနောက်ခံလုပ်ဆောင်ချက်များအတွက်ဖြစ်သည်။ ဥပမာအားဖြင့်၊ အကြီးဆုံးသော့ချက်သည်ဖိုင်မန်နေဂျာဖြစ်သည်။\nအသုံးပြုသူအသစ်များအတွက် system-default defaults ကိုတည်ဆောက်ရန်ရိုးရှင်းသောစာသားအခြေပြုဖွဲ့စည်းမှုဖိုင်ရှိသည်။ ၎င်းသည် desktop vendors များသည် user / user အတွက်သာအလုပ်လုပ်ရန် interface / system defaults ကိုအလွယ်တကူကြိုတင်သတ်မှတ်နိုင်သည်။\nplugins များအပေါ် အခြေခံ၍ interface ဒီဇိုင်းကိုကမ်းလှမ်းသည်။ အသုံးပြုသူအနေဖြင့် Desktop / Panel တွင်မည်သည့် plugins များကိုအသုံးပြုမည်ကိုရွေးချယ်ခြင်းဖြင့် desktop ကိုသူတို့လိုချင်သောအတိုင်းအတာကိုပေါ့ပါး / လေးလံစေနိုင်သည်။\nယေဘုယျရည်ရွယ်ချက် system interface တစ်ခုအနေဖြင့်လုပ်ဆောင်ပါ။ ဆိုလိုသည်မှာမည်သည့်အမျိုးအစားသို့မဟုတ်အရွယ်အစားမဆိုအလွယ်တကူအလုပ်လုပ်နိုင်သည်။\nပိုမိုသိရှိလိုပါက၊ link ကို 1, link ကို2y link ကို 3.\nDraco DE ဆိုတာဘာလဲ။\nအဆိုပါအညီ Draco DE တရားဝင်ဝက်ဘ်ဆိုက်အတူတူပင်ဖြစ်ပါသည်:\n"ရိုးရှင်းသော၊ ပေါ့ပါးသော desktop environment တစ်ခု။ သေးငယ်သော်လည်း၎င်းသည် XDG ပေါင်းစည်းခြင်း၊ လွတ်လပ်စွာအသုံးပြုနိုင်သော desktop ပေါင်းစည်းမှုနှင့် ၀ န်ဆောင်မှုများ၊ သိုလှောင်ခြင်းနှင့်စွမ်းအင်စီမံခန့်ခွဲခြင်း၊ desktop၊ dashboards၊ Draco တွင်အသုံးပြုသူဆိုင်ရာမည်သည့် application မှမပါဝင်ပါ။ Draco ကို Slackware Linux အတွက်နှင့်တီထွင်ထားသော်လည်း RHEL / CentOS / Fedora နှင့်အခြား Linux များနှင့်လည်းသဟဇာတဖြစ်သည်။ Draco Lumina ၏လမ်းဆုံလမ်းခွဖြစ်ပါတယ်".\nDraco DE ထူးခြားချက်များ\nမတူဘဲ Lumina DE၏ဝက်ဘ်ဆိုက် Draco DE ၎င်း၏အဓိကဝိသေသလက္ခဏာများနှင့်ပတ်သက်။ အသေးစိတ်အချက်အလက်များကိုပူဇော်ပေမယ့်သတိရမထားဘူး Draco DE တစ်ဦးဖြစ်ပါတယ် Lumina DE ၏ချိတ်ထို့ကြောင့်ခြားနားချက်များစွာရှိသင့်သည်။ သို့သျောလညျး, ငါတို့အောက်ပါ extract နှင့်မီးမောင်းထိုးပြနိုင်ပါတယ်\nသိုလှောင်မှုစီမံခန့်ခွဲမှုနှင့်စပ်လျဉ်း- စနစ်အတွင်းရှိရရှိနိုင်သည့်သိုလှောင်မှုနှင့် optical ကိရိယာများကိုပြသခြင်းနှင့်သိုလှောင်မှု / optical ကိရိယာများကိုအလိုအလျောက်တပ်ဆင်ခြင်းနှင့်ဖြည့်စွက်သည့်အခါအလိုအလျောက်စီဒီ / ဒီဗီဒီပြန်ဖွင့်နိုင်သည်။\nစွမ်းအင်စီမံခန့်ခွဲမှုနှင့်စပ်လျဉ်းသူက Screensaver service org.freedesktop.screenSaver, service org.freedesktop.PowerManagement ကိုအကောင်အထည်ဖော်နိုင်ပြီးအိပ်စက်ခြင်းကိုအလိုအလျောက်ပေးပါတယ်။\n၎င်း၏ဖွဲ့စည်းပုံနှင့် ပတ်သက်၍ ၎င်းကိုအောက်ပါအစိတ်အပိုင်းများအဖြစ်ခွဲထားသည်: libDraco, start-draco, draco-settings, draco-settings-x11, org.dracolinux.Desktop, org.dracolinux.Power, org.dracolinux.Powerd, org.dracolinux.Storage, org.dracolinux.XDG နှင့် xdg-open ။\nငါတို့မျှော်လင့်ပါတယ် "အကူအညီအနည်းငယ်သာပို့စ်" ဤအပေါ်မှာ Desktop Environments (၂) ခုအသစ် ခေါ်ဘလော့ဂ်၌မှတ်ပုံတင်ထား «Lumina y Draco»အဓိကအားဖြင့်ရိုးရိုးရှင်းရှင်းနှင့်အလင်းရောင်ရှိခြင်း၊ ဒုတိယသည်ပထမ၏ပထမအဆင့်အနေဖြင့်မီးမောင်းထိုးပြခြင်း၊ တစ်ခုလုံးကိုအဘို့ကြီးစွာသောအကျိုးစီးပွားနှင့် utility ကို၏ဖြစ်ကြသည် «Comunidad de Software Libre y Código Abierto» နှင့်၏အံ့သြစရာ, အလွန်ကြီးမားသောနှင့်ကြီးထွားလာ၏ applications များ၏ဂေဟစနစ်၏ပျံ့နှံ့ဖို့ကြီးစွာသောအလှူငွေ၏ «GNU/Linux».\nထို့အပြင်ပိုမိုသိရှိလိုပါကမည်သည့်နေရာသို့မဆို ၀ င်ရောက်ရန်မတွန့်ဆုတ်ပါနှင့် အွန်လိုင်းစာကြည့်တိုက် como OpenLibra y JedIT ဖတ်ရန် စာအုပ်များ (PDFs) ဒီခေါင်းစဉ်သို့မဟုတ်အခြားသူများအပေါ် အသိပညာဒေသများ။ ယခုသင်ဤကြိုက်လျှင် «publicación», မဝေငှပါနဲ့ သင့်အတွက်အခြားသူများနှင့်အတူ အနှစ်သက်ဆုံးဝက်ဘ်ဆိုက်များ၊ လိုင်းများ၊ အုပ်စုများ၊ လူမှုကွန်ယက်များ၏လွတ်လပ်စွာဖွင့်နိုင်သည် Mastodonလုံခြုံမှုနှင့်သီးသန့်ဖြစ်ခြင်း ကွေးနနျးစာ.\nဆောင်းပါး၏လမ်းကြောင်းအပြည့်အစုံ - Linux မှ » GNU / Linux များ » Lumina နှင့် Draco: ၂ ရိုးရှင်းပြီးအလင်းရောင်ရှိသည့်အခြားရွေးချယ်စရာ Desktop ပတ် ၀ န်းကျင်များ\nKDE Plasma 5.20 သည်၎င်း၏အစိတ်အပိုင်းများကိုတိုးတက်အောင်အမျိုးမျိုးပြုလုပ်ပေးထားသည်\nရှုံးနိမ့်နေသည့် Epic Games သည် iOS အသုံးပြုသူများကိုစွန့်လွှတ်သည်\nသင်၏အီးမေးတွင်နောက်ဆုံးပေါ် Linux သတင်းကိုရယူပါ\nသိကောင်းစရာများ repository ကို


ကျွန်တော့် ဘ၀ဇာတ်ခုံ: ရွာက မင်္ဂလာဆောင်ပွဲလေး\nငါ မနက်ကပဲ အဲ့ဒီသီချင်း နားထောင်နေသေးတယ်..\nနင်တောင်ရွာမှာ လူကြီးဖြစ်နေပြီပဲ =)\nချစ်သောသူတွေ အားလုံး ပျော်မြူနိုင်ကြပါစေလို့ နင့်ဆုတောင်းကိုပဲ ပြန်ဆုတောင်းလိုက်ပါတယ်\nထင်တာ...နင့်ကိုတော့ အလွမ်းနာ ကိုက်နေပြီ။း)\nအစ်မ ဒီပိုစ်ကို အရမ်းကြိုက်တယ် မောင်မျိုးရယ်...\nညား သွားတာ.. မဟုတ်ဖူးလား..\nနောက်ကားတွေ ကျော်သလို ရှေ့ကားတွေလည်း ရှေ့မှာ အများကြီး အများကြီး...\nစာရော ၊ ဓာတ်ပုံလေးရော ကြိုက်တယ်။\nရွှန်းမီပေးတဲ့ လင့်ကို ကြည့်နေတယ်။\nဟဲ့ မောင်မျိုး ဟိုဘက်ကကောင်မလေး(အစိမ်းနဲ့) နောက်ချေးပုံ နင်းမိတော့မယ်... နင်က လူချောပဲ အသားကလေးဖွေးလို့ ခင်ဖို့လည်း ကောင်းတယ်.. ခင်ဖွေး ... ခင်ဖွေး... ဟာ ဒါဂျီးက မိန်းန နံမည်ကြီး ဒီတော့ ခင်ဖွေး မလုပ်နဲ့ ကွာ.. ပြောင်းပြန်လုပ်လိုက် ... (အကြည်တော့်စကားယူ သုံးတာ)\nစန္ဒရား နှင့် ဂျူနီယာတော - 'သမီးလေး.... စန္ဒရား ကို ဒီလောက် ကျင့်ရုံနဲ့ မရဘူး.... သမီး ဆရာမဆိုရင် တစ်ခါကျင့်ရင် ၈ နာရီ ကျင့်တာ... သူက music school သွားတယ်ပဲ ထား . သမီးကို မေမေက. တစ်ခါ...